Hibalhidhoo massala: Fandiyaarunnah rishvathu hushahelhi kamah...\nރިޝްވަތު ހުށަހެޅި ހިބަޅިދޫގެ އެގްރީމަންޓް ކުރެވުނު ފަރާތަށް\nޖުޑިޝަރީގެ ސަބަބުން ޓޫރިޒަމަށް ބޮޑެތި ގޮންޖެހުންތަކެއް އެބަހުރި\nރިޝަވަތުގެ މި މައްސަލާގައި އެއްވެސް މީހެއްގެ ނަމެއް ހާމަކޮށްފައެއް ނެތް\nކ. މާލެ | 23 އޮކްޓޯބަރ 2019 | ބުދަ 14:48 | 4,519\nމާލިއްޔަތު ކޮމެޓީން މިއަދު ބޭއްވި ބައްދަލުވުމުގެ ތެރެއިން-- - ރައްޔިތުންގެ މަޖިލިސް\nޓޫރިސްޓް ރިސޯޓެއް ތަރައްގީ ކުރުމަށް ދޫކުރި، ބ. ހިބަޅިދޫ އެގްރީމަންޓް ކުރީގެ ރައީސް އަބްދުﷲ ޔާމީންގެ ސަރުކާރުން ބާތިލްކުރި މައްސަލާގައި، ހައިކޯޓުގައި އިސްތިއުނާފްކުރި މައްސަލާގައި ފަނޑިޔާރުން ރިޝްވަތު ހުށަހެޅުއްވި ކަމަށް ބުނާ މައްސަލާގައި ޓޫރިޒަމް މިނިސްޓްރީން ރައްޔިތުންގެ މަޖިލީހުގެ ސަމާލުކަމަށް ގެނެސްފި އެވެ.\nއެމައްސަަލަ އެންމެ ފުރަތަމަ ފެންމަތިވީ، މިމަހުގެ 15 ވަނަ ދުވަހު މާލިއްޔުތު ކޮމެޓީން ޓޫރިޒަމް މިނިސްޓަރު އަލީ ވަހީދުއާއެކު ބޭއްވި ބައްދަލުވުމުގައި، ރާއްޖޭގެ ޖުޑީޝަރީ އިސްލާހު ކުރުން އަވަސް ކޮށްދެއްވުމަށާއި، ފަނޑިޔާރުން ރިޝްވަތު ނަންގަވާކަމަށް އަލީ ވަހީދު ކުރެއްވި ތުހުމަތާއި ގުޅިގެން ނެވެ. އެ ކޮމެޓީގެ ބައްދަލުވުމުގައި އަލީ ވަހީދު ވަނީ ރައީސް ޔާމީންގެ ސަރުކާރުން ހިބަޅިދޫ އެގްރީމަންޓް ބާތިލްކުރުމުން، ސިވިލް ކޯޓުން ނިންމި ނިންމުން ހައިކޯޓުގައި އިސްތިއުނާފް ކޮށްފައިވަނިކޮށް، ހިބަޅިދޫ ލިބިފައިވާ ކުންފުނި ބޭނުންވާ ގޮތަށް ފައިސާ ދެނިކޮށް، މައްސަލަ ނިންމާދެވިދާނެ ކަމަށް ފަނޑިޔާރުން ބުނެފައިވާ ކަމަށެވެ.\nލެޓްސްގޯ ރިޔާޒުގެ މައްސަލާގައި، (އަޅުގަނޑު އެއްވެސް ހާލެއްގަ މިދަންނަވަނީ އޭނާ އަޅުގަނޑަށް ވިޝްވަތު ހުށަހެޅި ވާހަކައެއް ނޫން) އޭނައަށް ތްރެޓްކޮށް، އޭނާ މާޔޫސްކޮށްލާ އެބަހަދަޔޭ، އޭނާ އައިސް އެބަ ބުނެޔޭ މިނިސްޓާއޭ މީއޭ މިގައުމުގެ ހާލަތު އޮތް މިންވަރު. (އަޅުގަނޑަކަށް ނޭނގޭ އިންސާފުވެރި ނިންމުމަކީ ކޮބައިކަމެއް) އެމައްސަލަ މިހާރު އޮތީ ސުޕްރީމް ކޯޓުގައި. ހިބަޅިދޫ އެށަކީ. ޓޫރިޒަމް މިނިސްޓަރުގެ ހައިސިއްޔަތުން އަޅުގަނޑު ދެރަވޭ. ރާއްޖޭގެ ވިޔަފާރިވެރިޔާ އެ ޕޮޒިޝަނަށް ވެއްޓޭ ނިޒާމަކީ އެއީ އަޅުގަނޑުމެން ގަބޫލު ކުރާ ނިޒާމެއް ނޫން.... ކޯޓުން އެބަބުނެޔޭ މިވެނިވަރެއް ދައްކާށޭ އޭރުން މައްސަލަ ނިންމަދޭނަމޭ ތިބޭފުޅާގެ ކޮޅަށް. އޭހާ މާޔޫސްވެގެން އެބައާދޭ އެ ވިޔަފާރިވެރިޔާ.\nއެކޮމެޓީގެ ބައްދަލުވުމުގައި އަލީ ވަހީދު އެގޮތަށް ވިދާޅުވުމުން ކޮމެޓީގެ މެމްބަރުން ވަނީ އެ މައްސަލައަކީ ސީރިއަސް މައްސަލައެއް ކަމަށާއި އެ މައްސަލަ ވީހާވެސް އަވަހަކަށް މަޖިލީހުގެ ކަމާބެހޭ ކޮމެޓީއަށާއި ޖުޑީޝަލް ސާވިސް ކޮމިޝަން (ޖޭއެސްސީ) އަށް ހުށަހަޅުއްވާ، އެކޮމިޝަނުގެ ސަމާލުކަމަށް އެމައްސަލަ ގެނައުމަށް މިނިސްޓަރު އަލީ ވަހީދުގެ އަރިހުން އެދިވަޑައިގެންފައެވެ.\nމާލިއްޔަތު ކޮމެޓީން އެގޮތަށް އެދުމުން، ޓޫރިޒަމް މިނިސްޓްރީން ވަނީ މަޖިލީހުގެ ރައީސް އާއި މާލިއްޔަތު ކޮމެޓީއަށް ލިޔުމެއް ފޮނުވާފަ އެވެ.\nއެލިޔުމާއި ގުޅިގެން ބުދަ ދުވަހު މާއްލިއްޔަތު ކޮމެޓީގެ ބައްދަލުވުމުގައި ވަނީ މެމްބަރުން މަޝްވަރާ ކުރައްވާފަ އެވެ.\nޓޫރިޒަމް މިނިސްޓްރީން ފޮނުވާފައިވާ ލިޔުުގައި، ރިޝްވަތު ހުށަހެޅުއްވި ފަނޑިޔާރެއް، ނުވަތަ ރިޝްވަތު ހުށަހެޅުއްވި ބައެއްގެ ނަމެއް ހާމަ ކޮށްފައެއް ނުވެއެވެ.\nއޮފީހަށް އައިސް ވަކިވަރަކަށް ފައިސާ ހަމަޖައްސަވާފި ނަމަ އަޅުގަނޑު ބޭނުންވާ ދުވަހަކު، ބޭނުންވާ ގޮތަކަށް މައްސަލަ ނިންމި ދާނެ ކަމަށް، އެމީހުންނަކީ ސީދާ ފަނޑިޔާރުންގެ ފަރާތުން އައިސްތިބި ބައެއް ކަމަށާއި، އެމީހުންގެ ޝަރުތުތަކަށް އެއްބަސްވާނަމަ ރާއްޖެއިން ބޭރުގައި އަޅުގަނޑު ހަމަޖައްސާ ގޮތެއްގެ މަތިން، ސީދާ ފަނޑިޔާރުންނާ ބައްދަލު ކުރެވިދާނެ ކަމަށް ބުނެފައިވޭ.\n~ ޓޫރިޒަމް މިނިސްޓްރީން ކޮމެޓީއާ ހިއްސާކޮށްފައިވާ ލިޔުމުގައިވެއެވެ.\nއެ ފަނޑުޔާރުންނާބެހޭ އަދި އޮފީހަށް ބައްދަލުކުރަން ދިޔަ މީހުންނާ ބެހޭ އެއްވެސް މައުލޫމާތެއް އެ ލިޔުމުގައި ނެތް ކަމަށް ކޮމެޓީގެ މުގައްރިރު އަދި ކިނބިދޫ ދާއިރާގެ މެމްބަރު މުހައްމަދު ނާާޝިޒު ވިދާޅުވި އެވެ.\nމީގެއިތުރުން އޭރުގެ ޓޫރިޒަމް މިނިސްޓަރު މޫސާ ޒަމީރުގެ ނުފޫޒު އެމައްސަލައިގެ ތެރެއަށް ވަދެފައިވާ ކަމަށް އެލިޔުމުގައި ބަޔާންކޮށްފައިވާއިރު، އޭގެ ތަފްސީލެއް ވެސް ނެތް ކަމަށް ނާޝިޒު ވިދާޅުވި އެވެ.\nބ. ހިބަޅިދޫ އަކީ ރިސޯޓް ހަދަން އެރަށް ދޫކޮށްފައި ވަނިކޮށް އެތަނުން ހަނގުރާމަވެރި ހަތިޔާރާއި ގޮވާތަކެތި ފެނުރަށެވެ. އެމައްސަލަ ފެންމަތިވީ ރައީސް އަބްދުﷲ ޔާމީން އަވަހާރަކޮށްލަން ސެޕްޓެމްބަރު، 2015 ގައި ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލައިގެ ތަހުގީގު ތެރެއިންނެވެ. އޭރުއްސުރެ އެތަން އޮންނަނީ ފުލުހުންގެ ބެލުމުގެ ދަށުގައެވެ. ހަތިޔާރު ފެނުނު ކަމަށް ބުނެ ސަރުކާރުން އެރަށް ދޫކުރުމަށް ބިޒްނާސް މޯލްޑިވްސްއާ އެކު ހަދާފައިވާ އެއްބަސްވުން އުވާލުމާއެކު އެ ކުންފުނިން ސިވިލް ކޯޓަށް މައްސަލަ ހުށައެޅިއެވެ. އަދި 2017 ޖެނުއަރީ ގައި އެ ކޯޓުން ނިންމީ އެރަށުގެ އެއްބަސްވުން ބާޠިލުކުރީ ގާނޫނާ ހިލާފަށް ކަމަށާއި އެރަށް ބިޒްނާސް މޯލްޑިވްސްއާ ހަވާލުކުރަން ޖެހޭ ކަމަށެވެ.\nނަމަވެސް އެ ހުކުމް ދައުލަތުން ހައިކޯޓުގައި އިސްތިއުނާފު ކޮށްފައިވާ އިރު ސިވިލް ކޯޓުގެ ހުކުމާ އެއްގޮތަށް އަލުން އެރަށް ބިޒްނާސް މޯލްޑިވްސްއާ ހަވާލު ކޮށްފައެއް ނުވެއެވެ.\nހިބަޅިދޫ މައްސަލަ މިހާރު އޮތީ، ސުޕްރީމް ކޯޓުގަ އެވެ.


Minster Fayyaz ge ithubaaruge massala eh vadhanee\nފައްޔާޒުގެ އިތުބާރު ނެތްކަމުގެ މައްސަލައެއް މަޖިލީހަށް ވައްދަން ސޮއި ހޯދަނީ\nމިނިސްޓަރު ފައްޔާޒު އިސްމާއީލް: އިތުބާރު ނެތް ކަމަށް ވޯޓް ނަގަން މަޖިލީހުގެ ތެރެއިން މަސައްކަތް ފަށާފައިވޭ -- ފޮޓޯ: އަވަސް\nމި ސަރުކާރުގެ އިކޮނޮމިކް މިނިސްޓަރު ފައްޔާޒް އިސްމާއީލް (ފައްޔަ) ގެ އިތުބާރު ނެތްކަމުގެ މައްސަލައެއްގެ ގަރާރު އެކުލަވައިލާ ސޮއި ހަމަ ކޮށްގެން ރައްޔިތުންގެ މަޖިލީހަށް ވައްދަން މެމްބަރުންގެ ސޮއި ހޯދަން ފައްޓަވައިފި އެވެ.\nނަން ހާމަ ނުކުރަން ޝަރުތުކޮށް ރައްޔިތުންގެ މަޖިލީހުގެ އެމްޑީޕީގެ މެންބަރަކު ވިދާޅުވީ، މިނިސްޓަރު ފައްޔާޒުގެ އިތުބާރު ނެތް ކަމުގެ މައްސަލަ ވެއްދުމުގައި އިސްކޮށް އުޅުއްވަނީ ރައީސް މުހައްމަދު ނަޝީދާއި އެ މަނިކުފާނުގެ ވަރަށް ގާތް ކަމެއް އޮންނަ މެންބަރުންތަކެއް ކަމަށެވެ.\nމިނިސްޓަރެއްގެ އިތުބާރު ނެތް ކަމުގެ މައްސަލަ މަޖިލީހަށް ވައްދަން ބޭނުން ވާނީ މަދުވެގެން 10 މެންބަރުންގެ ސޮއެވެ. މިހާރު ވެސް އެ އަދަދަށް ސޮއި ހަމަވެފައިވާ ކަމަށް އެމްޑީޕީގެ އެ މެންބަރު ވިދާޅުވި އެވެ. އަދި ސޮއި ކުރެއްވި ބޭފުޅުންގެ ތެރޭގައި މަޖިލީހުގެ ރައީސް މުހައްމަދު ނަޝީދު ވެސް ހިމެނި ވަޑައިގަންނަވާއިރު މިހާރު 19 މެންބަރަކު ސޮއި ކުރައްވާފައިވާ ކަމަށް ވެސް ވެއެވެ.\nނަވާރަ ވަނަ ރައްޔިތުންގެ މަޖިލީހުގެ ސުޕަ މެޖޯރިޓީ އޮތީ އެމްޑީޕީއަށެވެ. މަޖިލީހުގެ 87 މެންބަރުންގެ ތެރެއިން 65 މެންބަރުންނަކީ އެމްޑީޕީގެ މެންބަރުންނެވެ. މިއީ މަޖިލިސް ފެށި ފަހުން އެމްޑީޕީގެ ވަޒީރެއްގެ އިތުބާރު ނެތް ކަމުގެ މައްސަލަ މަޖިލީހަށް ވައްދަން ތައްޔާރުވާ ފުރަތަމަ ފަހަރެވެ. މީގެ ކުރިން ވެސް އެމްޑީޕީގެ ސްލޮޓެއްގައި ޔޫތު މިނިސްޓަރު ކަމުގައި ހުންނެވި އަހުމަދު މަހްލޫފުގެ އިތުބާރު ނެތް ކަމުގެ މައްސަލަ އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް މަސައްކަތް ކުރެއްވި ކަމަށް މެންބަރަކު ވިދާޅުވި އެވެ. ނަމަވެސް އާޒިމް އެ ކަން ދޮގު ކުރެއްވި އެވެ. އަދި އެފަދަ މައްސަލައެއް މަޖިލީހަށް ވައްދާފައެއް ވެސް ނުވެ އެވެ.\nނަން ބޭނުންފުޅު ނުކުރައްވާ ގޮތަށް އެމްޑީޕީގެ މެންބަރަކު ވިދާޅުވީ މި މައްސަލަ ވައްދާނެ ކަމަށާއި ވެއްދި ނަމަވެސް ފައްޔޒުގެ މައްޗަށް އިތުބާރު ނެތް ކަމަށް ތަޅުމުހައި ފާސް ނުވާނެ ކަމަށެވެ.\n"ފާހެއް ނުވާނެ، މީގެ ބޭނުމަކީ ރައީސް ސޯލިހަށް އުނދަގުލެއް ކޮށްލުން، ކަމަށް ބެލެވެނީ،" އެ މެންބަރު ވިދާޅުވި އެވެ.\nޕޮލިޓިކްސް އެމްޑީޕީ ރައީސް އިބްރާހިމް މުހައްމަދު ސޯލިހު + ކެބިނެޓް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް


MDP ah enburidhaan mihiry thayyaarah: Reeko Moosa | Jazeera\tއެމްޑީޕީއަށް އެނބުރިދާން މިހިރީ ތައްޔާރަށް: ރީކޯ މޫސާ - Jazeera\nއެމްޑީޕީއަށް އެނބުރިދާން މިހިރީ ތައްޔާރަށް: ރީކޯ މޫސާ\nމުޙައްމަދު އަފްޒަލް December 21, 2020 432 views0\nމޯލްޑިވްސް ޑިމޮކްރެޓިކް ޕާޓީ (އެމްޑީޕީ)އަށް އެނބުރިދާން މިހާރުވެސް ތައްޔާރަށް ހުންނެވިކަމަށް އެމްޑީޕީގެ ކުރީގެ ޗެއާޕާސަން އަދި ރައްޔިތުންގެ މަޖިލީހުގެ ކުރީގެ ނައިބު ރައީސް ރީކޯ މޫސާ މަނިކު ވިދާޅުވެއްޖެއެވެ.\nސަންގު ޓީވީއިން ގެނެސްދޭ "ޚަބަރަށްފަހު" ޕްރޮގްރާމްގައި ވާހަކަދައްކަވަމުން ރީކޯ ވަނީ އޭނާގެ ސިޔާސީ މުސްތަގްބަލާއި ގުޅޭ ގޮތުން ގިނަ ވާހަކަތަކެއް ދައްކަވާފައެވެ. ސިޔާސީ މައިދާނަށް ނިކުމެވަޑައިގެންނެވީ ރައީސް ޞާލިހު އަދި ރައީސް ނަޝީދާއި އެކުގައި ކަމަށާއި އެ ބޭފުޅުންނާއި އަދިވެސް ގުޅުން އޮންނަ ކަމަށް ރީކޯ ވިދާޅުވިއެވެ. އެގޮތުން، ދާދި ފަހުން އެ ދެ ބޭފުޅުންނާއިވެސް ވަކިން ބައްދަލުކުރެއްވި ކަމަށް ވިދާޅުވިއެވެ.\nސިޔާސީ މީހުން އެއްތަންވީމާ ދައްކާނީ ސިޔާސީ ވާހަކަކަމަށާއި އެ މޭރުމުން އެ ދެ ބޭފުޅުންނާއިވެސް ސިޔާސީ ވާހަކަތައް ދައްކަވާކަމަށްވެސް ރައްޔިތުންގެ މަޖިލީހުގެ ކުރީގެ ނައިބު ރައީސް ވިދާޅުވިއެވެ. އެހެންނަމަވެސް، އެމްޑީޕީއިން މޫސަ ވަކިކުރުމާއި ގުޅިގެން ހިތްހަމަޖެހިވަޑައިނުގެން ގިނަ ވާހަކަތަކެއް ޕްރޮގްރާމްގައި ދެއްކެވިއެވެ.\n"އެމްޑީޕީއިން އަޅުގަނޑު ބޭރުކުރީ"ކަމަށް ރީކޯ މޫސާ ވިދާޅުވިއެވެ. ޕާޓީ ތެރެއިން "ހާޑްކޯ" ބައެއް މީހުން މިހާރުވެސް މޫސާދެކެ ރުޅި އަންނަ ކަމަށާއި އެއީ ޕާޓީ ވިޕްލައިނާއި ހިލާފުވުމުންކަމަށް ވިދާޅުވިއެވެ. އަދި ޕާޓީ ވިޕްލައިނާއި ހިލާފުވުމުން އެކަމަށް މައާފަށް އެދިވަޑައިގެންނެވިއެވެ.\nއެހެންނަމަވެސް، އެކަމުގެ ސަބަބުން ޕާޓީއިން ވަކި ކުރަންޖެހޭކަމަކަށް ގަބޫލުފުޅު ނުކުރައްވާކަމަށް ވިދާޅުވިއެވެ. ވިޕްލައިނާއި އިތުރު5މީހަކު ހިލާފުވިއިރު، ވަކިކުރީ މޫސާއެކަނިއެވެ. ރީކޯ މޫސާ ތުހުމަތުކުރައްވާ ގޮތުގައި އޭގެ އަޑީގައި "އެހެންކަމެއް" އެބައޮތެވެ.


China athun balinuve farujahsaalaifi nama eh lakka rufiyaage boanaheh | Mihaaru\nޗައިނާ އަތުން ބަލިނުވެ ފަރުޖައްސާލައިފި ނަމަ އެއް ލައްކަ ރުފިޔާގެ ބޯނަހެއް\n10 ސެޕްޓެމްބަރ 2019 - 17:44 18 comments\nވޯލްޑް ކަޕް ކޮލިފައިންގައި މިރޭ ގަލޮޅު ދަނޑުގައި ޗައިނާއާ ދެކޮޅަށް ކުޅޭ މެޗުން ރާއްޖެ ބަލިނުވެ ފަރުޖައްސާލައިފި ނަމަ ޓީމުގައި ހިމެނޭ ކޮންމެ ކުޅުންތެރިޔަކަށް އެއް ލައްކަ ރުފިޔާގެ ބޯނަހެއް ސަރުކާރުން ދޭނެ ކަމަށް ސްޕޯޓްސް މިނިސްޓަރު އަހުމަދު މަހުލޫފް ވިދާޅުވެއްޖެ އެވެ.\nމަހުލޫފު މިކަން އިއުލާންކުރެއްވީ ހޮޓެލް ޖެންގައި ކޭމްޕްކޮށްފައިވާ ގައުމީ ޓީމުގެ ކުޅުންތެރިންނާ މިއަދު މެންދުރުފަހު ބައްދަލުކުރައްވައި ދެއްކެވި ވާހަކަފުޅުގަ އެވެ.\nމި ބައްދަލުކުރެއްވުމުގައި އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ޗައިނާ ކަހަލަ ވަރުގަދަ ޓީމަކާ ދެކޮޅަށް ސަޕްރައިޒް ނަތީޖާއެއް ނެރެން ގައުމީ ފުޓްބޯޅަ ޓީމުން ކުރާ މަސައްކަތުގައި ސަރުކާރުގެ އެއްބާރުލުން ވެސް ލިބުމަކީ ލިބިގެންދާނެ ހިތްވަރެއް ކަމަށެވެ. އަދި މި މެޗުން ރަނގަޅު ނަތީޖާއެއް ނެރެފިނަމަ އެފްއޭއެމުން ވެސް ކުޅުންތެރިންނަށް ބޯނަހެއް ދޭނެ ކަމަށާއި ކުޅުންތެރިން ގައުމަށް ރީތި ނަން ހޯދައިދޭން ބުރަކޮށް މަސައްކަތްކުރާނެ ކަމުގެ ޔަގީންކަން އެބައޮތް ކަމަށެވެ.\nމީގެ ކުރިން ވެސް ގައުމީ ޓީމު މޮޅުވާ މެޗުތަކަށް ބޯނަސް ދޭން އެފްއޭއެމުން ވަނީ ނިންމައިފަ އެވެ. އަދި މިދިޔަ އަހަރު ސާފް ސުޒުކީ ކަޕް ކާމިޔާބު ކުރި ޓީމަށް އެފްއޭއެމާއި ސަރުކާރުން ވަނީ ބޯނަސް ދީފަ އެވެ.\nޗައިނާއާ ދެކޮޅަށް މިރޭ ރާއްޖެ ކުޅޭ މެޗު ބައްލަވާލެއްވުމަށް ރައީސް އިބްރާހިމް މުހައްމަދު ސޯލިހު ވަޑައިގެން ގައުމީ ޓީމުގެ އާ ޖާޖީ އިފްތިތާހުކޮށްދެއްވާނެ އެވެ. ގައުމީ ޓީމުން ކުރިން ބޭނުންކުރަމުން އައި ޖޯމާ ބްރޭންޑް މިހާރު ދޫކޮށްލާފައިވާއިރު، ކުރިއަށް އޮތް ދެ އަހަރު ގައުމީ ޓީމުތައް ބޭނުންކުރާނީ ސްޕެއިނުގެ ސްޕޯޓްސް ބްރޭންޑެއް ކަމަށްވާ ކެލްމޭ އެވެ.\nރާއްޖޭން މިހާތަނަށް ޗައިނާއާ ދެކޮޅަށް ކުޅުނު ހަތަރު މެޗުން ވެސް ވަނީ ބަލިވެފަ އެވެ. އެންމެ ފަހުން 2015 ވަނަ އަހަރު ވޯލްޑް ކަޕް ކޮލިފައިންގައި ޗައިނާގައި ކުޅުނު ދެ މެޗުން، 3-0 އިންނާއި 4-0 އިން މޮޅުވި އެވެ. އެ ފަހަރު ރާއްޖޭގައި ކުޅެން އޮތް ހޯމް މެޗު ވެސް ޗައިނާ އަށް ބަދަލުކުރީ އެ އަހަރު މިނިވަން ދުވަހުގެ ހަރަކާތްތައް ކުރިއަށްދަނިކޮށް ގަލޮޅު ދަނޑު ހަލާކުވުމުންނެވެ. މި ފަހަރު ވެސް ޗައިނާއާ ދެކޮޅަށް މާލޭގައި މެޗު ކުޅުނަސް އެންމެ ފުރިހަމަ އަށް ހޯމް އެޑްވާންޓޭޖް ނެގެން ނެތީ ދަނޑުގެ ދެ ފަޅިއެއް ސަލާމަތީ ސަބަބުތަކަށްޓަކައި ބަންދުކޮށްފައިވާތީ މެޗަށް ވަދެވޭ ސަޕޯޓަރުން މަދުވުމުންނެވެ. ދިވެހިންނަށް މި މެޗަށް ވިއްކާފައިވަނީ 2800 ޓިކެޓެވެ. އެއީ ފީފާ ގަވާއިދުގެ ދަށުން އަވޭ ޓީމަށް 20 ޕަސެންޓް ދޭން ޖެހޭތީ ޗައިނާ އަށް 700 ޓިކެޓް ރިޒާވްކޮށްފައިވާތީވެ އެވެ.\nޗައިނާ އާއި ރާއްޖެ ބައްދަލުކުރާ މިރޭގެ މެޗު ފަށާނީ 8 ޖަހާއިރު އެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ގައުމީ ފުޓްބޯޅަ ޓީމް ވޯލްޑް ކަޕް ކޮލިފައިން/ އޭޝިއާ


އޮސްކާ އެވޯޑްސް 2017\nއެންމެ ގިނަ އެވޯޑުތަކަށް ނޮމިނޭޓްވެފައިވަނީ ލާ ލާ ލޭންޑް\nފިލްމު "މޫންލައިޓް" ގެ އިތުރުން "އެރައިވަލް" ވަނީ 8 އެވޯޑަށް ނޮމިނޭޓްވެފައި\n"ލާ ލާ ލޭންޑް" އިން ވަނީ ފިލްމު "ޓައިޓޭނިކް" ގެ ރެކޯޑު މުގުރާލާފައި\nކ. މާލެ | 25 ޖެނުއަރީ 2017 | ބުދަ 16:35 | 2,617\nލާ ލާ ލޭންޑް ވަނީ 14 ކެޓެގަރީއަކުން ނޮމިނޭޓްވެފައި - ގޫގުލް\nއެކެޑެމީ އެވޯޑްސް ނުވަތަ 89 ވަނަ އޮސްކާ އެވޯޑްސްގެ ނޮމިނޭޝަންތައް އިޢުލާންކޮށްފިއެވެ.\nފެބްރުއަރީ 26 ވަނަ ދުވަހު ބޭއްވުމަށް ހަމަޖެހިފައިވާ އޮސްކާ އެވޯޑްސްގައި މިއަހަރު އެންމެ ގިނަ އެވޯޑުތަކަށް ނޮމިނޭޓްވެފައި ވަނީ ޑެމިއަން ޝަޒަލް ޑައިރެކްޓްކޮށްފައިވާ ރޮމޭންޓިކް މިއުޒިކަލް ކޮމެޑީ-ޑްރާމާ ފިލްމު "ލާ ލާ ލޭންޑް" އެވެ. ރަޔަން ގޮސްލިން އާއި އެމާ ސްޓޯން ލީޑް ރޯލުން ފެނިގެންދާ މިފިލްމު ވަނީ 14 ކެޓެގަރީއަކުން ނޮމިނޭޓްވެފައެވެ. މިއާއެކު މިފިލްމު މިވަނީ "ޓައިޓޭނިކް" އަދި "އޯލް އެބައުޓް އީވް"ގެ ރެކޯޑުތައް ވެސް މުގުރާލާފައެވެ. "ޓައިޓޭނިކް" ވަނީ 13 ކެޓެގަރީއަކުން ނޮމޭޓްވެ، 10 އޮސްކާ އެވޯޑް ޙާޞިލްކޮށްފައެވެ.\nއޮސްކާ ޑޮޓް ކޮމް މެދުވެރިކޮށް ފުރަތަމަ ފަހަރަށް ލައިވްސްޓްރީމް ކުރެވުނު އޮސްކާ ނޮމިނޭޝަންސްގައި ދެން އެންމެ ގިނަ އެވޯޑުތަކަށް ނޮމިނޭޓްވެފައި ވަނީ ސައިންސް ފިކްޝަން ފިލްމު "އެރައިވަލް" އާއި ބެރީ ޖެންކިންސް ޑައިރެކްޓްކޮށްފައިވާ ޑްރާމާ ފިލްމު "މޫންލައިޓް" އެވެ. މި ދެ ފިލްމު ވެސް ވަނީ އަށް ކެޓެގަރީއަކުން އެވޯޑުތަކަށް ނޮމިނޭޓްވެފައެވެ.\nމީގެ އިތުރުން މެލް ގިބްސަން ޑައިރެކްޓްކޮށްފައިވާ ފިލްމު "ހޮކްސޯވ ރިޖް" އާއި ގާތް ޑޭވިސް ޑައިރެކްޓްކޮށްފައިވާ ފިލްމު "ލަޔަން" ގެ އިތުރުން މެޓް ޑޭމަން ޕްރޮޑިއުސްކޮށް ކެނެތް ލޯގަން ޑައިރެކްޓްކޮށްފައިވާ ފިލްމު "މެންޗެސްޓާ ބައި ދަ ސީ" ވަނީ ހަ ކެޓެގަރީއަކުން ނޮމިނޭޓްވެފައެވެ.\nމިއަހަރުގެ އޮސްކާ އެވޯޑް ޙަފްލާ ލޮސް އެންޖެލީސްގެ ހޮލީވުޑް ޑޮލްބީ ތިއޭޓަރުގައި ބޭއްވުމަށް ހަމަޖެހިފައިވާއިރު، ޙަފްލާ ހޮސްޓްކޮށްދިނުމަށް ހަމަޖެހިފައިވަނީ އެމެރިކާގެ މަޝްހޫރު ކޮމީޑިއަން ޖިމީ ކިމެލްއެވެ.\nނިމިދިޔަ އަހަރު ނެރުނު އެންމެ މޮޅު ފިލްމުތަކުގެ އިތުރުން ފިލްމީ ދާއިރާގެ އަގު ވަޒަންކުރުމުގެ ގޮތުން ބާއްވާ އޮސްކާ އެވޯޑްސްގައި 24 ކެޓެގަރީއަކުން އެވޯޑުތައް ދިނުމަށް ވަނީ ހަމަޖެހިފައެވެ.


އެއާޕޯޓް ފީ ބޮޑުކުރަން ހުށަ ހެޅި ބިލު ފާސްކޮށްފި | Sandhaanu\nއެއާޕޯޓް ފީ ބޮޑުކުރަން ހުށަ ހެޅި ބިލު ފާސްކޮށްފި\nރާއްޖޭން ބޭރަށް ފުރާ ފަސިންޖަރުންގެ އަތުން ޓެކުހާއި ފީތައް ބޮޑުކުރަން ރައްޔިތުންގެ މަޖިލީހަށް ހުށަހެޅި ބިލު ރައްޔިތުންގެ މަޖިލީހުން ފާސްކޮށްފި އެވެ.\nމިއީ 2019 ވަނަ އަހަރު ސަރުކާރުގެ ފަރާތުން ފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދު ހުށަހެޅުއްވި ބިލެކެވެ.\nމި ބިލު ފާސްވެފައިވަނީ ބައިވެރިވެވަޑައިގެންނެވި 42 މެމްބަރުންގެ އަގުލަބިއްޔަތުންނެވެ. އެކަން ކުރަން ނުފެންނަ ކަމަށް އެއް މެމްބަރަކު ވޯޓު ދެއްވިއިރު، ވަކި ކޮޅަކަށް ވޯޓު ނުދެއްވާ ދެ މެމްބަރުން ތިއްބެވި އެވެ.\nއާ ޑިޕާޗާ ޓެކުހާއި އެއާޕޯޓު ޑިވެލޮޕްމަންޓު ފީއާއެކު ނެގޭނެ ޖުމްލަ އަދަދުތައް ގޮތުގައި ކަނޑައަޅާފައިވާ އަދަތުތައް:\nއިކޮނޮމީ ކްލާސް – ދިވެހިން – 24 ޑޮލަރު / ބިދޭސީން – 60 ޑޮލަރު\nބިޒްނަސް ކްލާސް – ދިވެހިން – 120 ޑޮލަރު / ބިދޭސީން 120 ޑޮލަރު\nފަސްޓް ކަލާސް – ދިވެހިން – 180 ޑޮލަރު / ބިދޭސީން 180 ޑޮލަރު\nޕްރައިވެޓް ޖެޓު – ދިވެހިން – 240 ޑޮލަރު / ބިދޭސީން 240 ޑޮލަރު\nމިއަހަރަށް ސަރުކާރުން ހުށަހެޅި ދައުލަތުގެ ބަޖެޓުގައި ވެސް އާމްދަނީ އިތުރުކުރަން ހިމެނި އާ ކަންތައްތަކުގެ ތެރޭގައި ވެސް ރާއްޖޭން ބޭރަށް ފުރާ ޕަސިންޖަރުންގެ އަތުން ޓެކުހާއި ފީތައް ބޮޑު ކުރަންހިމަނައިފައިވެއެވެ.\nއާޕޯޓް ޑިވްލޮޕްމަންޓް ޗާޖު ގޮތުގައި ވެލާނާ އިންޓަނޭޝަނަލް އެއާޕޯޓް އިން ފުރާ ދިވެހިންގެ އަތުން މިހާރު 12 ޑޮލަރާއެކު އެއާޕޯޓް ސާވިސް ޗާޖުގެ ގޮތުގައި 12 ޑޮލަރާއެކު ޖުމްލަ 24 ޑޮލަރު ނަގަ އެވެ.\nއަދި އޭޑީސީގެ ގޮތުގައި ވިއައިއޭއިން ފުރާ 25 ޑޮލަރާއެކު ސާވިސް ޗާގުގެ ގޮތުގައި އިތުރު 25 ޑޮލަރާއެކު ޖުމްލަ 50 ޑޮލަރު މިހާރު ނަގަމުންދެ އެވެ.\nއެކަމަކު ސަރުކާރުން ހުށަހަޅާފައިވަނީ އަލަށް ތައާރަފު ކުރާ ޑިޕާޗާ ޓެކުހުން އިކޮނޮމީ ކްލާހުން ދަތުރުކުރާނަމަ ދިވެހިންގެ އަތުން 12 ޑޮލަރު އަދި ބިދޭސީންގެ އަތުން 30 ޑޮލަރެވެ. ބިޒްނަސް ކްލާހުންނަމަ 60 ޑޮލަރު އަދި ފަސްޓް ކްލާހުން ނަމަ ދިވެހިންނާއި ބިދޭސީންގެ އަތުން ވެސް 90 ޑޮލަރު ނެގުމަށް ވެސް ހިމެނި އެވެ.\nމީގެ އިތުރުން ޕްރައިވެޓް ޖެޓުން އަންނަ މީހުންގެ އަތުން 120 ޑޮލަރުގެ ފީއެއް ނަގަން ވަނީ ހުށަހަޅައިފަ އެވެ.\nޑިޕާޗާ ޓެކުހުގެ އިތުރުން މިހާރު ނަގަމުން އަންނަ އެއާޕޯޓު ޑިވެލޮޕްމަންޓު ފީ ވެސް ދަތުރުކުރާ ކްލާހުގެ ނިސްބަތުން ހަމަ އެ މިންވަރަށް ވަނީ ބޮޑުކޮށްފަ އެވެ.\nއެ ބިލު ދިރާސާކުރިއިރު މަޖިލީހުގެ އިގުތިސޯދީ ކޮމިޓީން ހަމައެކަނި ބިލަށް ގެނައިބަދަލަކީ ފީތައް ނަގަން ފަށާ ތާރީހެވެ.\nކޮމިޓީން އެ ބިލު އިސްލާހުކޮށްފައިވަނީ އަންނަ އަހަރުން ފެށިގެން އާ ފީތައް ނަގަން ފަށާ ގޮތަށެވެ.


01 ޖުލައި 2020 - 09:27\nލިއޮނަލް މެސީ ސްޕެނިޝް ލީގް ބާސެލޯނާ އެތުލެޓިކޯ މެޑްރިޑް\n12 ކޮމެންޓް, 11 ރިއެކްޝަންސް\nދުނިޔޭގެ އެންމެ ގަދަފަދަ ކްލަބް ބާރސާ ހާހެއްނުވާނެ. ޖަސްޓް ޗިލް.\nމަ އިއްޔެ ބުނީމެއްނު މެޗު ނިންމާފަ ސަޕޯރޓްކުރާ ޓީމެއް ބުނާނަމޭ. އަސްލު ދެ ޓީމަށް އެއްވަރަކަށް ސަޕޯރޓްކުރީ. މިފަހަރު ބޭނުންވަނީ ރެއާލް ލީގު ނަގަން. ދެން ބާރސާ ދެވަނަ، އެތްލެޓިކޯ 3ވަނަ. އެހެންވެ އެގޮތަށް ސޕޯރޓްކުރީ.\nރެއާލް ފޭނުންގެ ކިބައިން ވަރަށް ބޮޑަށް މާފަށް އެދެން.ރަދީފަށް ލަނޑުދޭން އުޅެނިކޮށް ނުބައި އެކައުންޓަކުން ކޮމެންޓްކުރެވުނީ.ކެކެކެކެ.\nނަމަނަމަ އަނގައިން ދެރަނުވާތި\nކޮންގްރާ މަގޭ ފެވަރިޓްސްގެ ފެވަރިޓް 02 ކްލަބް އެޓުލެޓިކޯ އަދި ބާސާ.އެހެންނަމަވެސް ރެއާލްގެ ފަހަތުން މި 02 ކްލަބް އަންނާނީ.ރެއާލް އެއީ މަގޭ ފެވަރިޓް ކްލަބް.ސެލެބްރޭޓް ކުރަން ރެޑީގަ މި އިނީ.ސައިކަލް ވެސް ފޮހެގެން.\nސޮރީ ނުބައި އެކައުންޓަކުން ލޮގިން ވެގެން ކޮމެންޓް ކޮށްލެވުނީ. ހެހެެހެ\nޕެނަލްޓީއަކުން 700 ހަމަވީ، އެވެސް އެތައް ޒަމާނެއް ފަހުން. ޕެސީ\n@ހިސޭގެ ކޮމެންޓް ސިފަވަނީ ހަސަދައިން ފުރިގެންވާ ކޮމެންޓެއްގެ ގޮތުގަ.(ރޮނާލްޑޯ 700 ގޯލް ހަމަކުރީ 973 މެޗުން.މުއްދަތު:18 އަހަރު. 2019-2001). [މެސީ 700 ގޯލް ހަމަކުރީ 862 މެޗުން. މުއްދަތު:17 އަހަރު. 2020-2003). 02 ކުޅުންތެރިންވެސް އެއީ ވަރަށް މޮޅު 02 ކުޅުންތެރިން.އުފާކޮށްބަލަ އަހަރުމެންގެ ޖެނެރޭޝަނުގަ މިކުޅުންތެރިންގެ ކުޅުން ފެންނަކަމަށްޓަކައި.ވަރަށް ސަލާމް ބްރަދާ.#ޕުތަމެދްރިދް #ވިސްކައެލްބާސާ\n699 އިން 700އަށް ދާން ވާހަކަ ބުނީ. ހަސަދައެއް ނޫން. ރޮނާލްޑޯ އާ ޕެނާލްޑޯއޭ ކިޔާ ދިމާކުރާ ބަޔަކު މެސީ 700ވަނަ ލަނޑު ޕެނަލްޓީއަކުން ހަމަކުރީމަ އެކަން މާ މޮޅުކަމަކަށް ހެދުން ސަޅި ވަރަށް\nމެސީ އެންމެ ފަހުން ޖެހި4ލަނޑުގެ ތެރެއިން3ލަނޑަކީ ޕެނަލްޓީ. ނަމަނަމަ ޕެސީއޭ ނުކިޔާތި ބާރސާ ކުދިން ދެރަވާނެ.\nކޮމެންޓްކުރަން ގިނައިން މިތިބީ ކޮހުންތަކެއް.އިއްޔެ މެންދުރު ފުޓްބޯޅަ ބަލަން ފެށީމަ ވާނެގޮތްތިވަނީ.ޕެނަލްޓީކިކް ގޯލް،ހެޑާގޯލް،ބައިސިކަލްކިކް،ސިޒާކިކް،އޮލިމްޕިކް ގޯލް އަދި ބެކް ހީލް ފަދަ އެތައް ގޯލެއް ހުރޭ.ނޭނގޭ އަނދިރިކަމެއްގެ ތެރޭގަ ތިބެ ކަލޭމެން އެންމެން ކޮމެންޓްތިކުރަނީ.ފޮތް ކިޔައިގެން ދަސްކުރަން ދޭބަލަ.އެކަކު އަނެކަކަށް ދިމާކުރުމުގަ ކަލޭމެން ތިވަގުތު ހޭދަކުރަނީ ކީއްކުރަން؟ފުޓްބޯލް އެއީ އެންމެން އެއްގަލަކަށް އަރުވަން ދުނިޔޭގަ އެންމެ މަޝްހޫރު ވެހިކަލް.ކަލޭމެން ތިއުޅޭ ފާޑުން ދުނިޔޭގެ ފުޓްބޯޅައަށް ވެސް ހުތުރު.މަމިދަނީ ދާން.ބޯ ހަލާކު.(އެއްވެސް ކްލަބެއްގެ ފޭނެއް ނޫން - ނިއުސް ކިޔާ މީހެއް) \nލޮލް. ކަލޭމެންގެ ހީރޯ ނެގި 950 ހަށްވުރެ ގިނަ މެޗު 700 ގޯލް ހަމަކުރަން. އަނެއްކާ އޭނަޔަކީ ކަލޭމެން ބުނާގޮތުން ގޯލް މެޝިނެއް. ދެން އެއްކަލަ ކަމެއްނުވާ ސޮރު 700 އެހަމަކުރީ ކަލޭމެންގެ ހީރޯޔަށްވުރެ 100 ޔަށްވުރެ ގިނަ މެޗު މަދުން ކުޅެގެން. ދެން އެސިސްޓާއި އެހެން ސްކިލްސްތަކުގެ ވާހަކަ ދަށްކާކަށްނެތިން.


BREAKING NEWS: Lawyer Wadde Menbaru Kamun Vakinuvaa Kamah Supreme Court In Hukum Kohfi - Vaguthu\nލޯޔަރު ވައްޑެ މެންބަރު ކަމުން ވަކިނުވާ ކަމަށް ސުޕްރީމް ކޯޓުން ޙުކުމް ކޮށްފި\nމުހައްމަދު ވަހީދު އިބްރާހިމް (ލޯޔަރު ވައްޑޭ) - ވަގުތު އިމޭޖެސް: އަހުމަދު އަލީ\nރައްޔިތުން މަޖިލީހުގެ ތުލުސްދޫ ދާއިރާގެ މެންބަރު ކަމުން ވަކިވެފައިވާ ކަމަށް އިލެކްޝަންސް ކޮމިޝަނުން ނިންމާފައިވާ މުހައްމަދު ވަހީދު އިބްރާހިމް (ލޯޔަރު ވައްޑެ) މެންބަރު ކަމުން ވަކިނުވާ ކަމަށް ސުޕްރީމް ކޯޓުން ޙުކުމް ކޮށްފިއެވެ.\nސުޕްރީމް ކޯޓުން މިއަދު ކުރި ޙުކުމުގައި ވަނީ 18 ޖުލައި 2018 ގައި ވައްޑެގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ނިންމި ނިންމުން ބާތިލް ކަމަށެވެ.\nސުޕްރީމް ކޯޓުން ވިދާޅުވީ ވައްޑެ މިދިޔަ އަހަރުގެ 28 މާޗްގައި ޕީޕީއެމް އިން ވައްޑެ ވަކިކޮށްފައިވާ ކަމަށާއި ޕީޕީއެމްގެ އަސާސީ ޤަވައިދުގެ ދަށުން އެމައްސަލަ އިސްތިއުނާފް ކުރެވޭނީ ވައްޑެއަށް ކަމަށެވެ. ޕީޕީއެމް އަށް އެމައްސަލަ އިސްތިއުނާފް ކޮށް އަލުން އޭނާ ޕާޓީ އިން ވަކިނުކުރާ ކަމަށް ނުނިންމޭނެ ކަމަށް ކޯޓުގެ ޙުކުގައި ވެއެވެ.\nސުޕްރީމް ކޯޓުގެ ޙުކުގައި ވިދާޅުވީ ވައްޑެ ޕީޕީއެމްގެ ދަފްތަރުން އުނިކޮށްފައި ނުވާތީ އުނިކޮށްދިނުން އެދި 10 ޖުލައި 2017 ވަނަ ދުވަހު އިލެކްޝަންސް ކޮމިޝަންގައި ސިޓީއަކުން އެދިފައިވާ ކަމަށެވެ. އަދި 11 ޖުލައި 2017 ވަނަ ދުވަހު މެންބަރު ކަމުން ވަކިކޮށްދިނުމަށް އެދި ފޯމެއް އިލެކްޝަންސް ކޮމިޝަނަށް ހުށަހެޅި ކަމަށެވެ. ނަމަވެސް ޕާޓީ އިން ވަކިކޮށްދީފައި ނުވުމަކީ ސިޔާސީ ޕާޓީތަކުގެ ޤާނޫނުގެ 18 ވަނަ މާއްދާ އިން އިލެކްޝަންސް ކޮމިޝަންގެ މައްޗަށް މަތިކޮށްފައިވާ ކަންކަން ނުކުރެއްވުން ކަމަށް ޙުކުގައި ވެއެވެ.\nސިޔާސީ ޕާޓީއެއްގެ މެންބަރަކު ޕާޓީއިން ވަކިވާން އެދިއްޖެނަމަ އެކަން ކޮށްދިނުމަކީ ސިޔާސީ ޕާޓީތަކުގެ ގާނޫނުގެ ދަށުން އިލެކްޝަން ކޮމިޝަންގެ މަސްއޫލިއްޔަތެއް ކަމަށާއި، އެ ކޮމިޝަންގެ މަސްއޫލިއްޔަތު އަދާކޮށްފައިނުވުމަކީ ވައްޑެގެ ހައްގަށް އުނިކަން އަންނަންޖެހޭނެ ކަމެއް ނޫން ކަމަަށް ވެސް ހުކުމްގަައި ވަނީ ފާހަގަކޮށްފަ އެވެ.\nމަޖިލީހަށް އިންތިޚާބުވި ޕާޓީން، ޖުލައި 13، 2017ގެ ތާރީޚަށް ފަހު ވަކިވެއްޖެ ނަމަ ނުވަތަ ވަކި ކޮށްފި ނަމަ ނުވަތަ އެހެން ޕާޓީއަކަށް ބަދަލުވެއްޖެ ނަމަ، އެ މީހަކު މަޖިލީހުގެ މެމްބަރުކަމުން ވަކިވާނެ ކަމަށް މިދިޔަ ޖުލައި 13، 2017 ގައި ސުޕްރީމް ކޯޓުން ކުރި ހުކުމާ ގުޅިގެން ވައްޑެގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި އެވެ. ނަމަވެސް، ވައްޑެ އާއި އޭނާގެ ވަކީލުން ތަކުރާރުކޮށް ކޯޓުގައި ވިދާޅުވީ ސުޕްރީމް ކޯޓުގެ ހުކުމް އައުމުގެ ކުރިން، ޕީޕީއެމުން ވައްޑެ ވަކިކޮށްފައިވާ ކަމަށެވެ.\nއޮކްޓޯބަރ 8, 2018 12:00\nކޮބާ ހީވޭ އަތަން ގޮވަނީ މިއީ ވާންވީ ގޮތަކީ\nއޮކްޓޯބަރ 8, 2018 12:04\nއިންތިޚާބުގެ ވަގުތީ ނަތީޖާއާއެކު އެނގިއްޖެ ތިހެންކަން ވާނީ. ސުޕުރީމޭމެންވެސް ސަލާމަތް ހޯދާނެދޯ\nއޮކްޓޯބަރ 8, 2018 12:19\nކޮބާ ކޮބާ ޕިންކީން ހަޖަމެއްނުވާނެ\nއޮކްޓޯބަރ 8, 2018 12:38\nކަން ހިނގާ ދިޔަގޮތަށް ބަލާއިރު ރަގަޅު ނިންމުމެއް. ކޮންމެ ނިންމުމެއް ހައްޤަށް ނަސްރު ލިބޭގޮތަށް ނިންމުން އިސްކުރައްވާ.\nއޮކްޓޯބަރ 8, 2018 12:39\nއަލްހަމްދުﷲ މަރުޙަބާ ވައްޑެ\nއޮކްޓޯބަރ 8, 2018 13:00\nރަގަޅު! ކޯޓުތައް ބަރާބަރު މިހާރު! އަލުންވެސް ގޯސްވާނީ ނުރުހޭގޮތަކަށް ޙުކުމެއް އައީމަ! އަދުގެ ޙާލަތު!\nއޮކްޓޯބަރ 8, 2018 13:02\nޤާނޫނާ ޚިލާފަށް 12 މެންބަރުންގެ ގޮޑިއާއިމެދު ގޮތެއް ނުނިންމައި މިހާދުވަހުހިފެހެއްޓީ ސްޕްރީމްކޯޓުން އަދި 12 ގޮނޑިގެ މައްސަލައިގައި ރަމަންރަމަންފޯލި ކުޅޭ އުސޫލުން ހުކުމްތައްކޮށް އަމުރުތަށް ނެރެހެދީ ތިޔަ ސްޕްރީމްކޯޓުން އެހެންކަމަށްވުމުން 12 ގޮޑީގެ މައްސަލައިގައި ހިންގާފައިވާ ޖަރީމާ ހިންގާފައިވަނީ ކޮންބައެއްކަން އެބައެނގޭ އެހެންކަމުން މިކަމުގަ ޒިންމާވަނީ ޢަބުދުﷲ ޔާމީން ކަމުގައިވިޔަސް ރައީސުލްޖުމްހޫރިއްޔާ ކަމުގައިވިޔަސް ސްޕްރީމްކޯޓުކަމުގައިވިޔަސް އިލެކްޝަން ކޮމިޝަން ކަމުގައިވިޔަސް ސިފައިންނާ ފުލުހުން ކަމުގައިވިޔަސް މިޖަރީމާހިންގުމުގައި ބައިވެރިވި ހުރިހާ ފަރާތްތަކަށްވެސް ޤާނޫނީގޮތުން އެހައްޤ އަދަބުދެވެންޖެހޭނެކަމުގައި ދެކެމެވެ. ގޮނޑިތައް ބަނދެގެން މަޖިލީހުންވަނީ އެތަށްޖަރީމާއެއް ހިންގާފައި މިހުރިހާކަމަެއްގެ ޒިންމާވެސް އުފުލަންޖެހޭނެ\nއޮކްޓޯބަރ 8, 2018 13:08\nދާއިރާގެ ރުހުން ވައްޑޭއަކަށް ނެތް މެމްބަރުންގެ ހައްގަށްޓަކައި ވައްޑޭ އިސްތިއުފާ ދޭންޖެހޭ\nއޮކްޓޯބަރ 8, 2018 16:47\nޔާމީނު އިސްތިއުފާ ދިނީމަ ތިކަން ވާނީ\nއޮކްޓޯބަރ 8, 2018 13:11\nވައްޑަގެ މައްސަލަ ރަގަޅު ، އެކަމަކު ރިޝްވަތުގެ ފައިސާ ނަގާފައިވާ މިންބަރުން ހަމަ ވަކިވާންޖެހޭނީ\nއޮކްޓޯބަރ 8, 2018 13:25\nސްޕްރީމް ކޯޓްގެ ހުކުމުން މިހާރުގެ އިންތިޚާބީ ރައީސް ވަކިކުރެވޭނެކަން ޔަކީން ވެއްޖެ، އިބޫ އަކީ ކިޔާނާތްތެރި ވުމުގެ ސަބަބުން ހުކުމެއް ތަންފީޒް ޖޮއްފަިވާ ފަރާތެއް،\nއޮކްޓޯބަރ 8, 2018 13:34\nމިއީ ވަރަށް ދެރަކަމެއް.... މިފެންނަނީ ރަޢީސްގެ ނުފުޒު އޮތްވަރު..... އަދުލުވެރި ފަޑިޔާރުގެއެއް ބޭނުން\nއޮކްޓޯބަރ 8, 2018 13:45\nއަނެއްކާ މާދަމާ ތި ހުކުމް ހަމަ ތި ފަނޑިޔާރުގެ އިން ރިވިޔު ނުކުރައްވާނެބާ! ކޮންމެގޮތެއްނަމަވެސް ތި ސަރުއީނިޒާމް ގެ އިތުބާރު މިހާރުވަނީ ބޮޑުތަނުން ގެއްލިފައި!\nމައްސަލޢސއްނެތްތާ! ޕީޕީއެމުން އަލުން ވަލިމުރީމަ ނިމުނީ!\nއޮކްޓޯބަރ 8, 2018 14:13\nއަލްޙަމްދުލިﷲ. މަރުޙަބާ! ވައްޑެ\nއޮކްޓޯބަރ 9, 2018 00:17\nވައްޑޭއަކަށް ތާއީދެއް ނެތޯ.....


Gasim ah raajje in dheveyne faruvaa eh nei, haalu Serious: Sameer | Mihaaru\nގާސިމް: އޭނާ އަށް ދައުވާކުރަނީ މެމްބަރުންނަށް ރިޝްވަތު ދިނުމަށް ހުށަހެޅި ކަމަށް ބުނެ --ފޮޓޯ/މިހާރު\nގާސިމަށް ރާއްޖެއިން ދެވޭނެ ފަރުވާއެއް ނެތް، ހާލު ސީރިއަސް: ސަމީރު\n08 އޯގަސްޓް 2017 - 10:31 69 comments\nހިތުގެ އާލާސްކަންފުޅެއްގައި އެޑްމިޓްކޮށްފައިވާ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ރާއްޖެ އިން އިތުރަށް ދެވޭނެ ފަރުވާއެއް ނެތް ކަމަށާއި އޭނާގެ ހާލު ވަރަށް ސީރިއަސް ކަމަށް އެ ޕާޓީގެ ސެކްރެޓަރީ ޖެނެރަލް އަހްމަދު ސަމީރު މިއަދު ވިދާޅުވެއްޖެ އެވެ.\nއޭނާ ވިދާޅުވީ އޭޑީކޭގައި އެޑްމިޓްކޮށްފައިވާ ގާސިމްގެ ހާލު ދުވަހެއް ދުވަހަކަށް ދަނީ ދަށްވަމުން ކަމަށެވެ. ރާއްޖެއިން ގާސިމަށް ދެވޭނެ ހުރިހާ ފަރުވާއެއް ހުސްވެ، ޑޮކްޓަރުން ވެސް ގޮތް ހުސްވެފައިވާ ކަމަށް ސަމީރު ވިދާޅުވި އެވެ.\n"އޮޕަރޭޝަނަށް ފަހު ގާސިމަށް އެކަށީގެންވާ ފަރުވާ ދެވެން އަންނަނީ. އެ އޮޕަރޭޝަން ރާއްޖެ އިން ކުރެވޭކަށް ނެތް. އިއްޔެ ވެސް އެމްއާރުއައި ސްކޭނެއް ހަދައިގެން ޑޮކްޓަރުން ބައްލަވާފައި ވިދާޅުވަނީ އެއް ވާހަކައެއް. އެޑްމިޓްކޮށްފައި އޮތަސް އޮޕަރޭޝަން ނުކޮށް އެކަށީގެންވާ ފަރުވާ ނުދެވޭނެ ކަމަށް،" ސަމީރު ވިދާޅުވި އެވެ.\nއޭނާ ވިދާޅުވި ގޮތުގައި ސިއްހީ ގޮތުންނާއި ތައުލީމީ ގޮތުން ވެސް އެތައް ދިވެހިންނަކަށް ދީލަތި އެހީތަކެއް ވެދެއްވި ގާސިމް މިހާރު އޮތީ ވަރަށް "ނިކަމެތި" ހާލަތެއްގަ އެވެ. ގާނޫނުއަސާސީން ކަށަވަރުކޮށްދީފައިވާ އެންމެ އަސާސީ ހައްގު ކަމަށްވާ ބޭސްފަރުވާ ކުރުމުން ވެސް މަހްރޫމްކޮށް، މި ސަރުކާރުން ލާއިންސާނީ އަނިޔާތަކެއް ގާސިމާ މެދު ހިންގަމުންދާ ކަމަށް ވިދާޅުވެ އެކަން ސަމީރު ކުށްވެރި ކުރެއްވި އެވެ.\nގާސިމްގެ މައްޗަށް ރިޝްވަތުގެ ތުހުމަތުކޮށް ޝަރީއަތް ހިންގަމުން ދިޔަ ނަމަވެސް އޭނާއަކީ ހުކުމެއް ސާބިތުވެފައިވާ މީހަކަށް ނުވާތީ، ރާއްޖެ އިން ބޭރުން ގާސިމަށް ބޭސްފަރުވާ ކުރެވޭނެ އިންތިޒާމް ސަރުކާރުން ހަމަޖައްސައިދޭން ޖެހޭ ކަމަށް ސަމީރު ތަކުރާރުކޮށް ވިދާޅުވި އެވެ. ސަރުކާރުން ބޭނުންވާ ބަޔަކު، ގާސިމާ އެކު ރާއްޖެ އިން ބޭރަށް ފޮނުވައިގެން ނަމަވެސް ގާސިމަށް މި ވަގުތު ސިއްހީ ފަރުވާ ބޭނުންވާ ކަމަށް އޭނާ ވިދާޅުވި އެވެ.\n"ގާސިމާ މެދު ކަންކަން ކުރަމުން ދަނީ އިންސާނަކާ ދޭތެރޭގައި އަމަލުކުރަންވާނެ ގޮތަކަށް ނޫން. ވަރަށް އަނިޔާވެރިކޮށް،" ސަމީރު ވިދާޅުވި އެވެ.\nޝަރީއަތް ނިމެންދެން ގާސިމް ރާއްޖެ އިން ބޭރަށް ފުރުން މަނާކޮށް، އޭނާގެ ޕާސްޕޯޓު އޮތީ ހިފަހައްޓައިފަ އެވެ. ހިތުގެ އޮޕަރޭޝަނަށް ގާސިމް ރާއްޖެ އިން ބޭރަށް ފޮނުވައިދޭން އާއިލާ އާއި ވަކީލުން ތަކުރާރުކޮށް ވަނީ ސަރުކާރުގައި އެދިފަ އެވެ. އެކަމަކު އަދިވެސް އެ ހުއްދައެއް ނުދެ އެވެ.\nގާސިމަށް ކުރާ ރިޝްވަތުގެ ދައުވާގެ އަޑު އެހުމެއް މިދިޔަ އާދީއްތަ ދުވަހު ޝެޑިއުލްކުރި އެވެ. އޭނާ އެޑްމިޓްކޮށްގެން ފަރުވާދެމުން އަންނަ ކަން ކޯޓަށް އެންގުމުން، އެ ޝަރީއަތް އެ ރޭ ބާއްވާގޮތަށް ނިންމި އެވެ. އެކަމަކު، ގާސިމާއި ވަކީލުން ހާޒިރުނުވުމުން ފަހުން ކެންސަލްކުރީ އެވެ.\nއިތުރު ލިޔުންތައް ފުލުހުން މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު އިދިކޮޅު ފަރާތްތައް ޖުމްހޫރީ ޕާޓީ އަހުމަދު ސަމީރު (މިނިސްޓަރު، ރައީސް އޮފީސް)\nގެއަށް ދޫކުރެވޭ ވަރަށް ވުރެ ގާސިމް ސީރިއަސް: ސަމީރު


Faadukiyun boduve Russia dhifaaukurehvi vaahaka Trump anburaa gendhavaifi\nފާޑުކިޔުން ބޮޑުވެ ރަޝިޔާ ދިފާއުކުރެއްވި ވާހަކަ ޓްރަމްޕް އަނބުރާ ގެންދަވައިފި\nވޮޝިންގްޓަން (ޖުލައި 17) - އެމެރިކާގެ ރިޔާސީ އިންތިހާބަށް ރަޝިޔާއިން ނުފޫޒު ފޯރު ވިކަމަށް ކުރެވޭ ތުހުމަތައް ރައީސް ޑޮނަލްޑު ޓްރަމްޕް ދިފާއު ކުރެއްވުމާއި ގުޅިގެން އެމަނިކުފާނަށް ފާޑުކިޔުން ބޮޑުވެ، އެންމެ ފަހުން އެ ވާހަކަ އަނބުރާ ގެންދަވައިފި އެވެ.\nފިންލަންޑުގެ ވެރިރަށް ހެލްސިންކީގައި ރަޝިޔާގެ ރައީސް ވުލަޑީމީރު ޕުޓިން އާއެކު ޓްރަމްޕް ބައްދަލު ކުރެއްވުމަށްފަހު، އެމަނިކުފާނު ވެރިކަމަށް ވަޑައިގެންނެވުމަށް ބޭއްވުނު އިންތިހާބަށް ރަޝިޔާ އިން ނުފޫޒުފޯރުވާނެ އެއްވެސް ބޭނުމެއް ނެތް ކަމަށް ވަނީ ވިދާޅުވެފަ އެވެ.\nދެ ރައީސުންގެ ތާރީހީ ބައްދަލުވުން ބޭއްވެފައިވަނީ 2016 ވަނަ އެމެރިކާގެ ރިޔާސީ އިންތިހާބު ހެކު ކުރިކަމުގެ ތުހުމަތުގައި އެމެރިކާއިން 12 ރަޝިޔާ ރައްޔިތުންނަށް ހުކުމްކޮށްފައިވާ ދަނޑިވަޅެއްގަ އެވެ. އަދި އެ އިންތިހާބަށް ރަޝިޔާ އިން ނުފޫޒު ފޯރުވާފައިވާ ކަމަށް އެމެރިކާގެ އިންޓެލިޖެންސުން ވެސް ވަނީ ކަށަވަރު ކޮށްދީފަ އެވެ.\nނަމަވެސް، އެ ބައްދަލު ވުމަށްފަހު ބޭއްވުނު ނޫސްވެރިންގެ ބައްދަލު ވުމެއްގައި، އެ ތުހުމަތުތަކާއި ގުޅިގެން ކުރެވުނު ސުވާލަކަށް ޖަވާބު ދެއްވަމުން، ޓްރަމްޕް ވަނީ ޕުޓިންގެ ދިފާއުގައި ވާހަކަފުޅު ދައްކަވާފަ އެވެ.\n"ރައީސް ޕުޓިން އެ ވިދާޅުވަނީ ރަޝިޔާ އެއް ނޫން ކަމަށް. އެހެން ވީމަ އަޅުގަނޑަކަށް ވެސް ނުފެނޭ އެނޫން ގޮތަކަށް އެކަން ވާންޖެހޭނެ ސަބަބެއް،" އަމިއްލަ ގައުމުގެ އިންޓެލިޖެންސް ރިޕޯޓުތަކަށް ވުރެ ޕުޓިން ވިދާޅުވާ ވާހަކަ ގަބޫލު ކުރައްވަނީތޯ ނޫސްވެރިއަކު ސުވާލު ކުރުމުން ޖަވާބުގައި ޓްރަމްޕް ވިދާޅުވެފައިވެ އެވެ.\nއެ ވާހަކަފުޅާއި ގުޅިގެން ޓްރަމްޕުގެ އަމިއްލަ ރިޕަބްލިކަން ޕާޓީ އާއި އިދިކޮޅު ޑިމޮކްރެޓުންގެ ފާޑުކިޔުން އިންތިހާއަށް ބޮޑުވުމުން، އެއީ އޮޅިގެން ބުނެވުނު ވާހަކަފުޅެއް ކަމަށް އިއްޔެ ޓްރަމްޕް ވަނީ ވިދާޅުވެފަ އެވެ.\n"ބުނެވުނީ އެގޮތަށް އެކަން ވާންޖެހޭނެ ސަބަބެއް ނެތޭ. އެކަމަކު ފަހުން އަޅުގަނޑު ދެއްކި ވާހަކަ ބެލުމުން އަޅުގަނޑަށް އެނގުނީ އަސްލު ބުނަންވީ އެގޮތަށް އެކަން ވާންނުޖެހޭނެ ސަބަބެއް ނެތް ކަމަށް،" ޓްރަމްޕް ވިދާޅުވި އެވެ. އަދި އެމެރިކާގެ އިންޓަލިޖަންސަށް އެމަނިކުފާނުގެ ފުރިހަމަ އިތުބާރުއޮތް ކަމަށް ވެސް ވިދާޅުވި އެވެ.\n"ރަޝިޔާ އިން 2016 ވަނަ ރިޔާސީ އިންތިހާބަށް ނުފޫޒުފޯރުވިކަމަށް ބުނާ އިންޓަލިޖަންސް ރިޕޯޓުތަކަށް ފުރިހަމަ އިތުބާރު އެބަ އޮތް. އެކަމަކު އެހެން ބައެއްގެ އަތެއްވެސް އެކަމުގައި ވެދާނެ. އެފަދަ ކަމެއް ކުރަން ބޭނުންވާނެ ބައިވަރު މީހުން އުޅޭނެ،" އޭނާ ވިދާޅުވި އެވެ.\nނަމަވެސް، ނުފޫޒުފޯރުވުމުގެ ސަބަބުން އިންތިހާބުގެ ނަތީޖާ އަށް އެއްވެސް އަސަރެއްކޮށްފައިނުވާކަމަށް ޓްރަމްޕް ވަނީ އަނެއްކާވެސް ތަކުރާރުކުރައްވާފަ އެވެ.


vnews - Huh'dha neiy 12 channel rebroadcast kuri operator aku 24,000 rufiyaa in joorimanaa koffi\nހުއްދަ ނެތް 12 ޗެނަލް ރީބްރޯޑްކާސްޓް ކުރި އޮޕަރޭޓަރަކު 24،000 ރުފިޔާ އިން ޖޫރިމަނާކޮށްފި\nމޯލްޑިވްސް ބްރޯޑްކާސްޓިން ކޮމިޝަންގެ މެންބަރުން -- ފޮޓޯ: ރައީސް އޮފީސް\nހއ. ހޯރަފުށީގައި ކޭބަލް ޓީވީގެ ހިދުމަތް ދެމުން ގެންދާ ބިޒްނެޓް ޕްރައިވެޓް ލިމިޓެޑުން ހުއްދަ ނެތް ޗެނަލް ތަކެއް ދެއްކި ކަމަށް ކަނޑައަޅާ 24،000 ރުފިޔާ އިން އެކުންފުނި ޖޫރިމަނާކޮށްފި އެވެ.\nމޯލްޑިވްސް ބްރޯޑްކާސްޓިން ކޮމިޝަން (އެމްބީސީ)ން މިއަދު ނެރެފައިވާ ބަޔާނެއްގައި ބުނެފައިވަނީ ބިޒްނެޓުން ދެމުންގެންދާ ކޭބަލް ޓީވީގެ ހިދުމަތުގައި ޗެނަލްގެ ވެރިފަރާތުގެ ހުއްދަ ނެތް ޗެނަލްތަކެއް ދައްކަމުންދާ ކަމަށް ބުނެ އެކޮމިޝަނަށް މައްސަލަ ހުށަހެޅީ މިދިޔަ އަހަރުގެ ނޮވެމްބަރު މަހުގެ ހަވަނަ ދުވަހު ކަމަށެވެ.\nކޮމިޝަނުން ބުނީ ގާނޫނީ ހަމަތަކުގެ މަތީން މިމައްސަލައިގެ ތަހުގީގުގެ އެންމެހައި އިޖުރާތުތައް ފުރިހަމަކޮށް ކޮމިޝަނަށް ލިބިފައިވާ މައުލޫމާތަށްް ބަލާއިރު، ބިޒްނެޓުން ހޯރަފުށީގައި ދޭ ރީބްރޯޑްކާސްޓްކުރުމުގެ ހިދުމަތުގައި އެކިފަހަރު އެކިޗެނަލްތައް ހިމަނައިގެން ހިދުމަތް ދޭކަން ހޯރަފުށީ ކައުންސިލް އިދާރާއިން ކަށަވަރުކޮށްދީފައިވާ ކަމަށެވެ. ރިބްރޯޑްކާސްޓްކުރުމުގެ ހިދުމަތުގައި ބޭނުންކުރާ ޕެކޭޖްތަކުގައި ހިމަނާފައިވާ ޗެނަލް ތަކުގެ ލިސްޓަށް އުނި އިތުރެއް ގެންނަ ނަމަ އެކަން ރިބްރޯޑްކާސްޓްކުރުމުގެ ގަވައިދުގެ 31 ވަނަ މާއްދާގެ (ނ)ގައިވާ ގޮތުގެ މަތިން ކޮމިޝަނަށް ހުށަހެޅުމަށް އަންގަން އޮންނަ ނަމަވެސް އެކުންފުނިން އެގޮތަށް އަމަލުކޮށްފައި ނުވާ ކަމަށްވެސް ބަޔާނުގައި ފާހަގަކޮށްފައިވެ އެެވެ.\nމިބަޔާނުގައި ބުނެފައިވަނީ ބިޒްނެޓުން އެކޮމިޝަނަށް ހުށަހެޅި ޗެނަލްތަކުގެ ލިސްޓާއި ފުލުހުން ކޮމިޝަންގެ ތަހުގީގަށް ފޯރުކޮށްދިން މައުލޫމާތަށް ބަލާއިރު ބިޒްނެޓުން ދޭ ކޭބަލްޓީވީގެ ހިދުމަތުގައި ހިމެނޭ ޗެނަލްތައް ދެއްކުމުގެ ހައްގު އެކުންފުންޏަށް ލިބިފައިވާކަން ބިޒްނެޓަށް ސާބިތުކޮށްދެވިފައި ނުވާ ކަމަށެެވެ. އެހެންކަމުން ރީބްރޯޑްކާސްޓްކުރުމުގެ ހައްގު ލިބިފައި ނުވާ 12 ޗެނަލެއް ބިޒްނެޓުން ހޯރަފުށީގައި ދޭ ހިދުމަތުގައި ހިމަނާފައިވާކަން އެނގެން އޮންނާތީ އެއީ ރީބްރޯޑްކާސްޓް ކުރުމުގެ ގަވާއިދުގެ 18 ވަނަ މާއްދާއާ ހިލާފަށް ބިޒްނެޓުން ކޮށްފައިވާ ކަމެއް ކަމަށްވެސް ބަޔާނުގައިވެ އެވެ.\nއެހެންކަމުން ރީބްރޯޑްކާސްޓްކުރުމުގެ ހައްގު ލިބިފައި ނުވާ ޗެނަލްތައް ރީބްރޯޑްކާސްޓް ކުރުން ވަގުތުން ހުއްޓާލުމަށް ބިޒްނެޓަށް އަންގާފައިވެ އެވެ. އަދި ރީބްރޯޑްކާސްޓް ކުރުމުގެ ގަވާއިދުގެ ޖަދުވަލު ދޭއްގެ ދެވަނަ ނުކުތާގައި ބަޔާންކޮށްފައިވާ ގޮތަށް ރީބްރޯޑްކާސްޓްކުރުމުގެ ހައްގު ނުހޯދައި ދައްކާފައިވާ ކޮންމެ ޗެނަލަކަށް 2000 ރުފިޔާގެ ރޭޓުން ޖުމްލަ 24،000 ރުފިޔާއިން އެކުންފުނި ޖޫރިމަނާ ކުރުމަށް މި މައްސަލަ ބެލި ކޮމިޝަންގެ ޖަލްސާގައި ބައިވެރިވި މެންބަރުންގެ އިއްތިފާގުން ނިންމާފައިވާ ކަމަށްވެސް ބަޔާނުގައިވެ އެވެ.\nޖޫރިމަނާ ފައިސާ މިއަދުން ފެށިގެން 30 ދުވަސް ތެރޭގައި ބްރޯޑްކާސްޓިން ކޮމިޝަނަށް ދެއްކުމަށް ވެސް ބިޒްނެޓަށް އަންގާފައިވެ އެވެ.\nބްރޯޑްކާސްޓިން ކޮމިޝަންގެ ހުއްދަ ނެތި ބިޒްނެޓުން ރީބްރޯޑްކާސްޓް ކުރި 12 ޗެނަލްގެ ތެރޭގައި ހިމެނެނީ ބީފޯޔޫ މޫވީޒް، ސައުދީ ޤުރުއާން، ޒީޓީވީ، ސޫރިޔާ، އެޗްއޯބީ، ސޮނީ މެކްސް، ސޮނީ ޕިކްސް، ޓެން ތްރީ، ޓެން ވަން، ސަހާރާ ވަންގެ އިތުރުން ފްރާންގް އެވެ.


Barudhan Luikurumah Muhimmu Buimeh | Fenvaru Online\nބަރުުދަން ލުއިކުރުމަށް މުހިންމު ބުއިމެއް\n15:10 - 16 މެއި 2020 -0ކޮމެންޓް\nބަރުދަނަކީ ވަރައް ގިނަމީހުން ކަންބޮޑުވާ އެއްޗެެކެވެ. ބަރުދަން ލުއިކުރުމައް މަސައްކަތްކުރާ މީހުންނާއި ބަރުވުމައްް މަސައްކަތް ކުރާމީހުންވެސް މީގެ ތެރޭގައި އުޅެއެވެ. އެގޮތުން 1 މަސްދުވަހުގެ ތެރޭގައި ބަރުދަން ލުއިކުރަންބޭނުންނަމަ ތިރީގައިމިވާ ބުއިން ބުއިމަށް އާދަކުރާށެވެ.\n1 ސަމްސާ އެޕަލް ސިޑަރ ވިނެގަރ\n1 ސަމްސާ މާމުއި\nއެންމެ ފުރަތަމަ ގްރީންޓީ ސައިފެތް ޕެކެޓު ހޫނުފެނައްލާނީ އެވެ. އެއައް ފަހު އޭގެ ތެރެއައް ވިނެގަރ، މާމުއި އަދި ލުނބޯ އެޅުމައްފަހު ގިރާފައި އިރުކޮޅަކު ބަހައްޓާނީއެވެ. ކުޑަކޮށް ހޫނުކަންފިލުމުން ބޯލާނީއެވެ.\nއެންމެ ބޮޑަށް މި ޑްރިންކް ގެ އަސަރު ކުރާނީ ހުސްބަނޑާހުރެ ބުއިމުންނެވެ. ރަނގަޅު ނަތީޖާއަކައް އުއްމީދު ކުރާނަމަ ފޮނިއެއްޗެހި ކެއުން އަދި ތެލުގައި ހަދާއެއްޗެހި ކެއުން މަދުކޮއްލާށެވެ. އަދި ދުވަލާކު 30 މިނެޓް ކޮންމެވެސް ކަސްރަތެއްކޮއްލާށެވެ. ނަތީޖާ ފެނިގެންދާނެއެވެ.\nހަތަރު މަސް ތެރޭގައި ހިއްކާލީ 30ކިލޯ، ބޭނުންވީ ހިތްވަރު!


Beyruge fannee team in hamalaage mauloomaathu majileehaa hihsaakohfi – Iru\nބޭރުގެ ފަންނީ ޓީމުން ހަމަލާގެ މައުލޫމާތު މަޖިލީހާ ހިއްސާކޮށްފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާ ތަހުގީގު ކުރުމަށް ރާއްޖެ އައިސްފައިވާ އިނގިރޭސިވިލާތާއި އޮސްޓްރޭލިއާގެ ތަހުގީގު ޓީމުގެ ބޭފުޅުން ރައްޔިތުންގެ މަޖިލީހުގެ ނައިބް ރައީސް އީވާ އަބްދުﷲއާ ބައްދަލުކުރައްވައިފި އެވެ.\nހަމަލާގެ ތަހުގީގާ ގުޅޭ އެންމެ ފަހުގެ މައުލޫމާތު ހިއްސާކުރައްވަމުން އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު މިއަދު ވިދާޅުވީ އެ ބައްދަލުވުން ކުރިއަށް ގެންދިޔައީ މިއަދުގެ ވަގުތެއްގައި ކަމަށެވެ. ބައްދަލުވުން ކުރިއަށް ދިޔަ ތަނުގެ މައުލޫމާތު ހިއްސާކޮށްފައެއް ނުވެ އެވެ.\nއިނގިރޭސިވިލާތާއި އޮސްޓްރޭލިއާގެ ތަހުގީގު ޓީމުގެ ބޭފުޅުން މަޖިލީހުގެ ނައިބް ރައީސް އީވާގެ އިތުރުން މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ ނުވަތަ 241 ކޮމިޓީގެ މުގައްރިރު އަދި ހިތަދޫ ދެކުނުު ދާއިރާގެ މެންބަރު މުހައްމަދު އަސްލަމާ ވެސް ބައްދަލުކުރެއްވި ކަމަށް ރިޔާޒު ވަނީ މައުލޫމާތު ދެއްވާފަ އެވެ.\n“މިބައްދަލުވުމުގައި ތަހުގީގުގެ ފަހުގެ މައުލޫމާތު ވަނީ ހިއްސާކުރައްވާފަ،” ރިޔާޒު ވިދާޅުވި އެވެ.\nމިދިޔަ އާދިއްތަ ދުވަހުގެ ރޭ ބޭއްވި އެމްޑީޕީގެ ގައުމީ މަޖިލީހުގެ ބައްދަލުވުމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވަނީ ރައީސް ނަޝީދަށް ދިން ހަމަލާގެ ތަހުގީގުގައި ހޯދާ ކޮންމެ ކުރިއެރުމެއްގެ މައުލޫމާތު ކޮމިޝަނާ އޮފް ޕޮލިސް މުހައްމަދު ހަމީދު ވަގުތުން ހިއްސާކުރައްވަމުން ގެންދަވާ ކަމަށް ވިދާޅުވެފަ އެވެ.\nމީގެއިތުރުން ފުލުހުންގެ ތަހުގީގުގެ މައުލޫމާތު ކޮންމެ 24 ގަޑިއިރަކުން އެއް ފަހަރު މަޖިލީހުގެ 241 ކޮމިޓީއަށް ހިއްސާކުރަމުންދާ ކަމަށްވެސް ރައީސް ވަނީ ވިދާޅުވެފަ އެވެ.


Hulhumale' medical facility huhah, dharumavanthaa gai2meeheh\nހުޅުމާލޭ މެޑިކަލް ފެސިލިޓީ: އެތަނުގައި ބަލި އެއްވެސް މީހެއް ނެތް -- އަވަސް ފޮޓޯ\nކޮވިޑަށް ޕޮޒިޓިވް މީހުންގެ ތެރެއިން އެޑްމިޓްކޮށްގެން ފަރުވާ ދޭން ޖެހޭ މީހުންނަށް ހާއްސަ ހުޅުމާލެ މެޑިކަލް ފެސިލިޓީގައި އެޑްމިޓްކޮށްގެން ފަރުވާ ދޭ އެއްވެސް މީހަކު މިހާރު ނެތް ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nމެޑިކަލް ފެސިލިޓީގައި މިރޭގެ ނިޔަލަށް އެކި ދުވަސްތަކުގައި އެތައް ސަތޭކަ ބަޔަކު އެޑްމިޓްކޮށްގެން ފަރުވާ ދީފައިވެއެވެ. އެ ތަނަކީ ކޮވިޑްގެ ބަލި މީހުންނަށް ފަރުވާ ދިނުމަށް ހާއްސަކޮށްގެން ހެދި ތަނެކެވެ.\nއެޗްއީއޯސީގެ އިސް އޮފިޝަލަކު ވިދާޅުވީ އެތަނުގައި ފަރުވާ ދެމުންދިޔަ މީހުންގެ ތެރެއިން އެންމެ ފަހު މީހާ މިރޭ 8:00 ގައި ދޫކޮށްލާފައިވާ ކަމަށެވެ. އެހެން ކަމުން 274 ބެޑްގެ އެތަން މިހާރު ހުރީ ހުހަށެވެ. މިއީ އެތަން މިގޮތަށް ހުސްކޮށް ހުރި ފުރަތަމަ ފަހަރެވެ.\nމެއި މަހުގެ ތެރޭގައި ރާއްޖެ ތަޖުރިބާކުރި ކޮވިޑްގެ ހަތަރުވަނަ ރާޅުގައި މެޑިކަލް ފެސިލިޓީ ފުރުނެވެ. އަދި ދަރުމަވަންތަ ހޮސްޕިޓަލްގައި ކޮވިޑަށް ހާއްސަކުރި ޔުނިޓްތައް ފުރި އައިޖީއެމްއެޗްގެ ބައެއް ޔުނިޓްތަކާއި ހުޅުމާލެ ހޮސްޕިޓަލްވެސް ކޮވިޑަށް ހާއްސަ ކުރަަން ޖެހުނެވެ. މިވަގުތު ހުޅުމާލޭގައި ކޮވިޑަށް ހާއްސަ ހޮސްޕިޓަލެއްވެސް ދަނީ ހަދަމުންނެވެ.\nކޮވިޑް ބަލީގެ ދެ މީހަކަށް ދަރުމަވަންތަ ހޮސްޕިޓަލްގައި ދަނީ އެޑްމިޓްކޮށްގެން ފަރުވާ ދެމުންދެއެވެ. އެ ދެ މީހުން ތިބީ 17 ވަނަ ފްލޯގައެވެ. އެ މީހުންގެ ހާލު ރަނގަޅު ކަމަށް އޮފިޝަލް ވިދާޅުވިއެވެ.\nމިވަގުތު ކޮވިޑަށް ޕޮޒިޓިވް މީހުންގެ ތެރެއިން އެޑްމިޓްކޮށްގެން ފަރުވާ ދެމުން ދަނީ 14 މީހަކަށެވެ.\nރާއްޖޭގައި ކޮވިޑްގެ ހާލަތު ދަނީ ރަނގަޅުވަމުންނެވެ. ހާއްސަކޮށް ކޮވިޑްގެ ހާލަތު އެންމެ ގޯސް މާލެ ސަރަހައްދުގައި ޕޮޒިޓިވް ނަންބަރު ވަނީ ވަރަށް ބޮޑަށް ދަށަށް ގޮސްފައެވެ. މިދިޔަ ވިއްސަކަށް ދުވަހުވެސް ކޮންމެ ދުވަހަކު ބަލި ޖެހޭ މީހުންގެ ނިސްބަތް 40 ވުރެ ރަށެވެ. ނަމަވެސް ބައެއް ރަށްރަށުގައި އަދިވެސް ކޮވިޑްގެ ހާލަތު ގޯހެވެ. މިވަގުތު ކޮވިޑްގެ ހާލަތު އެންމެ ގޯހީ ރ. ދުވާފަރުގައެވެ. އެ ރަށުން މިރޭ މީހަކުވެސް މަރުވެފައިވެއެވެ. އުމުރުން 52 އަހަރުގެ އެ އަންހެން މީހާ މަރުވީ ފަރުވާ ދިނުމުގައި ލަސްވެގެން ކަމަށް ބުނެ މިރޭ އެ ރަށުގައި އިހުތިޖާޖުވެސް ކޮށްފައިވެއެވެ.\nމިވަގުތު އެޗްޕީއޭގެ "ކޮވިޑް ބަންދު" ގައި އޮތީ 12 ރަށެކެވެ.\nއެޗްޕީއޭ ދަރުމަވަންތަ ހޮސްޕިޓަލް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 ހުޅުމާލޭ މެޑިކަލް ފެސިލިޓީ\nކޮވިޑް ޖެހުނު 70،000 މީހުން ފަސޭހަވެއްޖެ


އިގްތިސޯދީ ކޮމިޓީން އޮންލައިންކޮށް4މިނިސްޓަރަކާ ސުވާލުކުރަނީ – Dhen.mv\nއިގްތިސޯދީ ކޮމިޓީން އޮންލައިންކޮށް4މިނިސްޓަރަކާ ސުވާލުކުރަނީ\nދެން އެމްވީ April 5, 2020 - 1:13 pm\nރައްޔިތުންގެ މަޖިލީހުގެ އިގްތިސޯދީ ކޮމިޓީން ހަތަރު މިނިސްޓަރަކާ އޮންލައިންކޮށް ބައްދަލުކޮށް ސުވާލުކުރުމަށް ނިންމައިފިއެވެ.\nކޮވިޑް-19ގެ ސަބަބުން ރާއްޖޭގެ އިގްތިސޯދަށް ކުރިމަތިވެދާނެ ގެއްލުން ފޫބެއްދުމަށް، ސަރުކާރުން ތައާރަފް ކުރި ޕެކޭޖާ ގުޅޭގޮތުން މެމްބަރުން އޮޅުންފިލުވަން ބޭނުންވާ ކަންތައްތައް އޮޅުންފިލުވުމަށް ބައްދަލުކުރަން ނިންމާފައިވަނީ ޓޫރިޒަމް މިނިސްޓަރ އަލީ ވަހީދާއި، ފިނޭންސް މިނިސްޓަރު އިބްރާހިމް އަމީރާއި އިކޮނޮމިކް މިނިސްޓަރ ފައްޔާޒް އިސްމާއިލްގެ އިތުރުން ފިޝަރީޒް މިނިސްޓަރ ޒަހާ ވަހީދާއެވެ.\nއިގްތިސޯދީ ކޮމިޓީން އިއްޔެ ވެސް ވަނީ ބައްދަލުވުމެއް އޮންލައިން ކޮށް ބާއްވާފައެވެ. މިބައްދަލުވުމަށް ފަހު، އިތުރަށް އޮޅުން ފިލުވަން ހުރި ކަންތައްތައް މިނިސްޓަރުންނާ ސުވާލުކޮށްގެން އޮޅުންފިލުވުމަށް ނިންމައި ކޮމިޓީން ވަނީ އޮންލައިންކޮށް މިނިސްޓަރުންނާ ބައްދަލުކުރުމަށް ފާސްކޮށްފައެވެ.\nސަރުކާރުން ވަނީ މިހާލަތުގައި ވިޔަފާރިތަކަށް އެހީތެރިވުމަށް ލޯން ސްކީމެއް ތައާރަފް ކޮށްފައެވެ. އަދި ރައްޔިތުން ބޭންކް އޮފް މޯލްޑިވްސް އިން ނަގާފައިވާ ލޯނުތައް ހަމަސް ދުވަހަށް ފަސް ކުރުމަށް އެބޭންކާ ގުޅިގެން ވެސް ވަނީ އެއްބަސްވުމަކަށް އައިސްފައެވެ.\nކޮވިޑް-19 އިން ރައްކާތެރިވެ ތިބުމަށް ރައްޔިތުންގެ މަޖިލީހުގެ ޖަލްސާތައް މިހާރު ކުރިއަށް ގެންދަނީ މުޅީންވެސް އޮންލައިން ކޮށް މެމްބަރުން އެކަހެރިވެ ތިބެއެވެ. ކޮމިޓީ ބައްދަލުވުން ވެސް ކުރިއަށް ގެންދިއުމަށް ނިންމާފައިވަނީ އޮންލައިން ކޮށެވެ.\nސަލްމާން ރަސްގެފާނު ހުންނެވީ ފަލަސްތީނާއި އެއްކޮޅަށް، ނަމަވެސް ވަލީ އަޙްދު ބޭނުންވަނީ އިޒްރޭލާއި ގުޅުން ބަދަހި ކުރަން!


Jeddah in Male ah: Qaumu binaakurumaai dhaulai hingumuge nazarihyaa\nޖިއްދާއިން މާލެއަށް: ޤައުމު ބިނާކުރުމާއި ދައުލަތް ހިންގުމުގެ ނަޒަރިއްޔާ\nއިންސާނުންގެ ދިގު ތާރީޚުގައި އެކި މަރުޙަލާތަކުގައި ތަފާތު ޤައުމުތަކާއި ރަށްތަކާއި ދައުލަތްތަކުގެ ކަންކަން ހިނގައިދިޔަ ގޮތުގެ މަޢުލޫމާތު ތާރީޚީ ފަތްތުށްތަކުން ފެންނަން އެބަހުއްޓެވެ. އެ ދައުލަތްތަކުގެ ތާރީޚަށް ބަލާއިރު ކޮންމެވެސް މަރުޙަލާއެއް ނުވަތަ މަރުޙަލާތަކެއް އެހެން މަރުޙަލާތަކަށް ވުރެ، ކޮންމެވެސް އެއް ގޮތަކުން ޚާއްޞަ އެވެ.\nއެއީ ކޮންމެ ޘަޤާފަތެއްގެ އަހުލުވެރި ބަޔަކު ހިންގި ދައުލަތެއް ކަމުގައި ވިޔަސް މިކަން އޮތީ މިހެންނެވެ. އެގޮތުން ދައުލަތްތަކުގެ އެ ފަދަ މަރުޙަލާތައް އެ ގޮތް މިގޮތުން ފާހަގަ ކުރެވިގެން ދަނީ އެމަރުޙަލާއެއްގައި އެދައުލަތެއް ހިނގަންތިބޭ ބައެއްގެ ޢަމަލުތަކާއި އެބަޔަކު ގެންގުޅޭ ވިސްނުމާއި ސިޔާސަތުތަކުގެ ސަބަބުންނެވެ.\nއާދެ! ކީރިތި ޤުރުއާނަށް ނަޒަރު ހިންގާލާއިރު އެކި ޤައުމުތަކާއި ޤައުމުތަކުގައި ވެރިކަންކުރި ވެރިންގެ ވާހަކަ ބަޔާން ވެގެން ވެއެވެ. ގިނަ ޙަޟާރަތްތަކާއި ދައުލަތްތަކުގެ ވާހަކަ ބަޔާން ކުރައްވާފައި ވެއެވެ. އެއުރެން ހޯދި ޢުމްރާނީ ކުރިއެރުންތަކުގެ ވާހަކަވެސް ބަޔާން ކުރައްވާފައި ވެއެވެ. ބައެއް މީހުންނާ ބެހޭ ގޮތުން ވަރަށް ތަފްސީލުކޮށް ބަޔާންވެފައިވާއިރު އަނެއް ބަޔަކާ މެދު ޢިބުރަތް ޙާޞިލް ކުރެވޭ މިންވަރަށް ބަޔާން ވެފައި ވެއެވެ.\nއެކި އެކި ޤައުމުތަކުގެ ވާހަކަ ޤުރުއާނުގައި ބަޔާންވެގެން ވާއިރު، އެންމެ ބޮޑަށް އަމާޒު ކުރައްވާފައި ވަނީ އެމީހުންގެ ޢަސްކަރީ ވަރުގަދަ ކަމާއި އިޤުތިޞާދީ ފުދުންތެރިކަމާއި ޢުމްރާނީ ތަރައްޤީއާއި ވިޔަފާރިއާއި ކުރިއަރާފައިވާ މިންވަރަށެވެ.\nޤައުމުތައް ސިފަކޮށް ޤުރުއާނުގައި ބަޔާންކުރައްވާފައިވާ މާޒީގެ ތަޞްވީރަކަށް ނަޒަރު ހިންގާލަމާ ހިންގަވާށެވެ.\nއަލްފަޖްރު ސޫރަތުގައި މާތް ﷲ ވަޙީކުރައްވާފައިވާ އާޔަތްތަކުގެ މާނައިގައިވެއެވެ. (އެއީ ތަނބުތަކުގެ ވެރި، إرم އެވެ ކިއުނު ރަށުގެ أهل ވެރިންނެވެ. އެ ބިނާތަކަކީ، އެހެން ރަށްތަކުގައި އެފަދަ ބިނާތަކެއް ހެދިފައި ނުވާފަދަ ބިނާތަކެކެވެ. އަދި ثمود ބާގައިމީހުންނާ މެދުގައިވެސްމެ އެވެ. އެއުރެންނީ، ވާދީގައި ހިލަ ކަނޑައި، ގެދޮރު އަޅައި އުޅުނު މީހުންނެވެ. އަދި لشكر ތަކުގެ ވެރި فرعون އާ މެދުގައިވެސްމެއެވެ.) އަލްފަޖްރު ، 7-10\nމި ކުރު އާޔަތްތަކުގައި ބަޔާންކުރައްވާފައި އެވަނީ ތިން ޙަޟާރަތެއްގެ ވާހަކައެވެ. އާޔަތްތަކުގައި އެވަނީ ޢުމްރާނީ ގޮތުން އެމީހުން ގެނައި ކުރިއެރުމާއި ތަރައްޤީގެ ވާހަކައެވެ. އުޅެމުންދިޔަ ތަނަވަސްކަމުގެ ވާހަކައެވެ. އަސްކަރީ ވަރުގަދަކަމުގެ ވާހަކައެވެ. އެމީހުންގެ ކިއްލާތަކާއި ގަނޑުވަރުތަކުގެ ވަރުގަދަކަމާއި އުސްކަމުގެ ވާހަކައެވެ. އެންމެ އަޖައިބު ކަމަކަށް ފާހަގަވަނީ ބޮޑެތި ބިޔަ ފަރުބަދަތައް ކަނޑައިގެން ހަދާ ކިއްލާތަކުގެ ވާހަކައެވެ.\nއާދެ! ޤައުމުތަކާއި ދައުލަތްތަކާއި ޘަޤާފަތްތަކާއި ޙަޟާރަތްތަކާ ބެހޭ ގޮތުން ޤުރުއާނުން ދައްކަވާ ދެއްވާފައިވާ ތަޞްވީރަށް ނަޒަރު ހިންގާލުމުން މި ޒަމާނުގައި ދައުލަތާއި ވެރިކަމެއް ހިންގައި ޤައުމެއް އިޤުތިޞާދީގޮތުންނާއި ޢުމްރާނީ ގޮތުން ތަރައްޤީ ކުރުމަށް ބޭނުންވާ ފަލްސަފީ މިސާލުތައް އެއިން ލިބިގަނެ ވެއެވެ. އިސްވެދިޔަ ޤައުމުތަކާއި އުންމަތުގެ ކުށަކީ އެމީހުން ދުނިޔެއަށް ގެނައި އަޖައިބު ކުރުވަނިވި ކުރިއެރުމާއި ޙަޟާރަތެއްނޫނެވެ.\nނަމަވެސް އެމީހުންގެ ކުށަކަށްވީ ހަމަ އެކަނި މާއްދިއްޔަތުގެ މައްޗަށް ޙަޟާރަތްތައް ބިނާ ކުރުމެވެ. އެމީހުންގެ އާދަޔާ ޚިލާފު ކުރިއެރުންތަކާއެކު ﷲ އަށް އީމާންވި ނަމަ އެމީހުންގެ ދައުލަތްތަކާއި ޙަޟާރަތު ޤިޔާމަތާ ޖެހެންދެން ދެމިގެން ދިޔައީހެވެ. ނަމަވެސް ވަޙީގެ މައްޗަށް ބިނާނުވި ދުނިޔޭގެ ކޮންމެ ޙަޟާރަތެއް ވެސް ވަނީ ތާޜީޚަށް ޖާގަދީ އިންސާނީ ވުޖޫދުން ފޮހެވިގެން ގޮސްފައެވެ. ފާރިސީންގެ ވަރުގަދަ ދައުލަތާއި ރޯމަނުންގެ ވަރުގަދަ ދައުލަތާއި ބާބިލްގައި އުފެދުނު ވަރުގަދަ ޙަޟާރަތާއި މިޞްރުގައި އުފެދުނު ޙަޟާރަތްތަކަކީ މީގެ މިސާލުތަކެކެވެ.\nއިސްލާމްދީނަކީ ތަރައްޤީއާއި ޢުމްރާނީ ކުރިއެރުމަށް ގޮވާލާފައިވާ ދީނެވެ. އިސްލާމީ ޢަޤީދާގެ މަތީގައި ޤާއިމުވި ދައުލަތްތަކުންވަނީ ދުނިޔެ ޙައިރާންކޮށްލި ވަރުގަދަ ޙަޟާރަތެއް ޤާއިމުކޮށްދީފަ އެވެ. އުމަވީ ދައުލަތާއި އައްބާސީ ދައުލަތާއި ސްޕޭންގައި އުފެދުނު އިސްލާމީ ދައުލަތާއި ޢުޘްމާނީ ދައުލަތާއި ހިންދު ކަރައިގައި އުފެދުނު މުޣޫލުންގެ ދައުލަތަކީ، އިސްލާމީ ތާރީޚުގެ އިތުރުން އިންސާނީ ތާރީޚުގައި ވެސް ފާހަގަކޮށްކެވީ ދައުލަތްތަކެވެ.\nއާދެ! ކުޑަވެސް ޝައްކެއްނެވެ. މާޒީއަކީ ޢިބުރަތުގެ ސުންބުއްޔެވެ. ދެން، އަދުގެ ޙާލަތަށް ނަޒަރު ހިންގާލަމާ ހިނގަވާށެވެ. މިއަދުވެސް ދައުލަތްތަކުގެ އަމާޒު މާޒީގެ ޙަޟާރަތްތަކާ ވަކި ތަފާތެއް ނޫނެވެ. ބޮޑެތި ބިނާތަކާއި ވަރުގަދަ ކިއްލާތަކާއި އަސްކަރީ ބާރުވެރިކަމާއި އިޤުތީޞާދީ ކުރިއެރުން ހޯދުމަށް ދައުލަތްތަކުން މަސައްކަތް ކުރެއެވެ. ޒަމާން މިއޮތީ ބަދަލުވެފައެވެ. ނަމަވެސް އިންސާނީ ފިކުރާއި ޠަބީޢަތާއި ވިސްނުން ބަދަލެއް ނުވެއެވެ. ބަދަލުވީ ކަންކުރާ ގޮތެވެ. ކުރިން ބޮޑު ދުނިޔެއެއް ގޮތުގައި ދެކެމުން އައި ދުނިޔެ މިވަނީ ބަވަނަވެ ކުޑަ މުޖުތަމަޢަކަށް ވެފައެވެ. މުޖުތަމަޢުތައް ވެސް ވަނީ ބަދަލުވެފައެވެ. މުޖުތަމަޢުތަކުގައި އުޅޭ މީހުންނާއި އެއުރެންގެ ޙާޖަތްތަކާއި ބޭނުންތައްވެސް ވަނީ ބަދަލުވެފައެވެ. ކުޑަވެސް ޝައްކެއްނެތެވެ.\nމިޒަމާނުގައި ޤައުމެއް ކުރިއަރުވައި ދައުލަތެއް ބިނާކުރެވިދާނެ ގިނަ ގޮތްތަކެއް ތަރުތީބު ކުރެވިދާނެއެވެ. ނަމަވެސް އަޅުގަނޑަށް ފެންނަ ގޮތުގައި ވަރުގަދަ ދައުލަތެއް ޤާއިމު ކުރުން ބިނާވެގެންވަނީ މައިގަނޑު ހަތަރު އަސާސެއްގެ މައްޗަށެވެ. އެއީ:\n(ހ) ސިޔާސީ ހަމަޖެހުން (Political Stability)\n(ށ) ޤައުމީ ސަލާމަތާއި އަމަން އަމާންކަން (National Security)\n(ނ) ވަރުގަދަ އިޤުތިޞާދު (Strong Economy)\n(ށ) ބައިނަލްއަޤުވާމީ ގުޅުން (International Relation)\nމި ދެންނެވި މައިގަނޑު ހަތަރު އަސާސެވެ. މި އަސާސްތަކުގެ މައްޗަށް ޚުލާޞާ ގޮތެއްގައި ނަޒަރު ހިންގާލާނަމެވެ.\nދައުލަތެއް ކުރިއަރައި ދިއުމުގެ އެންމެ މުހިންމު އެއް އަސާސަކީ އެދައުލަތެއްގައި ސިޔާސީ ހަމަޖެހުން ދެމި އޮތުމެވެ. އެއްވެސް ދައުލަތެއްގައި ސިޔާސީ ހަމަޖެހުން ދެމިގެންދާނީ ހަރުދަނާ ޤާނޫނު އަސާސީ އެއް އޮވެގެންނެވެ. އެ ޤާނޫނު އަސާސީއަކީ ޤައުމުގެ އެންމެހާ ރައްޔިތުންގެ ޙައްޤުތައް ރިޢާޔަތްކުރެވިގެންވާ ޤާނޫނު އަސާސީ އެއްކަމުގައިވާންވާނެއެވެ. ސިޔާސީ ހަމަޖެހުން ޤާއިމުވެގެން ދިއުމުގެ އަނެއް ކަމަކީ އިންސާނީ ޙައްޤުތައް ކަށަވަރު ވެފައި އޮތުމާއި މިނިވަންކަން ލިބިދީފައި އޮތުމެވެ. މިދަންނަވަނީ މުޠުލަޤު މިނިވަންކަމެއްގެ ވާހަކައެއްނޫނެވެ. ޚިޔާލު ފާޅުކުރުމުގެ މިނިވަންކަމާއި ދިރިއުޅުމުގެ މިނިވަންކަމެވެ. ފިޠުރީ ގޮތުން އިންސާނާއަށް ލިބިގެންވާ މިނިވަންކަމަށް އެހެނިހެން ޤައިދުތައް ކުރިމަތިކުރެވޭ ނަމަ، އޭނާގެ ކެތްތެރިކަން ކޮޅުންލާ ދުވަހެއް އަންނާނެއެވެ. ހަމަޖެހުން ގެއްލިގެންދާ ހިސާބަކީ އެއީއެވެ. ހަމަ މިމަގުން ދައުލަތުގައި އޮންނަ ސަރުކާރަކީ ޚުދު މުޚުތާރު ސިފަތަކުން އެއްކިބާވެފައިވާ، ރައްޔިތުންގެ ލޯބި ލިބިފައިވާ ސަރުކާރަކަށް ވާންޖެހޭނެއެވެ. ދައުލަތް ބިނާކުރުމުގައި ޙަޤީޤީ ބާރުވެރި ފަރާތަކީ ދުސްތޫރީ ގޮތުން ރައްޔިތުންނެވެ. ދައުލަތެއްގެ ތެރޭގައި ސިޔާސީ ހަމަޖެހުން ޤާއިމުވެފައި އޮންނާނީ ސިޔާސީ ގޮތުން ޙަރަކާތްތެރިވުމަށް ބޭނުންވާ ފަރާތްތަކަށް ތަފާތުކުރުމެއް ނެތި ޖާގަ ދެވިގެންނެވެ.ތަފާތު ވިސްނުންތައް އޮތުމަކީ ޞުލްޙަވެރިކަމަށް މަގުފަހިކުރެވޭނެ ކަމެކެވެ. ފިކުރީ ތަފާތުވުންތަކަކީ މުޖުތަމަޢުގައި ވަޒަންހަމަ ކުރުމުގެ މައިގަނޑު ތަނބެވެ. ކަންކަމުގައި ފާޑު ނުކިޔޭ ނަމަ ކަންކަން ރަނގަޅު ކުރެވޭނެ ގޮތެއްނޯންނާނެއެވެ. ބިނާކުރަނިވި ފާޑުކިއުންތަކަކީ ސިޔާސީ ހަމަޖެހުމުގެ ރުކުނެކެވެ.\nޤައުމީ ސަލާމަތާއި އަމަންއަމާންކަން\nއަމަންއަމާންކަމަކީ ދައުލަތެއް ތަރައްޤީކުރުމުގެ އެންމެ މުހިންމު އެއް އަސާސެވެ. އަމަން އަމާންކަން ދެމެހެއްޓޭނީ އަމަންއަމާންކަން ދަމަހައްޓަން ވަރުގަދަ ބާރުތަކެއް އޮވެގެންނެވެ. އެ ބާރުތަކުގެ މީހުންނަކީ ޒަމާނީ ތަމްރީނު ލިބިފައިވާ ބަޔަކަށް ވާންޖެހޭނެއެވެ. އަދި އަމަން އަމާންކަން ބަލަހައްޓާ މުއައްސަސާތަކަކީ ބޭނުންވާ ވަސީލަތްތައް ފުރިހަމަ ވެފައިވާ މުއައްސަސާތަކަކަށް ވާންޖެހޭނެއެވެ. އެ ބާރުތައް ވާންޖެހޭނީ ކޮންމެ ހިނދެއްގައި ވެސް އެތެރެއިންނާއި ބޭރުން ޤައުމަށް ކުރިމަތިވާ ގޮންޖެހުންތަކުން ޤައުމު ސަލާމަތްކުރެވޭނެ ފަދަ ޤާބިލު ބާރުތަކަކަށެވެ. ޢަމުދުން މިޒަމާނުގައި ހުރި ގޮންޖެހުންތަކުގެ ތެރޭގައި ޓެރަރިޒަމްގެ ނުރައްކާ ވަރަށް ބޮޑެވެ. ޓެކްނޮލަޖީގެ ބޭނުންކޮށްގެން ފިކުރީ ގޮތުން ޓެރަރިޒަމްއާ ދެކޮޅަށް ހަނގުރާމަކުރުމުގެ ފަލްސަފާއެއް، ދައުލަތުގެ އަމްނާ ބެހޭ މުއައްސަސާތަކުގައި އޮންނަންވާނެއެވެ. މިޒަމާނުގައި ގިނަ ފަހަރު ކުދި ކުދި ޤައުތަކަށް އަސްކަރީ ގޮތުން ކުރިމަތިލާންޖެހޭ ފަދަ ޙާލަތްތައް ނާދިރުވެދާނެއެވެ. އެހެން ނަމަވެސް އަބަދުވެސް ދައުލަތް އޮންނާނީ ފިކުރީ ގޮތުން ކުރެވޭ ހަނގުރާމައިގެ ޙާލަތުގައެވެ. އެއަށް ތައްޔާރުވެގެން ތިބުމަކީ ކޮންމެހެން ބޭނުންތެރި ކަމެއްކަމުގައި ދެކެމެވެ. ދައުލަތެއްގައި ފިކުރީ އަމާންކަން ޤާއިމު ވެފައި އޮތުމަކީ ދައުލަތުގައި އަމްނާއި އަމާންކަން ދެމިއޮތުމުގެ އެންމެ މުހިންމު ރުކުނެވެ. މިހެންކަމުން ޑިފެންސް ފޯސްއާއި ޕޮލިސްގެ އެންމެ މުހިންމު ސްޓްރެޓެޖީ އަށް ވާންޖެހޭނީ ދައުލަތުގެ ތެރޭގައި ފިކުރީ އަމާންކަން ޤާއިމު ކުރުމަށް މަސައްކަތްކުރުމެވެ. މިކަންކަމުގެ އިތުރުން ދުނިޔޭގެ އެކި އެކި ޢަސްކަރީ ކޯލިޝަންތަކާއި ޞުލްޙަ ބަލަހައްޓާ ލަޝްކަރު ތަކުގައި ބައިވެރިވުމަކީ ވެސް އެކަމުގެ މަންފާ ދައުލަތަށް އޮންނާނެކަމެކެވެ.\nއިޤުތިޞާދަކީ ޤައުމެއްގެ މައިބަދައެވެ. ފުދުންތެރި އިޤުތިޞާދެއް ނެތް ޤައުމެއްގައި ވަރެއް ނުހުންނާނެއެވެ. މިހެންކަމުން މިޒަމާނުގައި ވެސް ދައުލަތްތަކުން އެންމެ ބޮޑަށް މަސައްކަތްކުރަނީ އެދައުލަތްތަކަކީ އިޤުތިޞާދީ ގޮތުން ފުދުންތެރި ބަޔަކަށް ވޭތޯއެވެ. ރައްޔިތުންގެ ބޭނުންތައް ފުރިހަމަގޮތުގައި ފުއްދާދެވޭތޯ އެވެ. މައިގަނޑު ގޮތެއްގައި މިޒަމާނުގައި ޤައުމެއްގެ އިޤުތިޞާދު ބައްޓަންވެގެންދަނީ އަސާސީ ފަސްކަމެއްގެ މައްޗަށެވެ.\n- އާލާވެގެންދާ ޠަބީޢީ ޤުދުރަތީ ވަސީލަތްތައް: މީގެ މުރާދަކީ ދަނޑުވެރިކަމާއި މަސްވެރިކަން ފަދަ ކަންކަމެވެ. ބައެއް ޤައުމުތަކުގައި ދަނޑުވެރިކަމަކީ އިޤުތިޞާދުގައި މުހިންމު ދައުރެއް އަދާކުރާ ވަސީލަތެވެ. އަނެއްބައި ޤައުމުތަކުގައި މަސްވެރިކަމަކީ ވެސް އެފަދަ މުހިންމު ވަސީލަތެކެވެ.\n- ޕެޓްރޯލްއާއި މަޢުދަނުތައް: އާލާވެގެންދާ ޠަބީޢީ ވަސީލަތްތައް މަދު ޤައުމުތަކުގައި ތެލާއި މަޢުދަނުތަކުގެ އިޤުތިޞާދަކީ އެންމެ ވަރުގަދަ އިޤުތިޞާދެވެ، މިސާލަކަށް ދަންނަވަނީ ނަމަ ޕެޓްރޯލަކީ ދަނޑުވެރިކަން ފަދަ ވަސީލަތްތައް މަދު ޤައުމުގައި މުހިންމު ނިސްބަތެއް އަދާކުރާ ވަސީލަތެކެވެ.\n- ޠަބީޢީ މަންޒަރުތަކާއި ރީތީ މާޙައުލާއި ތާރީޚާއި ޘަޤާފަތުގެ މައްޗަށް ބިނާވެފައިވާ ޓޫރިޒަމް: މިއީ ވަރަށް ގިނަ ޤައުމުތަކުގެ އިޤުތިޞާދުގައި މުހިންމު ދައުރެއް އަދާކުރާ ދާއިރާއެކެވެ. ދިވެހިރާއްޖެ ފަދަ ޤައުމަކުން ވެސް ޓޫރިޒަމްގެ ހިންގުމުގެ ވައްޓަފާޅި ބަދަލު ގެނެސް ތަނަވަސްކުރަންޖެހެއެވެ. އަޅުގަނޑުގެ ނަޒަރުގައި ރާއްޖޭގެ ޓޫރިޒަމްގައި ހުރި ޢައިބަކީ އެއްގޮތަކަށް ބައްޓަންވެފައިވުމެވެ. ރާއްޖޭގެ ރިޒޯޓްތައް ތަފާތު ގޮތްތަކުގެ މައްޗަށް ބައްޓަން ކުރެވިދާނެއެވެ. މިހާރު އޮތް ގޮތުން ރާއްޖެ ބޮޑަށް ސިފަވަނީ ހަނީ މޫން މަންޒިލެއްގެ ގޮތުގައެވެ. ނުވަތަ ވަރުބަލި ފިލުވާކަން ނިދަން އަރާ ތަނެއްގެ ގޮތުގައެވެ. މިދެންނެވީ ކަނޑު އަޑީގެ މަންޒަރުތައް ބަލަން މީހުން ނާންނަ ވާހަކައެއްނޫނެވެ. ދަންނަވަން މިއުޅެނީ ހަމަ އެކަނި އަރާމުކޮށްލަން އަންނަ ތަނަކަށް ވެފައި އޮތް އޮތުން ނިމުމަކަށް ގެންނަންޖެހޭ ކަމެވެ. ވިޔަފާރި މޯލްތަކާއި މަރުކަޒުތަކާއި ސިނަމާތަކާއި ޕްލޭ ސްޓޭޝަންތައް ވެސް ހިމެނިގެން އާރަށްތައް އުފެދެންޖެއެވެ. މީގެ އިތުރުން ކޮންވެންޝަނަލް ގޮތްތަކާއެކު، ހަލާލު ޓޫރިޒަމް ވެސް ތަޢާރުފްކުރަން ޖެހެއެވެ. އެއީ ދުނިޔޭގެ ޓޫރިޒަމް ބާޒާރުގައި އެންމެ ހިންގާ ދާއިރާތަކެވެ. ރާއްޖޭގެ ޓޫރިޒަމް އާ އުސްމިނަކަށް ގެނެވިދާނެ ތަޞައްވުރެއް ފަހުން ހުށައަޅާދޭނަމެވެ.\n- ޚިދުމަތާއި އުފެއްދުންތެރިކަމުގެ ވަރުގަދަ ބިންގާ: އުފެއްދުންތެރިމަކީ ބައެއް ދައުލަތްތަކުގެ އެންމެ މުހިންމު ވަސީލަތެވެ. ޠަބީޢީ ވަސީލަތްތަކާއި ދަނޑުވެރިކަން ފަދަ ކަންކަން މަދު ޤައުމުތަކުގައި އުފެއްދުންތެރިކަމުގެ ބާޒާރު ފުޅަލެވެ. ޖަރުމަނު ވިލާތަކީ މީގެ ނަމޫނާއެކެވެ. ޖަރުމަނުވިލާތުގެ އިޤުތިޞާދުގެ 71% އަކީ ޚިދުމަތާއި އުފެއްދުންތެރިކަމެވެ.\n- ޓެކްނޮލެޖީއާއި ޢިލްމީ މަޢުރިފާގެ ޚިދުމަތުގެ ބާޒާރު: މީގެ މިސާލަކީ ކޮމްޕިއުޓަރ ޕްރޮގްރާމްތަކާއި މި ބާވަތުގެ ތަކެތި އުފައްދައި ވިއްކުން އިޤުތިޞާދުގެ ތެރޭގައި ދައުރުކުރުމެވެ.\nދައުލަތްތަކުގެ ތާޜީޚަށް ނަޒަރު ހިންގާލާއިރު ދޭދޭ ޤައުމުތަކުގެ މެދުގައި ގުޅުން ބަދަހިކުރުމަކީ ޒަމާނުއްސުރެ އޮތްކަމެކެވެ. ޚާއްޞަކޮށް އިސްލާމީ ދައުލަތް މަދީނާގައި އުފެދުމަށް ފަހު، ކީރިތި ރަސޫލާ ޞައްލަﷲ ޢަލައިހި ވަސައްލަމަ ދުނިޔޭގެ އެކި ދައުލަތްތަކަށް ފަތްކޮޅުތައް ފޮނުއްވައި އިސްލާމްދީން ތަޢާރުފްކޮށް އަރުއްވައި ގުޅުންތައް ބަދަހިކުރެއްވިއެވެ. އެ ޤައުމުތަކުގެ ވެރިން އިތުރު އެކަލޭގެފާނަށް ވަރަށް އިޙުތިރާމް ކުރެއްވިއެވެ. ހަދިޔަދާ ބަދިޔާ ވެސް ބަދަލު ކުރެއްވިއެވެ.\nބައިނަލްއަޤުވާމީ ގޮތުން ގުޅުން ބަދަހިކުރުމުގައި ބަލަންޖެހޭ އެންމެ މުހިންމު އަސާސަކީ މުޅި ދައުލަތުގެ މަޞްލަޙަތެވެ. ދެވަނަ އަސާސަކީ އެންމެ އަވަށްޓެރި ޤައުމުތަކާ މެދު ޚާއްޞަ އެކުވެރިކަމެއް ގެންގުޅުމެވެ. ސަބަބަކީ އެއީ އަވައްޓެރިއާއަށް ވާތީއެވެ. ކަމެއް ދިމާވާ ޙާލަތުގައި ގާތުގައި ތިބޭ ފަރާތްތަކަކީ އެންމެ މުހިންމު މަދަދު ގާރުންނެވެ. މިހެންކަމުން މުޅި ދައުލަތުގެ މަޞްލަޙަތަށް ރިޢާޔަތްކުރުމާއި އަވަށްޓެރިނަށް އިސްކަން ދިނުމަކީ ދައުލަތުގެ ޚާރިޖީ ސިޔާސަތު ހަމަ މަގުން ކުރިއަށް ދާނެ ކަމެކެވެ. ޢާއްމު ގޮތެއްގައި ދައުލަތްތަކުގެ ޚާރިޖީ ސިޔާސަތު ކަނޑައެޅިގެންދަނީ އެ ދައުލަތެއްގެ ދުސްތޫރުގައި ބަޔާންވެގެންވާ ގޮތުގެ މަތިންނާއި ރައްޔިތުންގެ ވިންދާ އެއްގޮތަށެވެ. ރައްޔިތުންގެ ރޫޙު ހުންނަ ގޮތަކީ ޚާރިޖީ ސިޔާސަތަށް އަސަރު ކުރާ ކަމެކެވެ. މިސާލަކަށް ފަލަޞްޠީނަށް ތާއިދުކުރުމުގައި ރާއްޖޭގެ ރައްޔިތުންގެ ވިންދު ހުރި ގޮތް، އެއީ ފަލަޞްޠީނުގެ ކަންކަމުގައި ދިވެހިދައުލަތުގެ ސިޔާސަތު އެއިގެ މައްޗަށް ބިނާވާ ކަމެކެވެ.\nވަކި ދީނެއްގެ އަހުލުވެރިންނަށް ނިސްބަތްވާ ޤައުމަކަށް ވިޔަސް އެ ޤައުމަކުން ޚާރިޖީ ގުޅުން ބަދަހިކުރަންޖެހޭނީ ހަމަ އެކަނި އެދީނެއްގެ އަހުލުވެރިބަޔަކާއެއްނޫނެވެ. ޘަޤާފީ ގޮތުން ގިނަކަންކަން އެއްދީނެއްގެ އަހުލުވެރިންގެ މެދުގައި ގިނަވިޔަސް، ޚާއްރިޖީ ގުޅުމަކީ ހުރިހާ ދައުލަތްތަކާއެކު އޮންނަ ގުޅުމެވެ. ވަކި ދީނަކަށް ޚާއްޞަކަމެއްނޫނެވެ.\nއާދެ، އިސްވެ މި ދެންނެވި އަސާސްތަކަކީ މިޒަމާނުގައި ޤައުމެއް ތަރައްޤީކޮށް ދައުލަތް ހިންގުމުގައި ޢަމަލުކުރަންޖެހޭ އެންމެ މުހިންމު އަސާސްތަކެވެ. މި އަސާސްތައް ނޫނަސް ދައުލަތް ހިންގުމުގައި ރިޢާޔަތްކުރަންޖެހޭ ކަންކަން އެބަހުއްޓެވެ. މިދެންނެވީ މައިގަނޑު ކަންކަމެވެ.


2017 ވަނަ އަހަރު ރަސިއާގައި ބޭއްވި އިންޓަރޕާލަމެންޓްރީ ޔޫނިއަންގެ ބައްދަލުވުމުގައި ކުވައިތުގެ ރައްޔިތުންގެ މަޖިލީހުގެ ރައީސް މަރޒޫޤް އަލްޣާނިމް ވަނީ "ކަލޭމެންނަކީ ކުޑަކުދިން ޝަހީދުކުރާ ބައެއް" ކަމަށް ވިދާޅުވެ ބައްދަލުވުމުން ނުކުންނަން އިޒްރޭލުގެ ވަފުދަށް ވިދާޅުވެފައެވެ.\nކުވައިތަކީ ޢަރަބި ޤައުމުތަކުގެ ތެރެއިން އެންމެ ކުޑަ އެއް ޤައުމެވެ. ކުވައިތުގެ މިހިތްވަރު ބޮޑެތި ޢަރަބި ޤައުމުތަކުގައި ނެތްކަން އެއީ އިސްލާމީ އުންމަތަށް ކުރިމަތިވެފައިވާ އެންމެ ބޮޑު ނިކަމެތިކަން ކަމުގައި ގިނަ ބައަކު ދަނީ ފާހަގަކުރަމުންނެވެ.\nޤައުމުގެ ގޮތުން ރާއްޖެއަކީ ކުޑަ ޤައުމެއް ނަމަވެސް ބައިނަލްއަޤްވާމީ ގޮތުން ރާއްޖެއަކީވެސް ހަމަ ކުވައިތު ފަދައިން މިފަދަ ބައްދަލުވުންތަކުގައި ކުވައިތު ފަދައިން އިޒްރޭލުގެ ބޮލުގައި ހަންމުށިން ޖެހިދާނެ ޤައުމެކެވެ. އިޒްރޭލް ފަޟީޙަތްކުރަން މަސައްކަތް ކުރެވިދާނެ ޤައުމެކެވެ.\nދިވެހި ރައްޔިތުން އެންމެ ހިތާމަކުރި އެއް ދުވަހަކީ އިޒްރޭލާއި ރާއްޖޭގެ ގުޅުން ބަދަހިކޮށް ހައްދުފަހަނައަޅާފައިވާ ޔަހޫދީންނާއި ދިވެހި ރައްޔިތުންގެ ލޯތައް ޙަވާލުކުރި ދުވަހުގެ ގޮތުގައި ގިނަ ބައަކު ފާހަގަކުރެއެވެ.


Male' Magumathin Ethah Baeh Kurimathee Gai Meehakah Varah Bodah Aniyaakohfi - Vaguthu\nމާލޭ މަގުމަތިން އެތައް ބައެއްގެ ކުރިމަތީގައި މީހަކަށް ވަރަށް ބޮޑަށް އަނިޔާކޮށްފި\nމަގުމަތިން މީހަކަށް އަނިޔާކުރި ދެމީހުން ބޮޅު އަޅާފައި\nމާލޭ މަގުމަތިން އެތައް ބަޔަކު އެއްވެފައި ވަނިކޮށް ދެމީހަކު ވެގެން މީހަކަށް ވަރަށް ބޮޑަށް އަނިޔާކޮށްފިއެވެ. ދެމީހަކު ވެގެން މީހަކަށް އަނިޔާކުރި މަންޒަރު ފެންނަ ވީޑިއޯއެއް މިހާރު މީސް މީޑިއާގައި ދައުރުވަމުން އެބަދެއެވެ.\nވީޑިއޯ އިން ފެންނަ ގޮތުގައި މީހަކަށް އަނިޔާ ކުރަމުން ގެންދިޔައިރު މަންޒަރު ބަލަން ވަށައިގެން އެތައް ބަޔަކު ތިބިއިރު ވެސް އެއްވެސް މީހަކު އެކަން ހުއްޓުވަން މަސައްކަތެއް ނުކުރެއެވެ.\nވީޑިއޯގައި ދައްކާ ވާހަކަ އިން އެނގޭ ގޮތުގައި މީހަކަށް ދެމީހަކު އަނިޔާ ކުރީ ޕިކަޕެއްގެ ތެރޭގައި ހުރި ފައިސާތަކެއް ވަގަށް ނެގުމުންނެވެ. އެމީހުން ހުތުރު ބަހުން ވާހަކަ ދައްކާ އަނިޔާކުރަން ފެށުމުން ވަގަށް ނެގި ފައިސާތައް އެތަނުން އެކެއްގެ އަތައް އޭނާ ދޭ މަންޒަރު ވެސް ވީޑިއޯ އިން ފެނެއެވެ.\nވީޑިއޯ އިން ފެންނަ ގޮތުގައި އަނިޔާ ކުރުމުގެ ތެރޭގައި އޭނާގެ ޓީޝާޓް ވެސް އޮތީ ވީދާލާފައެވެ.\nވައްކަން ކުރާ މީހުން އަތުލައިގަނެ އެމީހުންނަށް އަނިޔާ ކުރުމަކީ ރާއްޖޭގައި ވަރަށް އާއްމު ކަމެކެވެ. ބަޔަކު ވަގަކަށް އަނިޔާ ކުރިޔަސް މަންޒަރު ފެންނަ މީހުން ގިނަ ފަހަރަށް އެކަމާ އަޅައެއް ނުލައެވެ.\nނޯޓް: މިހާދިސާ ހިނގި މަންޒަރު ފެންނަ ވީޑިއޯ ޚަބަރުގައި ހިމަނާފައި ނުވަނީ އެ ވީޑިއޯ އިން ލާއިންސާނީ އަމަލުތައް ފެންނާތީއެވެ.\nއޭޕްރީލް 12, 2020 22:46\nދެންވެސް އެމީހަކު ނުވާނެ މައިތިރި\nއޭޕްރީލް 12, 2020 22:57\nފުރަތަމަ ވީޑިއޯ ފެނިފަ ހީކުރީ އިންޑިއާ މަގުމަތީ މުސްލިމަކަށް އަނިޔާކުރަނީކަމަށް. ފަހުން މިއެނގުނީ މާލޭ މަގުމަތިކަން. މިހަމަ އިންޑިއާއެކޭ ތަފާތެއްނެތް. ވެދާނެ އިންޑިއާ ސްޓޭޓެއްފަދަ ތަނެއްތާމީ. ކުޅިބަލަން ތިބި މީހުން ވަކި އަނިޔާވެރިކަން ކުޑައެއްނުން އަނިޔާކުރި ދެމީހުންނަށްވުރެން. މިވެސްމިހާރު ހަމަ އިންޑިއާ.??\nއޭޕްރީލް 16, 2020 19:53\nވަގުންނާއި މޮޔައިން ވެރިކަންކޮށްފަ ދިޔައީމާ އެހެންވާނެ! އަޅާނުލާ ރައްޔެތުން އަމިއްލަޔަށް ބޯބޮނޑި\nއޭޕްރީލް 12, 2020 23:00\nރާއްޖެއެކޭ ގެރިގުއި އިންޑިޔާގެ އަވަށެކޭ ހަމަ އެތްގޮތް. ޤާނޫނު އަމިއްލަ އަތަށް ނަގާ މީހުންނަށް، ޤާނޫނީ ފިޔަވަޅު އެޅުމަށް ސަރުކާރަށް ގޮވާލަން.\nއޭޕްރީލް 12, 2020 23:18\nގައިދުރުވުމެއްވެސް ނެތްތަ؟ ތިއޮތީ ވާ މާލެ އެއް. ތިތާ އެބަތިބި3މީހުންނަށް ވުރެ ގިނަ މީހުން. ގޭގަ ތިބޭށޭ ބުނީމަ ގޭގަ ތިބެބަލަ. ދިވެހިން ނިކަން ބަސްއަހާނޭ???\nއޭޕްރީލް 13, 2020 00:34\nތީގަވެސް ކުށްވެރިވާނީ ތަޅައިގެން މީހުން، ވަގު ސަލާމަތްވާނެ، އޭނައަށް ލިބިދޭ ކޮންމެސް ހައްގެއްގެ ދަަށުން....މިހެން ވަނީ ކަމާ ބެހޭ ފަރާތްތަކުން ދޭންޖެހޭ އަދަބު ނުދެވެންޏާ\nއޭޕްރީލް 13, 2020 02:55\nތިންމީހުންވެސް ކަޑަ. ވަ އްކަން ކުރީމަ އެ އީ ވަރަށް ބޮޑު ކުށެ އް. ނަމަވެސް، އއޭގެމާނަ އެ އް ނޫން، އެމީހުންނަށް މީހެ އްގެ ގަ އިގަ އަތްލުމުގެ ހަ އްގެ އް ލިބުނެކޭ، މިތާގަ އި، މި އަތްލުމޭ މި އިޝާރާތް ކުރަނީ އަނިޔާކުރުމަށް. ވަގު ހިފެހެ އްޓިދާން. އެކަމަކު އަނިޔާ ކޮށްގެން ނުވާނެ!3މީހުން ވެސް ކު އްވެރި ވީގޮތުން!\nއޭޕްރީލް 13, 2020 06:16\nތަޅަ އިގަތް މީހާ ކު އްވެެރިނުވާނެ ގޮތެ އް ނޭގެ!!\nއޭޕްރީލް 13, 2020 00:43\nއެކަހަލަ މީހުން މައިތިރި ވާނީ އެގޮތަށް ހަދައިގެން. މިހާރު ވިސްނޭނެ އެއްޗެއް.\nއޭޕްރީލް 13, 2020 00:47\nއިންސާނުން ބުރަމަސައްކަތުން ހޯދާފައިސާ އެހެން ކަމެއް ނުކޮށް މަގުމަތީ ގިނަވެގެން އުޅޭ މީހުން ފޭރިގަތީމަ ރުޅިއަންނާނެ.\nކޮށްލިވަރު ކުޑައީ ...\nއޭޕްރީލް 13, 2020 00:58\nއިސްލާމީ ޝަރީއަތް ނުހިނގާ، ސިސްޓަމް ފެއިލްވެ އަދުލު އިންސާފު ގާއިމް ނުކުރެވޭ ގައުމުގެ މިސާލު ތިފެންނަނީ.\nއޭޕްރީލް 13, 2020 01:00\nލާ އިންސާނީ އަމަލު ހިންގެނީ ކުށްކުރާ މީހުންގެ ހަ އްގުތަށް ގިނަވެ ކުށްނުކުާ މީހުން ޝިކާރަޔަކަށްވެ ކުށްވެރީންނަށް ހަ އް ގު އަދަބުނުލިބި ސަލާމަތްވުން..މިކަމުގެ ޒި އްމާ އުފުލާނީ ކޮންބަ އެއއއ އްބާ؟.\nއޭޕްރީލް 13, 2020 03:00\nއިސްލާމީ ޝަރީޢަތް ނެތިީމަ އެ މަގުމަތިން އެމީހުންގެހައްގު ހޯދީ ... މި ހަބަރު ލިޔުނު މީހަގެ ލާރިގަޑެއް ކުރިމަތިން ހިފައިދާއިރު ވވ ލޯބިން ބުނާނީ ލާރިކޮަޅު ދޭށޭ ވާުނުވާ\nއޭޕްރީލް 13, 2020 04:03\nރާއްޖޭގެއެކޭ ގެރިގުއި އިންޑިޔާގެ އަވަށެކޭ ހަމަ އެތްގޮތް.\nއޭޕްރީލް 13, 2020 04:29\nއިންޑިޔާ ފެންވަރަށް ގޮސްފަ މި އޮތީ. ކީއްކުރާނީ\nއޭޕްރީލް 13, 2020 05:18\nކުދި ވަގުންތައް ފާޅުވެއްޖެ\nއޭޕްރީލް 13, 2020 05:44\nކިހިނެއް އެނގެނީ އެއީ ބުރަ މަސައްކަތުން ހޯދާފަ ހުރި ލާރިކަމެއް ނޫނީ ހިކި ޖޫސް ވިއްކައިގެން ނޫންކަމެއް. ކޮންމެގޮތަކަށް ހޯދާފަ ހުރި ލާރިޔަކަށް ވިޔަސް ވަގަށް ގެންދިއުމަކީ ކުށެއް.\nއޭޕްރީލް 13, 2020 06:23\nމުސްލިމު ގައުމުތަކުގައި ވަރަށް އާންމު ކަމެއް މިއީ\nއޭޕްރީލް 13, 2020 20:06\nއިންޑިޔާ ވެސް 100% މުސްލިމު\nއޭޕްރީލް 13, 2020 06:38\nރާއްޖޭގެ ފެންވަރު މިދަރަޖައަށް ވެއްޓޭތަން ބަލަން ތިވެގެންނުވާނެ. އަނިޔާނުކޮށް ތިކަން ކުރެވުނީސް. ބަލަން ތިބިމީހުންނެކޭ އަނިޔާކުރިމީހެކޭ ވާނީއެއްވަރު\nއޭޕްރީލް 13, 2020 06:47\nވައްކަން ކުރާ މީހުން އަތުލައިގަނެ އެމީހުންނަށް އަނިޔާ ކުރުމަކީ ރާއްޖޭގައި ވަރަށް އާއްމު ކަމެކެވެ. ބަޔަކު ވަގަކަށް އަނިޔާ ކުރިޔަސް މަންޒަރު ފެންނަ މީހުން ގިނަ ފަހަރަށް އެކަމާ އަޅައެއް ނުލައެވެ. ސޯޝަލް ސެކިއުރިޓީ ގާއިމް ކޮށް ނުދެވުނީމަ މިބާވަތުގެ ޖަރީމާތައް ފެނުން ގިނަވާނެ. ކޮންމެ ރަށެއްގަ މީގެ ހައެއްކަ މީހުންތިބޭ ބަލާޖައްސަން. ސަރުކާރުން އެމީހުންނަކަށް އެއްވެސް އަދަބެއް ނުދޭ. ކުކުޅެއްފަހަމުން އައިސް ގޯތި ތެރެއަށް ވަދެފަ ދަނީ ކެޔޮގަނޑު ކަނޑައިގެން. މިދެން ހެޔޮވަރުގެ ބަލާވެރިކަމެއްނޫންތަ؟ އެއިން މީހަކާ ދިމާލަށް އެއްޗެކޭ ބުނެފިއްޔާ ގޭގެ ބިއްލޫރިތައް ތަޅާލާނެ. އެހެންވީމަ ބަޔަކު އަގައިންވެސް ނުބުނާނެ. ކެޔޮގަނޑު ކަނޑާލައިގެން ހެވިލާފަ ވަގުކަލޭގެ ދާތަން ބަލަން ތިބުންނޫން އެހެން ގޮތެއް ނެތް. އެހެން ވީމަ އެމީހުންނަށް އަނިޔާކުރާތަން ބަލާނެ ދެކޭނެ ބަޔަކުވެސް ނުތިބޭނެ.\nއޭޕްރީލް 13, 2020 07:52\nވައްކަންކުރާ ކުއްވެރިންނަށް މަގުމަތީ އަދަބު ރާއްޖޭގައި އާންމުވެފައިވަނީ ކުށްކުރިމީހާއަށް އެކަށީގެންވާ އަދަބެއް ފުލުހުންގެ ފަރާތުން ނުލިބުމާއި ޖަލަށްލުމަށްފަހު ނޫނީ ހައްޔަރުކުރުމަށްފަހު ވާނުވާނޭނގި ވަތްދޮރުނޫން އެހެންދޮރަކުން ނިކުމެ ކުށްވެރިޔާ މުޖުތަމަޢަށް ވައްކަން ކުރަން ދެވަނަ ފަހަރަށް ނިކުންނާތީ މިއީ މިގައުމުގެ ހާލަތު..\nއޭޕްރީލް 13, 2020 10:04\nސައުކާރުން ރައްޔިތުންނަކަށް އަޅައެއްނުލާ މީވާސަރުކާރެއް މިގެނައިބަކަށް ފައިދާ ވާގޮތަށް.....\nއޭޕްރީލް 13, 2020 10:37\nމަގުމަތިން އަނިޔާ ކުރަން ޖެހެނީ އިންސާފު ނުލިބޭތީ. ޤާނޫނުތައް ހަދާފައި ހުރީ ކުށްވެރިން ހިމާޔަތް ކުރަން.\nއޭޕްރީލް 13, 2020 11:18\nތަންކޮޅެއް ކުރިން ސައިކަލް ތަކެއްގަގޮސް ބަޔަކު މީހަކު ތަޅާ ރޯނާ ކުރި ވީޑިއޯވެސް އާއްމުވި. ޥީ ކަމެއް ހަރާން.\nއޭޕްރީލް 13, 2020 11:26\nމަށަށް ފެނިގެން ލާހިކެއްނޫން އެގޮތަށް ތަޅާކަށް...ހިފަހައްޓާފަ ޕޮލިހުންނަށް ގުޅާ...މަގުމަތިން ކަންކަން ނިންމުމުގެ ހިތި ފެނިފަތިބި މީހުންނަށް އިނގޭނެ...!\nއޭޕްރީލް 13, 2020 14:38\nތިޔަ ކަންތައް ތިޔަވަރައް ދާންޖެހުނީ ސަރުކާރުން ގެން ގުޅޭ ދޯދިޔާ ސިޔާސަތެއްގެ ސަބަބުން މިހާރުވެސް ފެންނައް އެހެރީ ވީޑިއޯ ގަލޮޅުގަ ހުންނަ އިހުސާން ފިހާރައިން މީހަކު ކަނަމަދު ވަގައް ނަގާތަން ފުލުހައް ގެންދޭ އަނެއްކާ56 ރޭ ފަހުން އެއްކަލަ މީހާ އަނެއްކާ ހަމަ އިހުސަނުފިހާރައިން ކަނަމދު ވަގައް ނަގައިގެން ފުލުހައް މީބޮޑުވަރެއް ނޫންތޯ ދެންވީ އިހުސާން ފިހާރައިގް އުޅޭމީހުން އެއްކަލަ މިހާޔައް އަނިޔާ ކުރަން އަނިޔާ ކުރުން އެއީ ރަނގަޅުކަމެއްނޫން އެކަމަކު އިންސާނާޔައް މިމަޖްބޫރްވީ އަމިއްލަޔައް ސަރިޔައް ކުރަން ހިތާމައިގެ ކޮޅެއްނެއް މިޔޮއް ގައުމެއްވާދޯ\nއޭޕްރީލް 13, 2020 22:26\nއޭޕްރީލް 15, 2020 12:33\nތިހެން ކިޔަކިޔާ ތިބެނ ޖެހޭނީ ދިވެހިނގެ ކުރިމަތީގައި އިންޑިއާ މީހުން ފިވެހިންގެ އަނބީންރޭޕްކުރީމާ ފުލުހުން އަޅައިނުލަަނެ ދުވަސް އޮތީ ދާދި ގާތުގައި. އިންޑިއާގެ އެތައް ސަތޭކަ ސިފައިންނެއް މި ރާއްޖެއަށް މި ސަރުކާރުން އެތެރެކޮށްފައި އެބަތިބި. ވަރަށް އަވަހަށް ދިވެހީންނަކީ ދެވަނަ ދަރަޖައި ރައްޔިތުންނަށް ވާނެ. ދިވެހިން އަމިއްލަޔަށް ފޭހުނު އިލޮށިގަނޑު އަމިއްލަ ލޮލަށް ހެރޭތަން މި ފެންނަނީ.\nއޭޕްރީލް 16, 2020 11:44\nކަލޭ ދޯ އެތެރެކުރީ. ދެން ކަލޭ ދޭބަލަ ޖާނުން ފިދާވާން. ހޮޅި ވާހަކަ ދައްކާ ކުޑަކުދިން ގާތު.\nއޭޕްރީލް 15, 2020 16:17\nވައްކަން ކުރީމަ ވަގުތުން އަދަބު ހައްގު.ވަރައް ބަރާބަރު ޖެހިޖެހީނުން ބިންދާލަން ޖެހެނީ.ފުލުހުން ނާ ހަވާލު ކުރީމަ ގެންގޮސް ސަމާސާކޮއް ހިއްވަރުދީފަ ދެވަނަފަހަރައް ވައްކަންކުރަން ދޫކޮއްލަނީ. މަހަމަތާއީދު ވަގައް އަދަބު ދިންމީހުންނައް ފައްފަށުން ށުކުރިއްޔާ.ވައްކަން ކުރީމަ އިންސާނީ ހައްގު.އިހުލާސްތެރި ތެދުވެރި އެއްނަމަ ހިއުމަން ރައިޓްސް ކޮންމެވެސް ދޭތެރެއެއް ތާށިވެފަ ވައްﷲއައުްލަމް\nއޭޕްރީލް 16, 2020 10:51\nޕޮލިހުންވެސް ތިބޭނެ ކުޅިބަލަން. ޕޮލިހުންގެ މުވައްސަސާ ޖެހޭ ރީފޯމްކުރަން ނޫނީ މިގައުމު ގައި އިންސާފެއް ހޯދަން ލާހިއްކެނުން!!\nއިތުބާރެއްނެތް މުވައްސަސާ އެއް!\nއޭޕްރީލް 17, 2020 14:45\nއޭޕްރީލް 17, 2020 10:29\nޢިންސާފު ނުލިބޭ ކޮންމެތަނެއްގަ އިންސާފު ހޯދެން އޮތް ގޮތަކަށް ރައްޔިތުން ހޯދަން މަސައްކަތް ކުރާނެ.\nއޭޕްރީލް 17, 2020 10:37\nސަލާ މަތީ ބާރުތަކުން ރައްޔިތުންގެ ސަލާ މަތްކަން\nއޭޕްރީލް 17, 2020 14:47\nބަލިޖެހޭވަރު މަދީ ތަ އަދިވެސް. ބަލަ ކޮރޯނާ އުފާވާނީ އޭ ތިހެން ހެދީ މަ.\nއޭޕްރީލް 21, 2020 08:28\nކީއްވެގެން ޚަބަރުގެ އަސްލު ގެއްލުވާފަ ތިއޮތީ؟ ކީއްވެގެން ވަގަކު ޕިކަޕެއްގެ ތެރެއިން ބަޔަކުގެ ފައިސާވަގަށް ނަފައިގެން އޫޅެނިކޮށް ގަދަބާރުން އެފައިސާ އަތުލައިގެންފިޔޭ ލިޔަން ނޭގުނީ. އަދި ކީއްވެގެން ވަގުކަލޭގެ ފައިސާ ދިނީ އޭނެގައިގެ ތަޅައިގަނެ ކިތަންމެ ބޮނޑިއެއް އެޅިފަހުންނޭ ލިޔަން ނެއެނގުނީ. ވަގުކަލޭގެ ނަސީބު ގަދަތާ އަދިވެސް ދެއަތް ހަމަޔަށް އެބަހުރި ވިއްޔާ؟


މޫސުމީ ބަދަލުތަކާއި އެފަދަ ހާދިސާތަކުން ލިބިދާނެ ގެއްލުން ހަނިކުރުމަށްޓަކައި ދެމެހެއްޓެނިވި މަސައްކަތްތަކެއް ކުރުމަކީ މުހިންމުކަމެއް – ސްޓޭޓް މިނިސްޓަރ މާހިރު ޢީސާ - GOV.MV\nޚަބަރު މޫސުމީ ބަދަލުތަކާއި އެފަދަ ހާދިސާތަކުން ލިބިދާނެ ގެއްލުން ހަނިކުރުމަށްޓަކައި ދެމެހެއްޓެނިވި މަސައްކަތްތަކެއް ކުރުމަކީ މުހިންމުކަމެއް – ސްޓޭޓް މިނިސްޓަރ މާހިރު ޢީސާ\nމޫސުމީ ބަދަލުތަކަށް އަހުލުވެރިވުމާއެކު އެފަދަ ހާދިސާތަކުން ލިބިދާނެ ގެއްލުން ހަނި ކުރުމަށްޓަކައި ދެމެހެއްޓެނިވި މަސައްކަތްތަކެއް ކުރުމަކީ ވަރަށް މުހިންމު ކަމެއް ކަމަށް މިނިސްޓަރ އޮފް ސްޓޭޓް ފޮރ ހޯމް އެފެއަރޒް މުޙައްމަދު މާހިރު ޢީސާ ވިދާޅުވެއްޖެއެވެ.\nޝާއިޢުކުރީ : 27 ޑިސެމްބަރު 2021\nއެންމެފަހުން އަދާހަމަކުރީ : 27 ޑިސެމްބަރު 2021\nމިނިސްޓްރީ އޮފް ހޯމްއެފެއާޒް އިދާރާ\nމޫސުމީ ބަދަލުތަކަށް އަހުލުވެރިވުމާއެކު އެފަދަ ހާދިސާތަކުން ލިބިދާނެ ގެއްލުން ހަނި ކުރުމަށްޓަކައި ދެމެހެއްޓެނިވި މަސައްކަތްތަކެއް ކުރުމަކީ ވަރަށް މުހިންމު ކަމެއް ކަމަށް މިނިސްޓަރ އޮފް ސްޓޭޓް ފޮރ ހޯމް އެފެއަރޒް މުޙައްމަދު މާހިރު ޢީސާ ވިދާޅުވެއްޖެއެވެ. އެމަނިކުފާނު މިހެން ވިދާޅުވީ ދިވެހީންގެ އެއްބައިވަންތަކުގެ ރަސްމީ ޖަލްސާގައި ވާހަކަ ދައްކަވަމުންނެވެ.\nޖުމްހޫރީ މައިދާނުގައި ބޭއްވި ޖަލްސާގައި ވާހަކަ ދައްކަވަމުން ސްޓޭޓް މިނިސްޓަރ ވިދާޅުވީ ސުނާމީ ކާރިސާއަކީ ކުރިން އެނގުމަކާ ނުލައި ގުދުރަތީ ގޮތުން ދިމާވި ކުއްލި ކާރިސާއެއް ކަމަށެވެ. އެހެން ނަމަވެސް ޖައްވު ހޫނު ވުމުގެ ސަބަބުން މިއަދު ދުނިޔެ ކުރިމަތިލާން ޖެހިފައިމިވަނީ ކުރިމަގުގައި ފޫނުބެއްދޭ ވަރުގެ ގެއްލުންތަކެއް ކުރިމަތިވެދާނެފަދަ ކާރިސާއަކާ ކަމަށާއި އެފަދަ ހާދިސާތަކުން ލިބިދާނެ ގެއްލުން ހަނި ކުރުމަށްޓަކައި ގައުމީ ފެންވަރުގައި އަދި ބައިނަލްއަގުވާމީ ފެންވަރުގައި އެއްބައެއްވަންތަކަމާއެކު މަސައްކަތް ކުރުމަކީ މިވަގުތަށް ވަރަށް މުހިންމު ކަމެއް ކަމުގައި ވިދާޅުވިއެވެ.\nރާއްޖޭގެ ޙާލަތަށް ބަލާއިރު ވާރޭވެހޭ މިންވަރާއި ދުވަސްވަރު ކޮންމެވެސް ވަރަކަށް ބަދަލުވަމުންދާ ކަމަށާއި ވޭތުވެދިޔަ އަހަރުތަކަށް ބަލާއިރު ބައެއް އަހަރުތަކުގެ ހުޅަނގުމޫސުމުގެ ވިއްސާރަ ދިގުލާފައިވާކަން ފާހަގަ ކުރެވޭ ކަމަށް ވިދާޅުވިއެވެ. އެހެންކަމުން އެފަދަ ކަންތައްތަކުން ކުރިމަތިވާ ގެއްލުންތައް ކުޑަކުރުމަށްޓަކައި ދުރާލާ ފިޔަވަޅު އަޅަންޖެހޭ ކަމަށާއި އެފަދަ ކަންކަމަށް ތައްޔާރުވެ ތިބުމަކީ އެންމެންގެ ޤައުމީ އަދި ފަރުދީ ޒިންމާއެއް ކަމަށް ވިދާޅުވިއެވެ.\nސްޓޭޓް މިނިސްޓަރގެ ވާހަކައިގައި ދިވެހިންގެ ތެރޭގައި ފެތުރެމުންދާ ދީނީ ހަރުކަށި ފިކުރާ އިސްލާމް ދީނަށް ކުޑައިމީސް ބަސްބުނުމަކީ ދިވެހީންގެ އެއްބައިވަންތަ ކަމަށް ބުރޫ އަރަމުންދާ ކަމެއްކަން ފާހަގަ ކުރެއްވިއެވެ.\nމީގެ އިތުރުން ދިވެހިގައުމުގެ މުސްތަގުބަލުގެ ޖީލުތަކުގެ ކުރިމަގު އުޖާލާ ކުރުމަށްޓަކައި އެއްބައިވަންތަކަމާއި އަޚުވަންތަކަމުގެ ސިފަތަކާ ގުޅޭ މައުލޫމާތު ޤައުމީ މުޤައްރަރުގައި ހިމެނުމަކީ މުހިންމު ކަމެއްކަން ފާހަގަ ކުރައްވާ ދިވެހިގައުމުގެ ތަރައްޤީއާއި ކުރިއެރުމަށްޓަކައި އެއްބައިވަންތަކަން އިސްކޮށް ޤައުމުގެ ކުރިއެރުމާއި ލާބައަށް އެންމެން އަތުގުޅާލައިގެން މަސައްކަތް ކުރުމަށް އަޒުމް ކަނޑައަޅަންޖެހޭ ކަމަށް ވަނީ ވިދާޅުވެފައެވެ.


Fandiyaaruge Islaahu koh nimumeeneve!?\nއިންސާފުގެ ދަތުރު ހަރަކާތުގައި ރައީސް ނަޝީދު\nފަނޑިޔާރުގެ އިސްލާހުކޮށް ނިމުނީ އެވެ!؟\n07 ޖޫން 2022 - 18:16:05\nއެމްޑީޕީން ވެރިކަމަށް އައީ ފަނޑިޔާރުގެ އިސްލާހު ކުރުމުގެ މާތް ވައުދާއެކުއެވެ. މިހާރު ދެން ގާތްގަނޑަކަށް ފަނޑިޔާރުގެ އިސްލާހުކޮށް ނިމުނީއޭ ބުނާ ހިސާބަށް އެމްޑީޕީގެ ކަންތައް ދިޔައީއެވެ. އަމިއްލައަށް ހަދާ ގަވައިދާ، އަމިއްލަ ޕާޓީގެ ނިންމުންވެސް ހިތު ހުރި ގޮތަކަށް ބަދަލުކޮށްލަނީއެވެ.\nއަޅުގަނޑުގެ ހިތަށް އަރަނީ، އެމްޑީޕީން ފަނޑިޔާރުގެ އިސްލާހު ކުރުމޭ ކިޔާ ތަންތާނގައިވާ ވާހަކަ ދައްކަން ލަދު ނުގަނޭ ބާވައެވެ؟ ހޯމަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި ހައިކޯޓުގެ ފަނޑިޔާރު ޢަބްދުﷲ ހަމީދު، އެމްޑީޕީން ވިޕް އަޅައިގެން ވަކިކުރިއިރު، އަމިއްލަ އިޚްތިޔާރާ އެއް ގޮތަށް ވޯޓް ދެވެން ނެތް ކަމަށް އެމްޑީޕީގެ މެންބަރުން އަމިއްލައަށް އިއުތިރާފްވިއެވެ. ޖޭއެސްސީން ފަނޑިޔާރު ވަކިކުރުމުގެ އިޖުރާއަތުތައް ކުރިއަށް ގެންގޮސްފައިވަނީ ޤާނޫނާ ހިލާފަށް ކަމަށް އެތައް މެންބަރުންނެއް ފާހަގަ ކުރިއެވެ.\nއެހެންނަމަވެސް އަމިއްލަ ވިސްނުމާ އެއް ގޮތަށް ވޯޓް ދޭނެހާ ގަޓު އެމްޑީޕީގެ މެންބަރުންގެ ނެތެވެ. މި ހުރިހާ ކަމެއް ކުރީ، ޖޭއެސްސީގައި ރައީސް ނަޝީދު އިންނަވައިގެން ހޭވި ހަޑި ސާފު ކުރަން ވެގެންނެވެ. އެމްޑީޕީގެ ޗެއަރޕަރސަން ކަމަށް ކެމްޕެއިން ކުރެއްވި އެމްޑީޕީގެ ތިލަފަތުގެ ރަމްޒުގެ ގޮތުގައި ޚުދު ރައީސް ނަޝީދު ސަޕޯޓް ކުރެއްވި އިމްތިޔާޒް ފަހުމީ ރިޔާސަތު ބަލަހައްޓަވާ މަޖިލީހުގެ ޖުޑީޝަރީ ކޮމިޓީގެ ރިޔާސަތު އިމްތިޔާޒް ފަހުމީއާ، މޫސާ ސިރާޖު، އަދި އެމްޑީޕިގެ ކުރީގެ ޗެއަރޕަރސަން ޙަސަން ލަތީފު ފަދަ ފުންނާބު އުސް ގާނޫނީ ވަކީލުން ތިއްބަވާ ކޮމިޓީއަކުން ގޯހުން ގޯހަށް ޖޭއެސްސީން އަމަލުކޮށްފައިވާކަން ފާހަގަ ކުރުމުންވެސް އެކަން ބޮލާލައި ޖެހީއެވެ.\nނާޖާއިޒު ގޮތުގައި ފްލެޓެއް ހޯއްދެވި ކަމަށް ތުހުމަތުކޮށް، ހައިކޯޓުގައި އެންމެ ގިނަ ދުވަސްވީ، އަދި ޖުޑިޝަރީގައި ވިއްސަކައަށް އަހަރުވީ ފަނޑިޔާރެއް މަގާމުން ވަކިކުރިއިރު، ހަމަ އެ ދުވަސްވަރު އެއަށް ވުރެ ބޮޑު ފްލެޓެއް ހޯއްދެވި ފަނޑިޔާރަކަށް ޝަރަފުވެރިކަމާއެކު ރިޓަޔަރ ކުރުމުގެ ފުރުސަތު ޖޭއެސްސީން ދިންކަން މަޖިލީހުގެ އެތައް މެންބަރުންނެއް ފާހަގަ ކުރިއެވެ. މިއީ ވަރަށް ބޮޑު ވާހަކައެކެވެ. ރައްޔިތުންގެ މަޖިލީހުގެ ރައީސް އަދި ޑިމޮކްރެސީގެ ބައްޕަކަމަށް ދައުވާ ކުރާ މުހައްމަދު ނަޝީދު އިންނަވައިގެން އެ ފަދަ ނިންމުމެއް ނިންމަވައިފާނެ ކަމާމެދު ޝައްކު ކުރާނެ ބައިވަރު މީހުން ތިބޭނެއެވެ. އެކަމަކު މިއަދު ދެން އިތުރަށް ރައީސް ނަޝީދާ މެދު އެ އުއްމީދު ކުރުމުގެ މާނައެއް ނެތެވެ. މަސީހެކޭ ނަޝީދެކޭ ތަފާތެއް ނެތެވެ. މަޖިލިސް 19 އެއްވެސް އެޖެންޑާ 19 އެއްވެސް ތަފާތެއް ނޫނެވެ. ހަމަ އެއް ސަކަރާތެކެވެ.\nޖުޑީޝަރީ ކޮމިޓީގެ ނިންމުން ބޮލާލައި ޖަހައި އެ ނިންމުން މަޖިލީހަށް ބަލައިވެސް ނުގަތީއެވެ. ޑިމޮކްރެސީއާ ގުޑްގަވަރނަންސް ފައްކާވާނީ މި ލެވެލްއަށެވެ. ޖަވާބުދާރީވުމުގެ ފުރުސަތަކީ ކިތައްމެ ބޮޑު މުޖުރިމަކަށްވެސް އޮންނާނެ ފުރުސަތެކެވެ. އެކަމަކު އެ ފުރުސަތު ފަނޑިޔާރަކަށް ނުދީ، މުޅިން ގޯހުން ނިންމާފައި އޮތް ނިންމުމެއް އެމްޑީޕީން އެންޑޯޒްކޮށް، މުޅި ފަނޑިޔާރުގެ ޚަރާބު ކުރީއެވެ. ރައީސް ނަޝީދަށް ވަރަށް ސަލާމެވެ.\nއެޑްމިނިސްޓްރޭޓަރުންގެ މައްސަލަ މާދަމާ ހައިކޯޓުގައި\nޖޭއެސްސީން ފައިގަތަޅާ ކުޅެން ތައްޔާރުވަނީ\nޤާނޫނާ ޚިލާފަށް ފަނޑިޔާރުން ވަކިކުރުން މަޖިލީހުގެ ތަޅުމަށް


ފުއާފް – 23 | Vaahaka ފުއާފް – 23 – Vaahaka\n3k90\tApril 30, 2021\n" ދަރިފުޅުމެން ނުދުވެބަލަ! ވެއްޓި އަނިޔާއެއް ވެދާނޭ.. ހައިފާ ވެސް އަވަހަށް އާދޭ އެތެރެއަށް. އޭރުން ކޮއްކޮ ވެސް އެތެރެއަށް އަންނާނީ.. " ހަވީރުވަމުން އެވަގުތު ކައި ނިމުން ތަނާހެން ޖޯލި ކައިރީގައި ހުރި ލަތީފާގެ ހަގު ދަރިފުޅު ހައިފާގެ ފަހަތުން އަލައިނާ ދުއްވައިގަތުމުން އަސްރާއަށް ޖެހުނީ އެދެމިހުން އެތެރެއަށް ވައްދަންވެގެން އެދެމިހުން އަތުލަން ދުވާށެވެ.\n" މާމަގެ ކުދިންކޮޅު ހަމަ ދުވަނިއްޔޭ ދޯ؟ " ހުސްނާ އެގޭގައި ކެއްކި ބަނބުކެޔޮ ބަތްޕެން ހިފައިގެން އައިސް އެމަރަލްޑް ގެއަށްވަނީ އެވަގުތުއެވެ.\n" ކޮބާ؟ އަތުލިއްޔޯ... " އަށްއަހަރުގެ ހައިފާ ހިފާ އަތުލަމުން އަސްރާ އެކުއްޖާގެ ބަނޑުގައި ކޮއްޓާލިއެވެ. ހީލި ކަރުވައިގެން ހައިފާ ހޭން ފެށި އަޑު އިވުމުން ދުވަމުން ދިޔަ އަލައިނާގެ ފިޔަވަޅުތަކަށް ހުއްޓުމެއް ގެނައެވެ. އަސްރާ ދެން ދިމާ ކުރާނީ އޭނަޔަށް ކަން އެނގުމުން ކުރިޔަށްވުރެ ބާރަށް ދުއްވައިގަނެފައި އަލައިނާ ގޮސް ވަންނަން ދިޔައީ ގަސްތަކުގެ ތެރެއަށެވެ.\n" އުހުން.. ދަރިފުޅާ އަލައިނާ.. ގަސްތަކުގެ ތެރެއަށް ނުވަދެ ދޫނީ... " އަސްރާއަށް އަލައިނާ ގަސްތަކުގެ ތެރެއަށް ވަންނަން ދިޔަ ތަން ފެނިގެން ހައިފާ ހުސްނާއާ ހަވާލުކުރުމަށްފަހު އަލައިނާ އެގަސްތަކުގެ ތެރެއަށް ވަނުމުގެ ކުރިން އަތުލަންވެގެން އޭނަ ބަލައި ދުއްވައިގަތެވެ. އޭރު ހުސްނާ ހައިފާ ގޮވައިގެން ބަތްޕެންތަށި އެތެރެއަށް ލާންވެގެން ބަދިގެޔަށް ވަންނަނީއެވެ.\nހައަހަރުގެ އަލައިނާ ހީގަނެފައި ގަސްތަކުގެ ތެރެއަށް ވަދެ ފިލަން އުޅުނު ކުއްލިއަކަށް އޭނަގެ ފައި މުލެއްގައި އަޅައިގަނެފައި ވެއްޓެން ދިޔައެވެ. އެހެނަސް މޫނުވަތަށް އެކަޅުވެލިތަކުގެ މައްޗަށް ވެއްޓުމުގެ ކުރިން މީހެއްގެ ހިމާޔަތް އޭނަޔަށް ލިބިގެން ދިޔައެވެ. އެމީހަކު އަލައިނާ ބިންމަތީގައި ރީތިކޮށް ބަހައްޓަދީފައި އަލައިނާ ގާތްކޮއްލަމުން އޭނަގެ ހަށިގަނޑުގައި ބައްދާލާ ހިނިތުންވެލިއެވެ.\n" ދަރިފޫ...؟ " ހަރަކާތް ހުއްޓިފައި ހުރި އަލައިނާގެ ނަޒަރު އަމާޒުވެފައިވާ ދިމާއަށް އަސްރާއަށް ބަލާލެވުނެވެ. ވަރަށް ހަމަޖެހިލާފައި ޖީބަށް ދެއަތް ޖަހާލައިގެން ގަސްތަކުގެ ތެރެއަށް ވަންނަން އެދިޔަ މީހެއް ފެނިފައި އަސްރާއަށް ބޭއިޙްތިޔާރުގައި ހިނިތުންވެލެވުނެވެ. ފުރަގަހުންވެސް އެއީ އަރްޒަންކަން އޭނަޔަށް އެނގުމުން ހިތަށް ލިބުނީ ބޮޑު ހިތް ހަމަޖެހުމެކެވެ. އަސްރާއަށް މިއަދު އުފަލުގައި އެދިރި ހުރެވެނީ މިޔޮތް ހުރިހާ ދުވަހު އަރްޒަން ނުފެނުނެއްކަމަކު އޭނަ އަބަދުވެސް އަސްރާގެ ގާތުގައި ވާކަމުގެ އިހުސާސް ކުރެވޭތީއެވެ.\n" ތެންކިޔު އަރްޒަން... " އަސްރާ އަލައިނާ ގޮވައިގެން ގަސްތަކުގެ ތެރެއިން ނުކުންނަމުން ވިސްނާލިއެވެ. މީގެ ސާދަ އަހަރުކުރިން އަރްޒަން އޭނަޔާ ވަކިވުމަށްފަހު މިއަދު ކުއްލިއަކަށް މިއަދު އެފެނުނީ ކީއްވެ ބާވައެވެ؟\n" މަންމާ.. އެއީ ކޮން ބޭބެއެއް؟ ކުރިން ދުވަހުވެސް ލީން ދެކުދިން އެބޭބެ. އެބޭބެ ވާހަކަދައްކަން ވެސް ދެއްކި. " އަލައިނާ އަހާލުމާއެކު އަސްރާއަށް އަނެއްކާވެސް ފަސްއެނބުރި ބަލާލެވުނީ ގަސްތަކުގެ ތެރެއަށެވެ. އަސްރާ ވަކި އެއްޗެއް ނުބުނެ ހީލިއެވެ.\n" އަސްރާ އެމަންޖެ ގޮވައިގެން ގަސްތަކުގެ ތެރެއިން ނިކުމޭ ދެން.. ދައްތަ ދެން މިދަނީ.. ހައިފާ ކޮއްކޮއާއި އަސްރާއްތައަށް ޓާޓާ ކިޔާލާ ދޫނީ.. ރީތިވެގެން ދެން އަލައިނާ ކޮއްކޮއާއެކު ކުޅެން އަންނާނީދޯ؟ " ހުސްނާ ހައިފާގެ އަތުގައި ހިފައިގެން ބޭރަށް ނިކުންނަން އައެވެ.\nހައަހަރުގެ އަލައިނާ ދޭތެރެ ދޭތެރެއިން ގިފިލީގައި ހުރެގެން ބަލަމުން ދިޔައީ ގިފިލީގެ އުސްފާރުމަތިން ފެންނަމުން އެދިޔަ ގަސްތަކަށެވެ. އެގަސްތަކުގެ ތެރެއިން ފެންނަމުން އެދިޔަ ފެހި ދެލޮލަށް އޭނަޔަށް ބަލަހައްޓައިގެން ހުރެވުނީ ހައިރާންވެފައެވެ.\n" އަން. ތުވާލީގައި މިހެން ބާރަށް ހިފަހައްޓައިގެން ދޭ ބޭރަށް. މަންމަ ދާނަން ފެންވަރައިގެން ބޭރަށް އިނގޭ.. " އަސްރާ އަލައިނާގެ ގައިގައި ތުވާލި އޮޅައި ދީފައި ގިފިލިން ނެރެ ދޮރު ލައްޕާލަން އުޅެނިކޮށް އެއްޗެއް ހަނދާންވެގެން އޭނަ ދޮރު ނުލައްޕާ މަޑުކޮއްލިއެވެ.\n" ލީން. ނަމަނަމަ ކުރީ ދުވަހު ހެން އެމޭޒުމަތީގައި ހުރި ފިޝް ބައުލްގައި އަތްނުލާތި! އެއީ މަންމި ގެންގުޅޭ އެއްޗެއް. " ރުޅި އައިސް ނޫނަސް އަލައިނާއަށް އިންޒާރު ދީފައި ގިފިލި ދޮރުލައްޕާލަމުން އަސްރާ އަވަހަށް ފެންވެރުމައިގެން އަވަސްވެގަތެވެ.\n" މަންމި ކީއްވެތަ ތިފިޝްދެކެ އަބަދު ލޯބިވަނީ؟ " އަލައިނާ އެފެހި މަހަށް ބަލާލަމުން އެމަހާ ސުވާލުކުރިއެވެ. އަދި ބައުލްގައި ދެލޯ ޖަހާލަމުން މަހުގެ ކޮންމެ ހަރަކާތަކަށް ބަލަހައްޓައިގެން ހުއްޓެވެ.\n" އައްޗީ!! ލީން!!! ތިއްތި ނުލާ ކީއްކުރަނީ؟ ކޮބާ މަންމަ؟ " އަސްރު ނަމާދުކޮށްގެން ގެޔަށް އައިސް ވަން ފަނަރަ އަހަރުގެ އިބްރާހީމްގެ އަޑު އިވިފައި އަލައިނާ ސިހިފައި އެދިމާ ބަލާލިއެވެ.\n" ފެންވަރަނީ... " ތުއްތު އަޑުން އަލައިނާ ބުނެލަމުން ހީލިއެވެ.\n" ލީން އެކަނި ތިއްތި ލާން ދަސްކުރަންވީ އޭ މިހާރު... ކޮބާ ތިއްތި؟ ގެނޭ ދޮންބެ ލައްވައިދޭނަން.. " އިބްރާހީމް އަށިމަތީގައި އޮތް އަލައިނާގެ އަންނައުނު ލައްވަދިދިނުމަށްފަހު އޭނަ ރީތިކޮށް ދިނެވެ. ހުރި ހަމައެކަނި އަންހެންކޮއްކޮއަށްވުމުން އިބްރާހީމް އަލައިނާދެކެ ލޯބިވަނީ އިންތިހާއަށެވެ.\n" ދޮންބޭ... މިޔޮތް އައީ ފައިޒަން... " ސާދަ އަހަރުގެ އަޙްމަދުގެ ފަސްފަހަތުން ވަތް ހަމައެއުމުރުގެ ފައިޒަން ގޭތެރެއަށް އައިސްވަނީ އެވަގުތުއެވެ.\n" މިއީތަ އަލައިނާއަކީ؟ " ފައިޒަން އަލައިނާއަށް ބަލާލަމުން އަހާލިއެވެ.\n" ހޫމް. އަޅުގަނޑަށް ކިޔަނީ އަލައިނާ... " އަލައިނާ ވާނުވާ ނޭނގޭ ހާލު ތައާރަފްވިއެވެ.\n" ބާތް ޑޭ ގާރލް ހާދަ ރީއްޗޭ ދޯ؟ ލީންގެ ފޭވަރިޓް ކުލަޔަކީ ވައިޓްތަ؟ " އަލައިނާ ލައިގެން ހުރި ހދުކުލައިގެ ޕާރޓީ ހެދުމަށް ބަލާލަމުން ފައިޒަން އެއްސެވެ. އޭނަގެ ނަޒަރު ހުރި ގޮތުން އޭނައަށް ހުރީ އަލައިނާ ވަރަށް ކަމުގޮސްފައި ކަހަލަ ގޮތަކަށެވެ.\n" އޭތް ފައިޒަން. މަގޭ ކޮއްކޮ އެއީ. " އަޙްމަދަށް ފާޑަކަށް އެއްޗެއް ހީވެގެން ފައިޒަންގެ ކޮނޑުގައި ކޮއްޓާލިއެވެ.\n" ސާބަހޭ.. މަގޭ މިބަލާލީ އަލައިނާއަށް މިކެވެލިކޮޅު ކަމުދާނެތޯ؟ ދައްކަބަލަ އަލައިނާގެ އަތް؟ " ފައިޒަން އެއްފައި ބިންމަތީގައި ޖައްސައި ތިރިވެލަމުން އަލައިނާއަށް ކެވެލިކޮޅު ދައްކާލިއެވެ. އަލައިނާ ވަކި އެއްޗެއް ނުބުނެ އަތްދިއްކޮއްލުމުން ފައިޒަން އަލައިނާގެ ނަންއަޅާފައި އިން ހުދު ޑައިމަންޑް ޖެހި ކެވެލޮ ކޮޅު އަލައިނާގެ އަތުގައި އަޅުވައިދިނެވެ.\n" ރީތިދޯ؟ " އަލައިނާކުރެ ފައިޒަން އެހިއެވެ.\n" ތެންކިޔު... " އަލައިނާ ހީލަމުން ޝުކުރުއަދާކުރި އިރު އޭނައަށް ފައިޒަން ވަރަށް ހާއްސަވެގެން ދިޔައެވެ.\n" ފައިޒަން މިއީ އަސްލު ރަންތަ؟ " އިބްރާހީމް ހައިރާންވެފައި ސުވާލުކުރިއެވެ.\n" ހޫމް. ތިއީ ބޮޑުބޭބެ ގާތުގައި އާދޭސްކޮއްގެން ހޯދި ކެވެލިކޮޅު. ތިއީ އަސްލު ބޮޑުބެގެ އަންހެން ދަރިފުޅަށް ގަތް ކެވެލިކޮޅެއް. އެކޮއްކޮއަށްވެސް ކީ އަލައިނާ. އެކަމަކު އެކޮއްކޮ މިދުނިޔެ ދޫކޮށް ދިޔައީމަ ދެން ނުބާއްވަންވެގެން ދެން ލީންއަށް މިދިނީ.. " ފައިޒަންގެ އަޑުގައިވި ހަމަޖެހުމުން ހީވީ އެބަސްތައް އެއީ ފިލްމެއްގެ ސުކިރްޕްޓެއް ހިތުދަސްކުރާހެން ހިތުދަސްކޮށްފައި ހުރި ބަސްތަކެއް ހެންނެވެ.\n" އެކަމަކު މިވަރަށް އަގުބޮޑު..؟ " އަޙްމަދު ބުނަން އުޅުނު ޖުމްލަ ނުބުނެވި ހުއްޓާލަން ޖެހުނީ ފައިޒަން އެކަން މަނާކުރުމުންނެވެ.\n" އަލައިނާ އަހަރެންގެ އެކޮއްކޮއާ ވައްތަރުވީމައި ހަމަ ހެޔޮ ހިތުން މިދިނީ. ދެން އެހާ އެކަމާ ނުވިސްނާ... " ފައިޒަންގެ އަނގައިން ބުނި ބަސްތަކާ އޭނަގެ ހިތުގައިވި ނިޔަތް ތަފާތުވިކަން އެނގޭނީ ހަމައެކަނި މާތްﷲއަށެވެ.\nއިބްރާހީމްއާ އަޙްމަދު ދެން އިތުރު އެއްޗެކޭ ނުބުނެ އެވާހަކަ ހިންދާލިއެވެ.\nއަލައިނާއަށް ހައަހަރުވެގެން ބޭއްވި ހަފްލާ އޮތީ ލަތީފާމެން ގޭގައެވެ. އެއީ ލަތީފާއަށް ބޮޑުދައިތަ ކިޔާ އެހެން ކުއްޖެއްގެ އުފަންދުވަހާ އެއްދުވަހަކަށް ވުމުންނެވެ. ރަށުގެ ގިނަ ބަޔަކަށް ދައުވަތު ދިން ނަމަވެސް އަލައިނާގެ ބައްޕަގެ ހަޤީޤަތް ނޭނގޭތީ އެހަފްލާގައި ބައިވެރިވީ އަލައިނާއަށް ހެޔޮ އެދޭ މަދު މީހެކެވެ.\nއިރުއޮއްސި އަނދިރިވަމުން ދިޔަ ވަގުތު ހުރިހާ އެންމެން ގޭގެޔަށް ދިއުމަށްޓަކައި ދިއްގަރުގެއިން ނިކުންނަމުން ދިޔައެވެ. އަލައިނާ އޭނަގެ ހަދިޔާތައް ހިފައިގެން ދިއްގަރުގޭ ކުޑަ އުނދޯއްޔެއްގައި އިން އިރު އަސްރާ ގެޔަށް ދިއުމުގެ ކުރިން ހެދިކާ ކޮޅެއް ކެއުމައިގެން އިނެވެ.\n" ލީން... " ހަމަޖެހިލާފައި އެއުނދޯލީގައި އިން އަލައިނާގެ ކަންފަތުގައި ހަރުލީ މީހެއްގެ އަޑެވެ. އެކޯވަމުން ދިޔަ އެއަޑު އަންނަ ދިމާއަކަށް އޭނަ ނަޒަރު ހުއްޓުނެވެ. ގަސްތަކުގެ ތެރެއިން މެންދުރު ވަގުތު ފެނުނު އެޒުވާނާ އަލައިނާއާ ދިމާއަސް އައުމަށް ހަނާ އަޅަމުން ދިޔައެވެ. އަލައިނާ ހީލާފައި ވަގުތުން ތެދުވެ އެޒުވާނާއާ ދިމާއަށް ހިނގައިގަތެވެ.\nއަލައިނާ ގޮވައިގެން އެޒުވާނާ ގަސްތަކުގެ ތެރެއަށް ވަންނަން ދިޔަ މަންޒަރު ލޮލުގެ ކޮޅުން އަސްރާއަށް ފެނުމާއެކު ވަގުތުން ކާން އިން ތަށި ބަހައްޓާފައި އެދިމާއަށް ދުއްވައިގަނެވުނެވެ.\n" މިރީތި މަލެއްދޯ؟ މިޔަށް ކިޔަނީ ވައިޓް ރޯސް... ލީން އެންމެ ކަމުދާ ކަހަލަ ވައިޓް ކުލައިގެ މަލެއް. " އެޒުވާނާ އަލައިނާއާ އެއްހަމަޔަކަށް ތިރިވަމުން އަތުގައި އޮތް މާ އަލައިނާއަށް ދިއްކޮއްލިއެވެ.\n" އަރްޒަން! " އަލައިނާ އެމަލުގައި ހިފަން އަތް ދިއްކޮއްލި ވަގުތު އަސްރާއަށް އެދިމާއަށް އާދެވުނެވެ. އަރްޒަންގެ ބަދަލުގައި އަސްރާއަށް އެފެނުނު ސޫރައިގެ ސަބަބުން އޭނަގެ ފިޔަވަޅުތައް މަޑުޖެހިލެވުނެވެ. އެޒުވާނާ އަސްރާއަށް ފަރުވާކުޑަ ނަޒަރަކުން ބަލާލަމުން އަލައިނާގެ އަތަށް އެމާ ލައިދިނެވެ.\n" ތިއީ އަރްޒަންއެއްނު ދޯ؟ " ސިފަ ތަފާތުވި އެއްކަމަކު އަސްރާގެ ހިތްބުނަމުން ދިޔައީ އެއީ ހަމަ އަރްޒަންކަމުގައެވެ.\nނޯޓް: ކުރީ އެޕިސޯޑެއްގައި ލަތީފާގެ ދަރިފުޅުގެ ނަމަކަށް އިންނާނީ ހުސްނާ.. އެކަމަކު މިބައިން ފެށިގެން އެނަން އިންނާނީ ހައިފާއަށް.\nބާތް ޑޭ ފާހަގަކުރުމަކީ ކާފަރުންގެ ސަގާފަތުގައި ވާކަމަށްވާތީ އެކަމަށް އަޅުގަނޑުމެން މުސްލިމުން ތަރުހީބުދީ އެކަން އެގޮތަށް ކުރުމަކީ ރަނގަޅުކަމެއް ނޫންކަން ކިޔުންތެރިންނަށް ހަނދާންކޮށްދެން.\nމިޕާރޓް ލަސްވިކަމަށްޓަކާ ކިޔުންތެރިންގެ ކިބައިން ނިހާޔަތަށް މަޢާފަށް އެދެން. މިފާރޓް ލަސްވީ އަޅުގަނޑު ބަލިކޮށް އުޅުމުގެ ސަބަބުން.\nނަމްޖުން ❤ April 30, 2021\nއިޓްސް އޯކޭ! އަމް ގްލޭޑް ޔޫރ އޯކޭ!!! ❤\n❤❤❤ May 1, 2021\nސޯ ހެފީ ދެޓް ޔޫ ލަވް އިޓް 🤗\nAlainaa🌹leen May 1, 2021\nThi kuhja aa talk kurehveyneh gotheh buneh dheeba..umm..FB use kurantha...or...instagram??\nނޮޓް އަ ފޭން އޮފް ސޯސަލް މީޑިއާ... ސޮރީ..\nވ. ދެރަ. 💫\n😎😎😎😎 May 1, 2021\nKonmes kuhjaku BUSINESS aa gulhey story eh liyehdheyn v nun...misaalakah business eh start kuran beynun vaa young boy or girl akaa behhey gothun... eh young boy or girl geh eh dream full fill vi gothaa behhey gothun...or Business eh geh thehrey hingaa haadhisaa ahkaa behhey gothun...😊\nވިލް ތިންކް އެބައުޓް އިޓް 🙂


ދުނިޔޭގެ އެންމެ ސިއްހަތަށް ފައިދާހުރި މާމުއި\nމާމުޔަކީ ހަށިގަނޑަށް ރަނގަޅު އެއްޗެކަން ނޭނގޭ މީހަކު މަދުވާނެއެވެ. ނަމަވެސް މާމުއީގެވެސް ތަފާތު ކޮލިޓީއާއި ވައްތަރުތައް ހުރެއެވެ. މިހާތަނަށް ކުރެވުނު ދިރާސާތަކުން އަންގާ ގޮތުގައި ހަށިގަނޑަށް އެންމެ...\nއޯސީޑީ އަކީ ކޮބާ؟\nބިރަކީ ކޮންމެ މީހެއްގެ ކިބައިގައިވެސް ލައްވާފައިވާ އިހްސާސެކެވެ. ނަމަވެސް މާބޮޑަށް ބިރުގަތުމަކީ މީހާގެ މުޅި ދިރިއުޅުމަށާއި އުފާވެރިކަމަށް އަސަރުކުރާ ކަމެކެވެ. ބައެއްފަހަރު މިކަންތައް ވަނީ ސިކުނޑީގެ...\nކުޑަކަމުދާ ނިޒާމަށް އިންފެކްޝަން ޖެހުމުން ދުރުވުމަށް ކުރެވިދާނެ ބައެއް ކަންތައްތައް\nކުޑަކަމުދާ ނިޒާމަށް ޖެހޭ އިންފެކްޝަނަކީ ވަރަށް ވޭން އަޅާ އަދި ބައެއް ފަހަރު ގިނަ ދުވަސްތަކަކަށް ދެމިގެންދާ ކެމެކެވެ. ބައެއް މީހުންނަށް މިމައްސަލަ ބޮޑުވެގެންގޮސް ލޭ އައިސް އެންޓިބައޮޓިކްސް ބޭނުންކުރ...\nއިވްނިންގް ޕްރިމް ރޯސް ތެލުން ލިބޭ ފައިދާ\nމިއީ ވަރަށް ގިނަ ސިއްހީ މައްސަލަތަކަށް ޑޮކްޓަރުންވެސް ބޭނުންކުރަން ލަފާދޭ ތެލެކެވެ. އިވްނިންގް ޕްރިމް ރޯސް ތެލުގައި ހަށިގަނޑަށް ފައިދާހުރި އޮމޭގާ ފެޓީ އެސިޑްސް އެކުލެވިގެންވެއެވެ. ބޭސްފިހާރަތަކުންވ...\nދަތް ހުދު ކުރުމަށް ގޭގައި ކުރެވިދާނެ3ކަމެއް\nރީތި ހުދު ދަތްޕިލައެއް ލިބިފައިވުމަކީ މީހާގެ ގުދުރަތީ ރީތިކަން އިތުރުވެ ހިނިތުންވުމަށް ފުރިހަމަކަން ގެނެސްދޭ ކަމެކެވެ. ނަމަވެސް ދަތްޕިލަ ސާފުކޮށް ހުދުކޮށް ގެންގުޅުމަކީ އުނދަގޫކަމެކެވެ. މިއީ ދަތްޕި...\nޑިޕްރެޝަންނަށް ފަރުވާ ހޯދަން ކުރެވިދާނެ6ކަމެއް\nމީގެ އަހަރުތަކަށް ވިސްނާލުމުން ޑިޕްރެޝަން އަކީ އަހަރެމެންގެ ކާބަފައިން ދަންނަ އެއްޗެއް ނޫނެވެ. ޑިޕްރެޝަން އަކީ މިޒަމާނުގެ ބައްޔެކެވެ. ދިރާސާތަކުން އަންގާ ގޮތުގައި ޑިޕްރެޝަން ބައްޔާއި އެންމެ ގިނައިނ...\nރީތި ހަންގަނޑަކަށް ފެހި ސްމޫތީއެއް\nބޭނުންވާ ތަކެތި: - 1/2 ކިއުކަމްބާ - 1 ފެހި އާފަލު - އަތް ފުރައި ސްޕިނޭޗް ފަތް - އަތް ފުރައި ކޭލް ފަތް -3ސެލެރީ ފަތް (ރިބްޒް) - 1/2 ޕެއާޒް - 1/2 އިންޗި އިނގުރު - 1 ލުނބޯގެ ހުތް - 1 މުށް ކ...\nހަށިގަނޑަށް ފައިދާހުރި ވެޖިޓަބަލް އެގް މަފިން\nދިރިއުޅުމުގެ ބުރަކަމާއި ވަގުތު ނެތުމުގެ މައްސަލައަށް އޮތް ހައްލަކީ، ފަސޭހައިން ތައްޔާރުކޮށްލެވޭ، އަގަޔަށް މީރު، ހަށިގަނޑަށް ފައިދާހުރި ކާނާއެވެ. ވެޖިޓަބަލް އެގް މަފިންގައި މައިގަނޑު ގޮތެއްގައި އެކު...\nއެޕެންޑިކްސް ދުޅަވުމަށް ސަމާލުވެ ދެނެގަތުން މުހިއްމު\nއެޕެންޑިކްސް ދުޅަވުމަކީ އެޕެންޑިކްސް އެއްކޮށް، ނުވަތަ އޭގެ ބައެއް ބެދުމުގެ ސަބަބުން ނުވަތަ އެޕެންޑިކްސް ގައި އިންފެކްޝަން އަށަގަތުމުގެ ސަބަބުން ދުޅަވުން ކުރިމަތިވުމެވެ. އެޕެންޑިކްސް ދުޅަވުން ކުރިމަ...\nހިކަނދިފަތުން ލިބޭ ބައެއް ފައިދާތައް\nހިކަނދިފަތަކީ ދިވެހި ކެއުމުގައި ވަރަށް މުހިއްމު ދައުރެއް އަދާކުރާ އެއްޗެކެވެ. އެއްވެސް ރިހައެއް އަދި ހަވާދެއް ހިކަނދިފަތާއި ނުލައި ފުރިހަމަ ނުވާނެއެވެ. ހިކަނދިފަތަކީ ހަމައެކަނި ކާއެއްޗެހީގެ ރަހަ މީ...\nކަޅުކުލައިގެ އަރިދަފުސް އަންނަނީ ކީއްވެ؟\nބައެއް ފަހަރު އަހަރެމެންގެ ހަށިގަނޑަށް އަންނަ ބަދަލުތަކުން ހަށިގަނޑުގެ އެތެރޭގައިވާ ބަލިމަޑުކަން ފާހަގަކުރަން އެނގެއެވެ. އާންމުކޮށް ކަޅުކުލައިގެ އަރިދަފުސް އައުމަކީ ޑޮކްޓަރަށް ދައްކައިގެން ބަލަންޖެ...\nވަގުތުން ހަނޑޫ ދޮވެގެން ކެއްކުން ރައްކައުތެރިތަ؟\nހަނޑުލަކީ ދިވެހިންގެ ކެއުން ބުއިމުގައި މުހިއްމު އެއްޗެކެވެ. ފަހުން ކުރެވުނު ދިރާސާތަކުން ދައްގާ ގޮތުގައި ހަނޑުލުގެ ބޭރުގައި އާސެނިކް ކިޔާ ކެމިކަލް މާއްދާ އާންމުކޮށް ހުރުން އެކަށީގެންވެއެވެ. އާސެނިކ...\nފޭރުފަތް އިސްތަށިގަނޑަށް ރަނގަޅީ ކީއްވެ؟\nފޭރުފަތަކީ ވިޓަމިން ސީ އާއި އެންޓި އޮކްސިޑެންޓްތަކުން މުއްސަނދިވެފައިވާ ފަތެކެވެ. އިސްތަށިގަނޑު ނިކަމެތިވެ ވެރުމަށް ދިމާވާ އެންމެ ބޮޑު އެއްސަބަބަކީ ބޮލުގެ ހަންގަނޑުގެ ދުޅަހެޔޮކަން ގެއްލުމެވެ. ފޭރުފ...\nއިސްތަށިގަނޑަށް ރަނގަޅު ފަތްޕިލާވެލީގެ ތެލެއް\nރީތި އިސްތަށިގަނޑެއް ދަމަހައްޓަން ބޭނުންވާނަމަ ބޭނުންވަނީ ގުދުރަތީ ތަކެއްޗެވެ. މިއީ ގޭގައި ފަސޭހައިން ތައްޔާރުކުރެވިދާނެ ގުދުރަތީ ތެލެކެވެ. ބޭނުންވާ ތަކެތި 1 ޖޯޑު ކާށި ތެޔޮ ½ ޖޯޑު ހިކަނދިފަތް...\nފަސޭހައިން ތައްޔާރުކޮށްލެވޭ ފައިދާހުރި އާފަލް ސޭންޑްވިޗް\nބިޒީކޮށް އުޅުމަކީ ސިއްހަތަށް ފައިދާހުރި އެއްޗެހި ކެއުމަށް ހުރަސްއަޅަން ޖެހޭ ކަމެއް ނޫނެވެ. އަވަހަށް ބަނޑުހައިކަން ފިލުވައިލައި ހަށިގަނޑުގައި ވަރުޖެއްސުުމަށް މި ކަނާ ތައްޔާރުކޮށްލާށެވެ. ބޭނުންވާތަކ...


އީމާންކަން ހުރި މީހަކު ދެމަފިރިއެއްގެ ކައިވެނި ރޫޅުވައެއް ނުލާނެ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 37 ސިކުންތު\nވިޔަފާރިއާއި މަޤާމުގެ ބޭނުމުގައި އެއްވެސް ބިރެއް އަދި ޖެހިލުމެއް ނެތި އަނެކުންނަށް ދެރަދެމުންދާއިރު އެންމެ ގިނަ ބައަކަށް ކުރެވޭ ކުށަކީ ދެމަފިރިންގެ ދެމެދަށް ވަނުމެވެ. ދެމަފިރިން ވަރިކުރުވައިގެން ތިމާ ބޭނުންވާ މީހަކާއި ކައިވެނިކުރުމެވެ. މިފަދަ ކޮންމެ ކަމަކުން އަނިޔާ ލިބޭ މީހަކު ހުންނާނެއެވެ. ގިނަފަހަރު ދަރިންތަކެއްވެސް ތިބޭނެއެވެ.\nއެންމެ ފަހަރަކުވެސް ނިކަން ވިސްނައިލަބަލާށެވެ! ތިމާގެ އަނބިމީހާ ނުވަތަ ފިރިމީހާ ތިމާ އާއި ދުރުކޮށްފިނަމަ ތިމާ އުފުލަންޖެހޭނެ ހިތާމަތަކާއިމެދުގައެވެ! ތިމާގެ މުސްލިމްކަން، އީމާންކަން ފުރިހަމަވަނީ ތިމާއަށް އެދޭ ކަންކަން އަނެއް އަޚާއަށް، އުޚުތަށްވެސް އެދުމުން ކަމަށްވާއިރު ތިމާއަށް ލިބެން ނުއެދޭ އަނިޔާއެއް އެހެން މީހަކަށް ލިބުމަށް އެދެވޭނީ ކިހިނަކުން ހެއްޔެވެ؟ އެފަދަ އަނިޔާއެއް އެހެން މީހަކަށް ދޭ މީހާގެ އީމާންކަން ކޮބައި ހެއްޔެވެ؟\nފިރިހެނަކު ޝަރުޠު ފުރިހަމަވާނަމަ އިތުރު އަނބިން ހޯދުމަކީ ތަފާތު މައްސަލައެކެވެ. ނަމަވެސް ތިމާގެ އަމިއްލަ އުފަލަކަށްޓަކައި ކައިވެނިކޮށްގެން ހުރި އަނބިމީހާ ނިކަމެތިކޮށްލުމަކީ ނުވަތަ ވަރިކުރުމަކީ އަހަރެންގެ ނަޒަރުގައި ކޮށްގެންވާނެ ކަމެއް ނޫނެވެ. ތިމާގެ އަމިއްލަ އުފަލަކަށްޓަކައި އެހެންމީހަކަށް އަނިޔާއެއް ދިނުމަކީ އިސްލާމް ދީން ހުއްދަކުރާ ކަމަކަށް ނުވާތީއެވެ. އެފަދަ އަނިޔާވެރި ކަންކަން ކުރާ މީހުން މިދުނިޔޭގައިވެސް އެ ދުނިޔޭގައިވެސް އެކަމުގެ ރަހަ ދެކޭނެއެވެ.\nއެހެން މީހެއްގެ ހަޔާތަށް މުޞީބާތްތައް ކުރިމަތި ކުރުވުމަކީ ތިމާއަށް މޮޅު ގޮތެއް މެދުވެރިވެދާނެ ކަމެއް ކަމަށް ޤަބޫލުކުރުމަކީ ވަރަށް ބޮޑު ކުށްހީއެކެވެ. އެފަދަ ކަމަކުން ވަގުތީ އުފަލެއް ނުވަތަ ހިތްހަމަ ޖެހުމެއް ލިބުނު ނަމަވެސް އެކަން އާޚީރަތުގައި ނިމިގެންދާނީ އަލިފާނަށް ވެގެންނެވެ. އެހެނީ އެކަމުގެ ހިތިރަހަ މިދުނިޔޭގައި ނުލިބުނު ނަމަވެސް އެކަމުގެ އަޒާބު ޤިޔާމަތް ދުވަހުން އެމީހަކާއި އަރައިހަމަކުރާނެއެވެ!\nތިމާއަށް މޮޅު ގޮތް ހޯދަން އެހެން މީހުންނަށް ދެރަ ދިނުމަކީ މިހާރަކަށް އައިސް ވަރަށް ޢާންމު ކަމެކެވެ. އެފަދަ ކަންކަން އެއްވެސް ބިރެއް ނެތި ކޮށްލާ މީހުންގެ އަދަދު މިދަނީ އިތުރުވަމުންނެވެ. އެފަދަ ކަމެއް ކުރުމުގެ ކުރިން ހަމަ ކޮންމެ މީހަކު ނަމަވެސް އަމިއްލައަށް ހިސާބުތައް ހަދައިލުން ރަނގަޅުވާނެއެވެ. ދުނިޔޭގައި ކަންކަން ހިނގަމުން އައިސްފައިވާ ގޮތުގެ ތާރީޚު ބެލުމުގެ އިތުރުން ތިމާ ރަނގަޅަށް ދަންނަ މީހުންގެ ތެރެއިން އެހެން މީހުންނަށް ގެއްލުންދީފައި މޮޅު ގޮތް ހޯދަން އުޅުނު މީހުންނަށް މެދުވެރިވެފައިވާ ގޮތަށް ވިސްނައިލުމުން އެކަން ރަނގަޅަށް އެނގޭނެއެވެ.\nއެހެން މީޙަކަށް ދެރައެއް ނުވަތަ ހިތާމައެއް ދީފައި މިދުނިޔޭގައިވެސް އުފަލުގައި އުޅެވިފައި ހުންނާނީ މަދު މީހަކަށެވެ. ގިނަ މީހުންނަށް މިދުނިޔޭގައި ވެސް އެކަމުގެ ހިތާމަ ތަޖުރިބާ ކުރަން ޖެހެއެވެ. މިދުނިޔޭގައި ތަޖުރިބާ ކުރަން ނުޖެހުނު ނަމަވެސް ކުރިން ބުނި ފަދައިން އާޚިރަތުގައި ލިބިގަންނަން ނުޖެހިއެއް ނުދާނެއެވެ.\nނިކަން ވިސްނައިލަބަލާށެވެ! ދުނިޔޭގައި އަންހެނުން މަދީ ހެއްޔެވެ؟ ނުވަތަ ފިރިހެނުން މަދީ ހެއްޔެވެ؟ ދެމަފިރިއެއްގެ ދެމެދަށް ވަދެގަނެ ދެމަފިރިން ވަރިކުރުވައިގެން ނޫނީ ކައިވެނި ކުރާނެ މީހަކު ހަމަ ނުފެނަނީ ހެއްޔެވެ؟\nބައެއް މުސްލިމް ޤައުމުތަކުގައި އެކަނިވެރި މައިންނާއި ވަރިކޮށްފައި ތިބި އަންހެނުންގެ އަދަދު ވަނީ އިންތިހާއަށް ގިނަވެފައެވެ. ވީމާ ދެމަފިރިންގެ ދެމެދަށް ވަނުމުގެ ބަދަލުގައި، މީހުންގެ އަނބިން ވަރިކުރުވައިގެން ކައިވެނި ކުރުމުގެ ބަދަލުގައި ތިބާގެ ކިބައިގައި ތަނަވަސްކަން ހުރިނަމަ، އަދި ޤާބިލު ނަމަ އެފަދަ އަންހެނުންނާއި ކައިވެނިކޮށް ހެޔޮ ގޮތުގައި އެކަނބަލުންގެ ބޭނުންކުރާށެވެ! ﷲ ތަޢާލާއަށްޓަކައި އެފަދަ ކަމެއް ކޮށްފިނަމަ އެކަން ވާނީ ތިމާއަށް އާޚިރަތް ދުވަހުގައިވެސް ފައިދާކުރާނެ ކަމަކަށެވެ.\nމީހުންނާމެދު ޝައްކު އުފައްދުވަން "އޮށް އިންދުމަކީ" ވަރަށް ބޮޑު ފާފައެއް!: މުފްތީ މެންކް\nޙައްޖުގައި ބައްޕައަށް އުމުރާ ވެވޭނީ ތިމާއަށް ވާޖިބު އުމުރާ ވުމަށްފަހު!: ޑރ. އިޔާޟް\nމުޞީބާތް ކުރިމަތިވުމުން ލިބޭ5ފައިދާއެއް!\nރަން ކިޔުމަކީ ހަށިގަނޑުން އެންމެ ތަންކޮޅެއްވެސް ހުއްދަވާ ކަމެއް ނޫން! ހުއްދަވާނީ ކައިވެނި ޢަޤްދް ކުރީމަ!: ޑރ. އިޔާޟް


Dheen Himaayai Kurumah Mihaathanah Emme Gina Masahkkatheh Kuree Misarukaarun: Yaugoob ދީީން ހިމާޔަތްކުރުމަށް މިހާތަނަށް އެންމެ ގިނަ މަސައްކަތެއް ކުރީ މިސަރުކާރުން: ޔައުގޫބް – Huvadhoo News Dheen Himaayai Kurumah Mihaathanah Emme Gina Masahkkatheh Kuree Misarukaarun: Yaugoob Huvadhoo News\nދީީން ހިމާޔަތްކުރުމަށް މިހާތަނަށް އެންމެ ގިނަ މަސައްކަތެއް ކުރީ މިސަރުކާރުން: ޔައުގޫބް\nމާތްވެގެންވާ އިސްލާމް ދީން ހިމާޔަތް ކުރުމަށް އެންމެ ބޮޑު މަސައްކަތެއް މިހާތަނަށް ކުރައްވާފައިވަނީ މިސަރުކާރުން ކަމަށާއި، އެގޮތުގައި ދެމިތިބޭނެ ކަމަށް ދާންދޫ ދާއިރާގެ މެމްބަރު ޔައުގޫބު އަބްދުﷲ ވިދާޅުވެއްޖެއެވެ.\nދީން ހިމާޔަތް ކުރުމާއި އެހެން ދީނަކަށް ޖާގަ ނުދެއްވާނެ ކަމަށް ރައީސް ސޯލިހު ތަކުރާރުކޮށް ވިދާޅުވަމުން އަންނަކަން ފާހަގަ ކުރަމުން ޔައުގޫބް ވިދާޅުވީ، ގާނޫނު އަސާސީ ބަދަލު ކުރެވޭ ވަރަށް އެމްޑީޕީއަށް ބާރު ލިބިފައިވާ ކަމަށާއި ސަރުކާރުން ދީނާ ހިލާފު ކަމެއް ކުރަން ބޭނުންނަމަ މިއަދު އޮންނާނީ އެކަން ކޮށްފައި ކަމަށެވެ. ނަމަވެސް އެފަދަ އަމަލެއް ސަރުކާރުން ނުކުރައްވާ ކަމަށެވެ.\n“އަޅުގަނޑަށް ފެންނަ ފެނުމުގައި މަލްޓި ޕާޓީ ވެރިކަމެއް ފެށުމުގެ ފަހުން އިސްލާމް ދީނުގެ އުސޫލުތައް ހިފެހެއްޓުމާއި ނެގެހެއްޓުމަށްޓަކައި މި ސަރުކާރުން ކުރާ ވަރުގެ މަސައްކަތް ކުރި އެއްވެސް ސަރުކާރެއް މިވީހާ ތަނަކަށް ފެނިފައެއް ނެތް،” ޔައުގޫބް ވިދާޅުވިއެވެ.\nކުރީގެ ރައީސް ޔާމީންގެ ވެރިކަމުގައި ހަރުކަށި ފިކުުރުގެ އެއްވެސް މީހަކާއި ދޭތެރޭ ފިޔަވަޅެއް ނާޅާކަމަށާއި ހަރުކަށި ފިކުރުގެ މީހުންނާއި ދީނަށް ފުރައްސާރަ ކުރާ މީހުންނާ ދެކޮޅަށް ވެސް ހަމައެކަނި މަސައްކަތް ކުރެއްވީ މި ސަރުކާރު ކަމަށް ޔައުގޫބު ވިދާޅުވިއެވެ.\n“ދީނަށް އެއްވެސް ވަރަކަށް ފުރައްސާރަ ކުރުމުގެ ޖާގަ މި ގައުމުން ލިބިގެނެއް ނުވާނެ. މީގެ ކުރިން ނަފްރަތާ ގުޅިގެން ހުށަހެޅުނު ބިލުގައި ވެސް އަޅުގަނޑު ވާނީ އެ ބިލާ ގުޅޭ ގޮތުން ވެސް ވާހަކަ ދައްކާފައި އަދި އިސްލާހު ވެސް ހުށަހަޅާފައި،” މެންބަރު ޔައުގޫބް މިއަދު ވިދާޅުވިއެވެ.\nގާނޫނުލްއުގޫބާތުގެ 617 ވަނަ މާއްދާގައި މިހާރު އޮންނަ ގޮތުން މުއާސަލާތީ ވަސީލަތެއް ބޭނުން ކޮށްގެން ނުވަތަ އާންމުންގެ ކުރިމަތީގައި އިސްލާމް ދީނަށް ތައުހީނު ކުރުމުގެ ނިޔަތުގައި އިސްލާމް ދީނަށް ފާޑު ކިޔައި، ދީނީ ތަގުރީރު ކުރުމަކީ ކުށެއްކަން ފާހަގަ ކޮށްލެވެއެވެ.


ހިތުގެ ތެޅުން... (ހަ ވަނަ ބައި)\n"މަންމާ! އަހަންނަށް އަދި 27 އަހަރު. މިއުމުރުގަ އަދި ކައިވެންޏަކާ ހަމައަށް ދާކަށް އަހަރެން ގަސްދެއް ނުކުރަން."\nބަހަނާއެއް ދައްކައިގެންވެސް އެކައިވެނީގެ މަޅިން ސަލާމަތްވެވޭތޯ ކައިފް ބެލިއެވެ.\n"ސަތޭކަ އަހަރުގެ މީހަކަށްވެސް ބުނެވިދާނެ އަހަންނަށް އަދި ސަތޭކަ އަހަރޭ. މިއީ އަދި ކައިވެނި ކުރާ ޢުމުރެއްނޫނޭ! ތި ޢުމުރަކީ ފިރިހެން ކުއްޖަކު ކައިވެނި ކުރަން ހަމަ އެންމެ ރަނގަޅު ޢުމުރުކަމަށް މަންމަ ދެކެނީ."\nޝިރުމީނާ ހުރީ ކައިފްގެ ފަރާތުން މިކަހަލަ ޖަވާބެއް ލިބިދާނެކަމާމެދު ވިސްނައިގެންނެވެ. ކައިފް އެ ނުދަންނަ އަންހެންކުއްޖާގެ މޫނަށް ބަލަން އިން ޝައުޤުވެރި ނަޒަރު ޝިރުމީނާއަށް ވަނީ ފާހަގަކުރެވިފައެވެ. އައީ ކޮން ދިމާލަކުންކަންވެސް ނޭނގޭ އަންހެންކުއްޖަކު އޭނާގެ ޅީދަރިއަކަށް ހަދަން އޭނާ ހުރީ ތައްޔާރުވެގެންނެއްނޫނެވެ. އެމީހުންނަކީ މުޖުތަމަޢުގައި ޤަދަރުވެރި، ދަރަޖައިގެ ގޮތުން މާ މަތީ ބައެއް ކަމުގައި ޝިރުމީނާދެކެއެވެ. ޚުދު އޭނާގެ ފެށުމަކީ ނިކަމެތިކަމާއި ހައިހޫނުކަމުން ފެށިގެންއައި ދިރިއުޅުމެއް ނަމަވެސް އެދުވަސްތައް ދޫކޮށް މިފަދަ ތަނަވަސްކަމަކާ ހަމައަށް އައުމަށް އޭނާ ގިރާނުކުރަނީ ކޮން އޮޅިއެއް ހެއްޔެވެ؟ ކައިފުއަކީ ގާދިރުގެ ދަރިއަކަށް ނުވިޔަސް، އުފަން ދަރިޔަކު ދެކެވާ ލޯބި އޭނާ ކައިފް ދެކެވެއެވެ. އެއީ ޝިރުމީނާ ދެކެ އޭނާ ވާ ލޯބީގެ ތެދުވެރިކަން ހާމަ ކޮށްދޭ ކަމެކެވެ.\nކައިފްގެ ކާވެންޏާ ގުޅޭ ގޮތުން ދެކެވެމުންދާ ވާހަކަތައް އަޑުއަހަން އެމީހުންގެ ފުރަގަހުން ގޭތެރޭގައި ހުރި ތަނބެއްގައި ލެނގިލައިގެން ސަލީމާ ހުއްޓެވެ. ކައިފު ކާވެންޏެއް ކުރާ މަންޒަރު ދެކެން އޭނާވެސް ބޭނުންވެއެވެ. ނަމަވެސް ހަނާނު އަކީ ހަރުދަނާ ކާވެންޏެއްގެ ޒިންމާ ނެގޭ ކަހަލަ ކުއްޖެއްކަމުގައި ސަލީމާއަކަށް ޤަބޫލެއް ނުކުރެވެއެވެ.\nއެކައިވެންޏަށް އެދި ޝިރުމީނާ ކުރި އާދޭސްތަކަށް ބީރު ކަންފަތެއް ދޭކަށް ކައިފްއަކަށް ނުކެރުނެވެ.\nއެންމެ ފަހުން ހަމަސް ފަހުން ކައިވެނިކުރުމަށް ކައިފް އެއްބަސްވިއެވެ. ހަނާނު އިނީ ކައިފް އެދުނު މުއްދަތު ދިގުކަމުން ފޫހިވާ ގޮތްވެފައެވެ. އޭނާ ބޭނުންވަނީ އެކާވެނި ވީހާވެސް އަވަސް ކުރުމަށެވެ.\nގަޑިން ރޭގަނޑު ބާރަ ޖެހުމަކާ ގާތްވަނީއެވެ. ސަލީމާއިނީ ފުންނިންޖެއްގެ ތެރެއަށް ގެނބިފައިވާ ބަލްޚާގެ ތުނި މޫނަށް ބަލަހައްޓައިގެންނެވެ. އެ ހަމަ ހިމޭން ނިދިން ހޭލައި ފަޅުވެފައިވާ އޭނާގެ ދިރިއުޅުމަށް ކުޑަވެސް ދިރުމެއް ގެނެސް ދިނުމަށް އެދި އެދިއެވެ. ސަކަ މިޒާޖާއެކު މުޅި ގޭތެރެއަށް އުފާވެރިކަން ފަތުރަމުންދިޔަ މި ރީތި އަންހެން ކުއްޖާއަށް މިފަދަ ނިކަމެތި ކަމެއް ތަޙައްމަލް ކުރަންޖެހުނީ ކީއްވެ ކަމެއްވެސް ނޭނގެއެވެ. ބަލްޚާއަކީ ސުކޫލުގައި ކިޔަވަން އުޅުނު އިރު މުޅި ކުލާހުގައިވެސް ފާހަގަކޮށްލެވޭފަދަ މޮޅު އަޚުލާޤު ރަނގަޅު އަންހެން ކުއްޖެކެވެ. ކުޑައިރުންސުރެ ދެކެމުންދިޔަ މުއްސަނދި ދިރިއުޅުމުގެ އާދަތަކަށް ހޭނި ބޮޑާވެ ކިބުރުވެރި ވުމަކީ ބަލާޚާގެ ގޮތެއްނޫނެވެ. ޒުވާން ފުރާވަރަށް އަރައިގެން އައި އިރު ބަލްޚާގެ ރީތިކަމާމެދު ޝިރުމީނާގެ ހިތުގައި ބަލްޚާއާމެދު ނަފުރަތު އުފެދެމުންދިޔައެވެ. މިރީތި އަނހެންކުއްޖާ ބޮޑުވެ ކައިވެންޏެއްކުރާ ޢުމުރަށް އެޅުމުން ބަލްޚާގެ ކައިވެންޏަށް އެދިގެންއަންނާނެ މީހުންގެ ޤަދަރުވެރިކަމާމެދު ވިސްނައި އޭނާގެ ހިތް ބަލްޚާއާއި ސަލީމާ އާ ދޭތެރޭ ކިލަނބުވަމުންދިޔައެވެ. ޝިރުމީނާ އެގެއަށް އައުމަށްފަހު ލިބެމުންދިޔަ ވަރަށްވެސް ގާދިރުގެ ފުށުން ސަލީމާމެންނަށް އަޅާލުން ލިބުން ހުއްޓިގެން ދިޔައީ އެމީހުންނާމެދު ޝިރުމީނާގެ ހިތުގައި އތް ހަސަދަވެރިކަމެއްގެ ބޮޑުކަމުންނެވެ.\nފުން ވިސްނުމެއްގެ ތެރެއަށް ގެއްލެމުން ދަނިކޮށް ކޮޓަރީގެ ދޮރުހުޅުވާލިއަޑަށް އޭނާ ފަސް އެނބުރި ބަލައިލިއެވެ. ކައިފް އައިސް ސަލީމާ ނިދާ އެނދުގައި އޮށޯވެލަމުން ފުން ނޭވާއެއް ބޭރުކޮށްލިއެވެ.\n"ބޮޑު މަންމާ ! މަންމަމެން އަޅުގަނޑުގެ ކާވެނި ހަމަޖައްސަވައިފި. ބޮޑުމަންމައަށް ހީވޭތަ ހަނާންއަކީ ކާވެނި ކުރަން ރަނގަޅު ކުއްޖެއްހެން؟" އެނދުން ތެދުވެ އިށީނދެލަމުން ކައިފް ބުނެލިއެވެ.\n"ތިކަން އެނގިއްޖެ! ދަރިފުޅުގެ މަންމަގެ ނިންމުމާ ދެކޮޅަށް އެއްޗެއް ބުނާކަށް ނެތީން. އެކަމަކު ކާވެންޏަކީ ވަރަށް ހަރުދަނާކަމާއެކު އަޅާ ފިޔަވަޅަކަށް ވާންވާނީ. ތިމާ ލޯބި ނުވާ މީހަކާ އެކު އުޅުމަކީ އަމިއްލަ ދިރިއުޅުމަށާއި ކާވެނިވެވޭ އަންހެންކުއްޖާގެ ދިރިއުޅުމަށްވެސް ކުރެވޭ ވަރަށް ބޮޑު ބޭއިންސާފެއް."\nކައިފްގެ ގާތުގައި އިށީނދެލަމުން ސަލީމާ ލޯތްބާއެކު ބުނެލިއެވެ.\nޝައިލީންއާއި ޒަހުރާ ތިބީ ކެފޭއެއްގައި ހެނދުނުގެ ނާސްތާއަށް އިންސާފުކުރުމުގައެވެ. އެއީ ޒަހުރާއަށް ވަޒީފާ ހަމަޖެހުމުގެ އުފަލުގައި އޭނާދޭ ހެނދުނުގެ ނާސްތާއެކެވެ. ދެ މީހުން ތަފާތު ދުނިޔަވީ ވާހަކަތަކުގައި ހީސަމާސާ ކުރަމުން ކެއުމަށް އިންސާފުކުރަމުން ދިޔައެވެ. ޝައިލީންގެ ފޯނަށް މެސެޖެއް އައީ އެވަގުތުއެވެ. އެއީ ކައިފްގެ މެސެޖެކެވެ. ބާއްޖަވެރި ހެނދުނަކަށް މަރުހަބާކިޔަމުން، މެންދުރުގެ ކެއުމަކަށް ދަޢުވަތު ދީ ފޮނުވާފައިވާ އެމެސެޖުގެ ފަހަތުގައި ހިތެއް ޖަހާފައިވެއެވެ.\nޒަހުރާއަށް އެމެސެޖު ދައްކާލަމުން ޝައިލީން ބުމަ އަރުވާލިއެވެ. ޒަހުރާގެ ހިތުގައި އަނދައިގަތް ހަސަދައިގެ އަލިފާނާއެކުވެސް އޭނާ ހިނިތުންވެލިއެވެ.\n"އޭނާ ސެޓްކޮށްލީތަ؟ ދެން ޖަނާހުއަށް ވާނީ ކިހިނެތް؟ އޭނާ އަދިވެސް ޕްރޮޕޯޒް ނުކުރޭތަ؟" ޒަހުރާ ޝައްކުގެ ބެލުމަކުން ބަލާލަމުން ޝައިލީންއާ ސުވާލުތަކެއް ކުރިމަތިކުރުވިއެވެ.\n"ތިހެން ބުނީމަ މިހަނދާންވީ؟ މަށަށް ހީވި ކުރިން ދުވަހަކު ޖަނާހުގެ ކާރުން ޒަހޫ ފެނުނުހެން. ގުޅީމެއްނު. އެއީ ހަމަ ޒަހޫއެއް ނޫންތަ؟" ޝައިލީންގެ އެސުވާލާއެކު ކޮންމެވެސް ވަރަކަށް ޒަހުރާ ހިމޭންވިހެން ޝައިލީންއަށް ހީވިއެވެ.\n"ކިތައްފަހަރު ބުނަންވީ މަށެއް ނޫނޭ އެއީކީ!" ހަމަޖެހޭގޮތް ދައްކަމުން ޒަހުރާ ބުނެލިއެވެ.\nހަވީރު އޮފީސް ނިންމާލުމަށް ފަހު ޒަހުރާ ގެއަށް ވަދެ ކޮޓަރީގެ ދޮރު ހުޅުވާލުމަށްފަހު، އޭނާގެ އެނދުމަތީގައި އޮށޯވެގެން އޮތް ޖަނާހުއަށް ބަލާލަމުން އޭނާ ހިނިތުންވެލިއެވެ. މައިންބައިންގެ އަޅާޅުން ކުޑަކަމުން، ހިލޭ ފިރިހެނުންނަށް ޒަހުރާގެ ކޮޓަރިން ކިޔާ މަރުހަބާތަކުގެ ޚަބަރު އެމީހުންނަށް އެނގުނަސް އެކަމަށް އެމީހުން މާބޮޑު ސަމާލުކަމެއްނުދެއެވެ. ޖަނާހުގެ ފަރާތުން އެނިކަމެތި އާއިލާއަށް ލިބޭ އެހީތެރިކަމުގެ ސަބަބުން އެމީހުންގެ ރުހުން ޖަނާހުއަށް އިންތިހާއަށް ލިބިފައިވެއެވެ.\n"ތިހެން އައިސް ހިލޭ އަންހެނެއްގެ ކޮޓަރިތެރޭއޮއްވަ ކުރިންވެސް ޖަނާހުއަށް ލަނޑު ލިބުނީދޯ؟ ބިރެއްވެސް ނުގަނޭތަ؟" ޒަހުރާ ދަބަސް ކޮޓަރީގެ މޭޒުމަތީގައި ބާއްވަމުން ކައިރީގައި ހުރި ގޮނޑީގައި އިށީނދެލިއެވެ.\n"ކޮން ބިރެއް!" ޖަނާހު ޔަގީންކަމާއެކު އެހެން ބުނެލަމުން ޓީވީ ހުޅުވާލިއެވެ.\n"ހޫމް. ތިއެއް ނޫނޭ. އަހަރެމެން އިންތިޒާރުކޮށްގެން ތިބި ދުވަސް އަތުވެއްޖެ. ހުރިހާ ކަމެއް ނިންމަން މިއީ އެންމެ ރަނގަޅު ވަގުތު. އަވަހަށް ޝައިލީންއަށް ޕްރޮޕޯޒްކުރޭ!"\nބުރުހަމަ ސާދަ ވިލޭރޭގެ ރީތި ހަނދު ފަލަކުގައި ރަނިކަންކުރަމުންދަނީއެވެ. އަމާންކަމާއި ހާމަކަމާއެކު ވަށައިގެންވާ ތަރިތަކުގެ މެދުގައި ހަމަޖެހިލައިގެން އިން ހަނދަށް ކޮންމެ މީހަކުވެސް ބަލަނީ އިހުތިރާމާއެކު ދަހިވެތި ނަޒަރަކުންނެވެ. އިންސާނީ ލޯތަކުގެ މި ދަހިވެތި ނަޒަރަށް ކެހިދިނުމަށްފަހު އިސާހިތަކު އުޑުމަތީގައި ފަތުރާލި ކަޅު ބޯވިލާތަކުގެ ފަރުދާއާއެކު ހަނދުވެސް އެ ވިލާތަކުގެ ފުރަގަހުގައި ނިވާވެލައިފިއެވެ. އެއާއެކު ވެހިގަތް ވާރޭގެ ތިކިތަކުން މުޅި ބިން ތެތްމަންފެށުމުން ވެހެންފެށިވާރެއިން ސަލާމަތްވުމަށް ޝައިލީންއާއި ޖަނާހު ވެސް އަސްކަންޏެއްގެ ދަށަށް ވަދެއްޖެއެވެ.\nއަސްކަނިން ފައިބަމުންދިޔަ ވާރޭގެ ތިކިތަކާއެކު ޝައިލީންގެ ހިތުގައި އަރީންގެ ހަނދާންތައް އަނެއްކާވެސް އާވެލައިފިއެވެ.\nޝައިލީންގެ ހިމަ އުނަގަނޑުގައި އަތް އަޅުވާލަމުން ޖަނާހުގެ ގާތަށް ޝައިލީން ދަމާލީވެސް އެވަގުތުއެވެ. އަރީންއަކީ އޭނާއަށް ފެނުނު ހުވަފެނެއްކަހަލައެވެ. އެމޫނުގެ ތަސްވީރު އޭނާގެ ހިތުގައި ކުރެހިފައި ނުވިޔަސް އެރޭ އަރީންގެ ފަރާތުން ކުރިމަތިވި "ޖެއްސުންކުރުން" ފޮނި ހަނދާނެއްގެ ގޮތުގައި އޭނާގެ ހިތުގައި ރައްކާކުރެވިފައިވެއެވެ. އެވަގުތު އެ އަސްކަނި ދަށުގައި ތިބި އެހެން މީހުންނަށް ބަލާލަމުންޝައިލީން ޖަނާހުއާ ދުރައްޖެހިލިއެވެ.\nއެއްކަކޫ މައްޗަށް ވާގޮތަށް ޝައިލީންގެ ކުރިމަތީ އިށީންދެލަމުން ޖީބުން އަލިމަހުގެ އަނގޮޓިއެއްނަގައި ޖަނާހު ޝައިލީންގެ ކިބައިން ކައިވެންޏަށް އެދުނީވެސް އެ ވަގުތުއެވެ. އޭނާގެ ކައިވެންޏަށް ޖަނާހު މިކަހަލަ ފިލްމީ ގޮތަކަށް އެދިދާނެކަމަކަށް އޭނާ އުއްމީދެއްނުކުރެއެވެ. (ނުނިމޭ)


Majlis inthikhaabu gai MDP candidatunnah maadhamaa rey ticket havaalu kuranee | Mihaaru\nމަޖިލިސް އިންތިޚާބުގައި ވާދަކުރާ އެމްޑީޕީގެ ކެންޑިޑޭޓުންނަށް މާދަމާ ރޭ ޓިކެޓު ހަވާލުކުރަނީ\n31 ޖެނުއަރީ 2019 - 18:587comments\nއަންނަ އޭޕްރީލް މަހު ބާއްވާ ރައްޔިތުންގެ މަޖިލިހުގެ އިންތިޚާބުގައި އެމްޑީޕީން ވާދަކުރާ ކެންޑިޑޭޓުންނަށް މާދަމާ ރޭ ޓިކެޓު ހަވާލުކުރަން ނިންމައިފި އެވެ.\nމަޖިލިސް އިންތިޚާބަށް އެމްޑީޕީން ހަމަޖައްސާފައިވާ ސްޕޯކްސްޕާސަން، އެ ޕާޓީގެ ޑެޕިއުޓީ ސެކްރެޓަރީ ޖެނެރަލް އަފްޝަން ލަތީފް ވިދާޅުވީ، 86 ދާއިރާ އަކަށް އިންތިޚާބު ކޮށްފައިވާ ކެންޑިޑޭޓުންގެ ކެމްޕެއިން މާލޭގެ ކާނިވާ ސަރަހައްދުގައި މާދަމާ ރޭ ބާއްވާ ރަސްމިއްޔާތުގައި އިފުތިތާހު ކުރާނެ ކަމަށެވެ. އެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ބައިވެރިވެވަޑައިގަންނަވާނެ އެވެ.\nއަފްޝަން ވިދާޅުވި ގޮތުގައި، އެމްޑީޕީން ރައްޔިތުންގެ މަޖިލީހަށް ކުރިމަތިލަނީ އެޖެންޑާ އަކާ އެކު ގާނޫނީ ގޮތުން ވަރަށް ބޮޑަށް ތައްޔާރުވެގެންނެވެ. އާންމުންނަށް ފައިދާ ހުރި ގިނަ ކަރުދާސްތަކެއް ތައްޔާރު ކޮށްފައިވާއިރު އެމްޑީޕީން ވަނީ އެ ކަރުދާސްތަކަށް އަންނަ އަންގާރަ ދުވަހުގެ ނިޔަލަށް ހިޔާލު ހުށަހަޅަން މުއްދަތު ދީފަ އެވެ.\nކުރިއަށް އޮތް ރައްޔިތުންގެ މަޖިލީހުގައި ކުރާނެ ކަންތައްތައް ހިމެނޭ ގޮތަށް އެމްޑީޕީން ތައްޔާރުކުރި ކަރުދާހުގައި ހިމެނޭ ކަންތައްތަކުގެ ތެރޭގައި އެންމެ ކުޑަ އުޖޫރަ ކަނޑައެޅުމާއި އިންކަމް ޓެކްސް ނެގުމާއި ޝަރުއީ ދާއިރާ މިނިވަންކުރުން ހިމެނެ އެވެ.\nއަފްޝަން ވިދާޅުވީ ޕްރައިމަރީން، އެމްޑީޕީ ތަމްސީލް ކުރާނެ ކެންޑިޑޭޓުންތަކެއް ހޮވާފައިވާއިރު ރައީސް އިބްރާހިމް މުހައްމަދު ސޯލިހް ތާއީދު ނުކުރައްވާ ބަޔަކު ނުތިބޭނެ ކަމަށެވެ. އަދި ޕާޓީގެ އިސްބޭފުޅުންގެ ފަރާތުން، ކެންޑިޑޭޓުންގެ ކެމްޕެއިނަށް ފުރިހަމައަށް އެއްބާރުލުން ދެއްވާ ކަމަށް ވެސް ވިދާޅުވި އެވެ.\nއަންނަ މަހުގެ ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބަށް ނަން ހުށަހެޅުމުގެ ފުރުސަތު އިލެކްޝަންސް ކޮމިޝަނުން ވަނީ މިދިޔަ ހޯމަ ދުވަހުން ފެށިގެން ހުޅުވާލައިފަ އެވެ. އެ މުއްދަތު ހަމަވާނީ އަންނަ މަހުގެ 21 އަށެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލީހުގެ އިންތިޚާބު 2019 އިލެކްޝަންސް ކޮމިޝަން ރައްޔިތުންގެ މަޖިލިސް


Midhiya aharuge budget in baakeevi 31 million rufiya council thakah dheefi | Mihaaru\nފިނޭންސް މިނިސްޓަރު އަމީރު ނޫސްވެރިންނާ ވާހަކަ ދައްކަވަނީ-- މިހާރު ފޮޓޯ\nމިދިޔަ އަހަރުގެ ބަޖެޓުން ބާކީވި 31 މިލިޔަން ރުފިޔާ ކައުންސިލްތަކަށް ދީފި\n31 މާޗް 2019 - 14:32 1 comment\nކައުންސިލްތަކަށް މިދިޔަ އަހަރު ފާސްކުރި ބަޖެޓުން ހަރަދު ނުވެ ބާކީ ހުރި 31.3 މިލިޔަން ރުފިޔާ އެ އިދާރާތަކަށް ޖަމާކޮށްދީފި އެވެ.\nލާމަރުކަޒީ ގާނޫނުގައި ބުނާގޮތުން ކައުންސިލްތަކަށް ހަރަދުކުރަން ކަނޑައަޅާފައިވާ ފައިސާ، އަހަރު ނިމޭއިރު ބާކީ ހުރި ނަމަ އެ ފައިސާ ކައުންސިލްގެ އާމްދަނީގެ ގޮތުގައި ޖަމާކޮށްދޭން ޖެހޭނެ އެވެ. އެކަމަކު މިއީ ކައުންސިލްތަކަށް އެގޮތަށް ފައިސާ ދިން ފުރަތަމަ ފަހަރެވެ.\nފިނޭންސް މިނިސްޓްރީން ބުނީ ކައުންސިލްތަކަށް މިދިޔަ އަހަރު ކަނޑައެޅި ބަޖެޓުން، އަހަރު ނިމުނު އިރު ބާކީވި ފައިސާ އެތަންތަނުގެ "ހަރަދު އެކައުންޓަށް" ޖަމާކޮށްދީފައިވާއިރު އެ ފައިސާއިން މިދިޔަ އަހަރުގެ ބިލްތައް ދެއްކުމަށް އަންގާފައިވާނެ ކަމަށެވެ. އަދި މުދަލާއި ހިދުމަތްތަކަށް ދައްކަން ޖެހޭ ފައިސާ ދެއްކުމަށް ފަހު، ބާކީވާ އަދަދު އެ ކައުންސިލެއްގެ އާމްދަނީގެ ގޮތުގައި ހިސާބު ކުރުމަށް ވެސް އަންގާފައިވާނެ ކަމަށް ފިނޭންސުން ބުންޏެވެ.\nއެ މިނިސްޓްރީން ބުނި ގޮތުގައި މިދިޔަ އަހަރުގެ ހަރަދުތަކަށް ފައިސާ ދައްކައި ނިންމުމަށް މި އަހަރަށް ކަނޑައަޅާފައިވާ ތާރީހު މިހާރު ވަނީ ހަމަވެފަ އެވެ. އެކަމަކު އަލަށް ޖަމާކުރި މި ފައިސާއިން، މިދިޔަ އަހަރުގެ ހަރަދުތަކަށްވާ ފައިސާ އަންނަ މަހުގެ ކުރިން ދެއްކުމަށް މުހުލަތެއް ވަނީ ދީފަ އެވެ.\nކައުންސިލުތަކަށް ހަމަޖައްސާފައިވާ ބަޖެޓް ބޭނުން ކުރަން މީގެ ކުރިން ކޮންމެ ފަހަރަކު މިނިސްޓްރީގެ ހުއްދަ ހޯދަން ޖެހުނު ނަމަވެސް، އެ ހުއްދަ ހޯދަން ނުޖެހޭ ގޮތް ހެދުމަށް މަޝްވަރާ ކުރަމުން އަންނަ ކަމަށް ފިނޭންސުން ވަނީ ބުނެފަ އެވެ.\nއިތުރު ލިޔުންތައް ކައުންސިލް އިދާރާ ފިނޭންސް މިނިސްޓްރީ ދައުލަތުގެ ބަޖެޓް 2018


ވިއްސާރަ ދުވަަސްވަރެއް ކަމުން ކޮވިޑްގެ އިތުރުން އަރިދަފުސް ރޯގާ އަށް ސަމާލުވޭ: ޑރ. މޫސަ – Dhen.mv\nވިއްސާރަ ދުވަަސްވަރެއް ކަމުން ކޮވިޑްގެ އިތުރުން އަރިދަފުސް ރޯގާ އަށް ސަމާލުވޭ: ޑރ. މޫސަ\nވިއްސާރަ ދުވަސްވަރެއް ކަމުން ކޮވިޑްގެ އިތުރުން އަރިދަފުސް ރޯގާ އަށް ސަމާލުވާން ޖެހޭ ކަމަށް ޑރ. މޫސާ ހުސައިން ވިދާޅުވެއްޖެއެވެ.\nޑރ.މޫސަ އިތުރަށް ވިދާޅުވީ، މުޅި ރާއްޖެ އޮތީ ފުރަބަންދުގައި ކަމަށާއި އިރުޝާދު ތަކަށް ތަބާވެއްޖެނަމަ ހާލަތު ރަނގަޅުވާނެ ކަމަށެވެ. އަދި ކުރިޔަށް އޮތީވިއްސާރަ ދުވަސްވަރެއް ކަމަށާއި އެކަމަށް ތައްޔާރުވުމުގެ ގޮތުން ހުރިހާ ރަށަކަށްވެސް ކްލަރިން ސްޓޮކް ފޮނުވާފައިވާ ކަމަށެވެ.\n"ޅުގަނޑުމެން މިތިބީ ފުރަބަންދުގައި. އަޅުގަނޑުމެންގެ އިރުޝާދުތަކަށް ތަބާވެއްޖެ ނަމަ މިކަން ރަނގަޅު ކުރެވިދާނެ. ވިއްސާރަ ދުވަހެއް ކަމުން ހުރިހާ ރަށަކަށް ވަނީ ކްލަރިންގެ ސްޓޮކެއް ވަނީ ފޮނުވާފައި." ޑރ މޫސަ ވިދާޅިވިއެވެ.\nމީގެ އިތުރުންވެސް މިހާރު ކުރިއަށް ދަމުންދާ ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ރޯގާގެ ނުވަތަ ހުމުގެ ކިރިޔާ އަލާމާތެއް ފެނުނަސް އެކަން ރިޕޯޓް ކުރެއްވުމަށް ޑރ. އަފްޒަލް ވަނީ އެދިވަޑައިގެންފިއެވެ.\nޑރ. އަފްޒަލް ވިދާޅުވީ ސިއްހީ މާހިރުންގެ އިރުޝާދުތަކަށް ބޯލަނބައިފިނަމަ މިކަމުން އަރައިގަނެ ރަނަޅު ކުރެވިދާނެ ކަމަށް ވެސް ވިދާޅުވެފައެވެ.


UK ga 4000 ah vure gina covid bali meehun ventilator ga\nވެންޓިލޭޓަރުގައި ބާއްވައިގެން ކޮވިޑް ބަލި މީހަކަށް ފަރުވާ ދެނީ--\nޔޫކޭގައި 4000 އަށް ވުރެ ގިނަ ކޮވިޑް ބަލި މީހުން ވެންޓިލޭޓަރުގައި\n24 ޖެނުއަރީ 2021 - 12:27:55\nއިނގިރޭސިވިލާތުގައި ކޮވިޑް-19 ޖެހިފައިވާ މީހުންގެ ތެރެއިން 4،000 އަށް ވުރެ ގިނަ މީހުންނަށް މި ވަގުތު ފަރުވާދެމުން ދަނީ ވެންޓިލޭޓަރުގައި ކަމަށް ތަފާސްހިސާބުން ދައްކައިފި އެވެ.\nމިދިޔަ ހުކުރު ދުވަހާ ހަމައަށް ހުރު ތަފާސްހިސާބަށް ބަލާއިރު، މި ވަގުތު 4،076 މީހުންނަށް ފަރުވާ ދެނީ ވެންޓިލޭޓަރުގެ އެހީގަ އެވެ. މިއީ މިދިޔަ އޭޕްރިލް މަހު އައި ކޮވިޑުގެ ފުރަތަމަ ރާޅަށް ވުރެ މަތީ އަދަދެކެވެ. އޭރު އެއް ފަހަރާ ވެންޓިލޭޓަރުގައި ފަރުވާ ދޭން ޖެހުނީ 3،301 މީހުންނަށެވެ.\nއިއްޔެ އެކަނިވެސް އިތުރު 33،552 މީހުން އެގައުމުން ޕޮޒިޓިވްވެފައި ވާއިރު، އިތުރު 1،348 މީހުން ވަނީ މަރުވެފަ އެވެ. ޔޫކޭގެ ހާލަތު ގޯސްވެފައި ވަނީ މާ ހަލުވިކޮށް ފެތުރޭ ކޮވިޑް ވައިރަހުގެ އާ ވޭރިއެންޓެއް އެގައުމުން ފެނި ފެތުރެން ފެށުމުންނެވެ.\nއެގައުމުގައި ވެކްސިން ދޭން ފެށި ނަމަވެސް މިހާތަނަށް ހާލަތު ކޮންޓްރޯލް ކުރެވޭ ގޮތެއް ނުވެ އެވެ. އަދި ހޮސްޕިޓަލްތައް ފުރި، އެމެޖެންސީ ހޮސްޕިޓަލްތައް މިހާރު ދަނީ ބޭނުން ކުރަމުންނެވެ. އަދި ޑިސެމްބަރު 18 އިން ފެށިގެން ވެންޓިލޭޓަރަށް ލާން ޖެހޭ މީހުންގެ އަދަދު ދަނީ ކޮންމެ ދުވަހަކު އިތުރުވަމުންނެވެ.\nމި ބަލިމަޑުކަން އެންމެ ފުރަތަމަ ފެތުރެން ފެށުމާއެކު އިނގިރޭސި ސަރުކާރުން ވަނީ ޗައިނާ އަދި އިޓަލީއަށް ދިމާވި މައްސަލަތަކަށް ރިއާޔަތްކޮށް، ގިނަ ވެންޓިލޭޓަރު ހޯދުމުގެ މަސައްކަތްކޮށްފަ އެވެ. އަދި ވެންޓިލޭޓަރު އުފެއްދުމަށް ވެސް ކުންފުނިތަކަށް ބާރު އެޅި އެވެ.\nއެގޮތުން އިނގިރޭސި ނޭޝަނަލް ހެލްތު ސާވިސް (އެންއެޗްއެސް) އަށް ބޭނުން ކުރެވޭ ގޮތަށް މިހާރު 30،000 ވެންޓިލޭޓަރު އެބަ ހުއްޓެވެ. އެއީ އެގައުމުގައި އުޅޭ ކޮންމެ 2،200 މީހަކަށް ވެންޓިލޭޓަރެކެވެ.